UNIVERSITATEA “SPIRU HARET” BUCUREŞTI FACULTATEA DE ARHITECTURÃ Conf dr arh Victoria-Marinela BERZA STRUCTURÃ ŞI COMPOZIŢIE URBANÃ NOTE DE CURS An universitar 2011-2012 „STRUCTURÃ ŞI COMPOZIŢIE URBANÃ” NOTE DE CURS Conf dr arh Victoria-Marinela BERZA An universitar 2011-2012 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CUPRINS CURS 1 - Obiectivele disciplinei „Structură și compoziție urbană” Actualitatea discursului asupra orașului Situarea în contextual actual: Forțele determinante ale creșterii explozive ale orașelor în sec al XX-lea; Schimbări de atitudine și tendințe noi în producerea bunurilor și serviciilor de nivel mondial; Forțele directoare fundamentale ale evoluției urbane; Spiritul locului: Lectura istorică, Lectura morfologică, Lectura sensibilă a spațiului urban, Decodificarea și Suprapunerea morfologiilor (sociale, istorice, plastice); Timpul CURS 2 - Sistemul urban și dinamica urbană – I (Introducere în problematică): Orașul (Definiții; urban-rural; aglomerația urbană; Orașul - așezare umană și fenomen global;); Provocarea urbană actuală (Probleme comune ale orașelor actuale; comentariu de caz – municipiul București; Tendințe și consecințe ale fenomenului urban contemporan - creştere urbană şi schimbare socială; Oraşe în competiţie - câştigători şi perdanţi; Revalorizarea locurilor strategice; rolul spațiului public în asigurarea coerenței structurii și compoziției urbane; Proiectul urban) CURS 3 - Sistemul urban și dinamica urbană – II (Abordarea teoretică a raporturilor de interdependență): Sistemul urban şi oraşul ca sistem (Caracteristici definitorii ale sistemelor urbane; Oraşul – etape de echilibru și stadii de evoluţie; oraşul şi sistemul urban; Relaţii funcţionale interurbane şi intraurbane; interacţiunea acestora); Tramă, rețea, armătură urbană, sistem urban; Ciclul evolutiv al sistemelor urbane CURS 4 - Autoorganizarea sistemului urban – caracteristică esenţială: Sistemul urban ca sistem organic; Sistemul urban ca sistem informatic; Entropie şi negentropie; Acţiunea sinergică şi efectele acesteia asupra sistemului urban; autoorganizare şi dinamică urbană CURS 5 - Intervențiile urbanistice: Paliere de intervenție urbanistică; Intervenția urbanistică – proces de ordonare a unor subsisteme ambientale ale habitatului uman; Condiționările soluției de urbanism Abordarea teoretică și practică în urbanism: Modelarea în urbanism; Modelul de lucru în urbanism; Modelul conceptual - factor germinativ și rezultantă a unui proces doctrinar CURS 6 - Modele urbanistice în contemporaneitate: Modele urbanistice fundamentale (Modelul zonal / modelul inelelor concentrice; Modelul sectorial; Modelul nucleilor multipli); Raportarea modelelor urbanistice fundamentale la contextul actual (Limitele modelelor urbanistice fundamentale; Procese urbanistice contemporane) CURS 7 - Modelul constitutiv al organismului urban 1 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 8 - Funcționarea organismului urban - I (Teorii funcționaliste): Teoria funcționalistă clasică; Teoria funcționalist-structuralistă a lui Claude Lévi-Strauss; Aplicații ale teoriilor funcționaliste în urbanism și amenajarea teritoriului; Analiza SWOT CURS 9 - Funcționarea organismului urban - II (Concepte): Conceptul de activitate urbană; Mobilul urban; Forțele urbane; Funcția urbană CURS 10 - Concepte fundamentale în abordarea alcătuirilor urbane (I): Categorii esențiale în abordarea alcătuirilor urbane (organism urban, viața urbană, cadrul urban); Conceptul de structură urbană prin elementele de cadru urban CURS 11 - Concepte fundamentale în abordarea alcătuirilor urbane (II): Morfologie urbană și sintaxă urbană; Partiul urbanistic; Spațiul funcțional și Spațiul perceptiv CURS 12 - Aspecte de epistemologie a spațiului arhitectural și urban Elemente determinante compozițional-formal în coagularea configurativă a alcătuirilor urbane; percepție spațială și percepție urbană CURS 13 - Elemente determinante funcțional-compozițional în structurarea alcătuirilor urbane Efecte de plastică urbană CURS 14 - Legislația urbană actuală – frână și factor de progres pentru dezvoltarea urbană sustenabilă; Proiectul urban – instrument de re-structurare și apropriere a teritoriului urban BIBLIOGRAFIE - Obligatorie și Recomandată ANEXE • Sistem de evaluare și structura notei / anul universitar 2011-2012; 2 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 1: Obiectivele disciplinei „Structură și compoziție urbană” Actualitatea discursului asupra orașului Situarea în contextual actual: Forțele determinante ale creșterii explozive a orașelor în secolul 20; Schimbări de atitudine și tendințe noi în producerea bunurilor și serviciilor de nivel mondial; Forțele directoare fundamentale ale evoluției urbane; Spiritul locului: Lectura istorică, Lectura morfologică, Lectura sensibilă a spațiului urban, Decodificarea și Suprapunerea morfologiilor (sociale, istorice, plastice); Timpul • OBIECTIVELE DISCIPLINEI „STRUCTURĂ ŞI COMPOZIŢIE URBANĂ” - să facilităm orientarea în reperele doctrinare ale urbanismului; - să evidențiem necesitatea abordării sistemice a problemelor de urbanism, în context teritorial; - să fundamentăm înțelegerea orașului ca organism complex, funcțional-configurativ; - să determinăm cristalizarea abilităților individuale de analiză urbană; - să contribuim la constituirea capacității individuale de concepere a imaginii urbane ca suport al procesului de creație arhitectural-urbanistică Istoria oraşului a parcurs două mari etape de evoluţie – iniţial oraşele au devenit din ce în ce mai complexe şi mai sofisticate, dezvoltându-se într-un teritoriu din ce în ce mai expandat, dar care, încă, mai poate fi numit „teritoriu de referinţă” al oraşului; cu timpul acestea şi-au creat multiple conexiuni concrete şi virtuale, ajungând să-şi exercite existenţa la scară continentală şi planetară Intrarea în mileniul 3 constituie o „piatră de hotar” în dezvoltarea urbană: a marcat trecerea de la primul „secol urban” din istoria omenirii (secolul 20) către cel în care locuitorii planetei terestre şi aşezările lor vor constitui componente ale unei unice reţele urbane globale, apoi ale unui macro-sistem urban mondial Explozia demografică urbană din a doua jumătate a secolului 19 a declanșat nașterea unor noi orașe ori extinderea celor existente prin apariția fenomenului „banlieues”, a mahalalelor, a suburbiilor; în ochii contemporanilor săi (ca și în ochii noștri) orașul industrial era un organism bolnav, ceea a determinat, în consecință, intervenția cu rol de clarificare și simplificare a structurii urbane, în primul rând a centrelor orașelor existente (soluție utilizată de către Haussmann la Paris) Astăzi, confruntați cu complexitatea crescândă a fenomenului urban, cu eșecul programelor de planificare lineară a creșterii orașelor, a sosit momentul pentru abandonarea „rețetelor clasice” de dezvoltare urbană și pentru adoptarea unor metode de management urban flexibile și pragmatice, în acord cu nevoile, permanent schimbătoare, ale omenirii Utilizarea noilor tehnologii (bazate pe transmisia informațiilor prin magistrale de fibră optică și prin satelit) a modificat percepția noastră asupra spațiului urban; transformările noțiunilor spațiu-timp au indus o mutație în vechea percepție a cadrului de viață și o reorientare a acesteia către un univers al „virtualului”; nevoia de 3 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA comunicare imediată, considerată indispensabilă, domină modul de viață al omenirii actuale, iar acest aspect determină modificări ale structurii și formei orașelor Orașul, în multitudinea dimensiunilor sale, reprezintă o sursă inepuizabilă de reflecție - ne forțează, deci, să-i acceptăm complexitatea și să ne asumăm repercusiunile asupra întregului spațiu urban prin intervențiile noastre (de arhitectură ori de altă natură) În contextul noilor provocări ale globalizării - perioadă în care valoarea tradiţiilor şi a specificului local reprezintă generoase teme de dezbatere -, apare necesar ca omenirea să-şi reanalizeze comportamentele şi mediul de viaţă; descifrarea rolului oraşului în prezent şi în perspectivă evidenţiază avantajele şi problemele create prin prezenţa sa la scara teritoriului planetar și poate contribui la redefinirea cadrului dominant de existenţă al societăţii umane viitoare Densificarea și stratificarea spațiului urban implică apariția unor noi preocupări: grija de a salvgarda mediul înconjurător (patrimoniul construit și neconstruit, peisajul natural și cel urban, micșorarea indicilor de poluare) și campaniile împotriva fracturii sociale Noțiunile de spațiu public, de patrimoniu urban, de mixitate urbană (în opoziție cu fenomenul segregării și al excluziunii) au devenit preocupări majore pentru specialiști; schimbarea de paradigmă este strâns legată de exprimarea voinței comunităților de a se acționa mai concertat asupra orașului cu participarea tuturor actorilor urbani - deopotrivă a locuitorilor, aleșilor, investitorilor, producătorilor, antreprenorilor, planificatorilor urbani, etc A ține cont de „peisaj” (ca de unul dintre parametrii indispensabili în noul tip de planificare urbană) reprezintă, astăzi, o obligație pentru aleșii din administrația locală și pentru profesioniștii care acționează în oraș, fapt care-i obligă pe toți să-și revizuiască principiile și cunoștințele, incitându-i la auto-evoluție Compoziția urbană are un rol esențial în evoluția orașului și în procesul de configurare a identității sale Profesorul francez Pierre Riboulet afirma1: „Compoziția urbană a existat încă de la primele trasări ale orașelor, având rolul de a furniza coordonatele definitorii ale organizării spațiului orașului sau cartierului care urma să fie amenajat”; pe care o definea drept: „…act creator de a compune și de a unifica într-un tot coerent diferitele părți [ale orașului, n a ], cu grija salvgardării și a exprimării diferențelor acestora într-o lucrare unică, astfel încât aceasta să aibă un sens”, considerând că obiectivele acesteia sunt: „Să coaguleze, să ofere o imagine globală, să fixeze regulile cu privire la localizarea, implantarea și elaborarea proiectelor succesive în vederea realizării construcțiilor ” „Compoziția urbană” reprezintă un domeniu esențial pentru amenajarea spațiului public al orașului - contrar arhitecturii, compoziția urbană nu vizează un 1 Riboulet, P (1928-2003), arhitect și urbanist francez; Marele premiu național pentru Arhitectură, Franța, 1981; titular, aproape două decenii, al cursului „Compoziție urbană” la Ecole Nationale des Ponts et Chaussees, Paris 4 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA obiect finit, deoarece caracteristica orașului este schimbarea, dinamica; orașele evoluează printr-un proces strâns legat de evoluția comunităților umane, asigurându-le acestora un cadru de viață adaptat permanent la noile nevoi Compoziția urbană trebuie privită ca o soluție sectorială, nu ca o formulă atotcuprinzătoare și imuabilă care caută să impună, a priori, o înfățișare formală unică, provenită în urma soluționării unui singur aspect al problemei, cel estetic (uneori considerat, în mod artificial, ca fiind, necesarmente, determinant) Este o tehnică de realizare armonioasă a formei urbane și nu trebuie să producă motivație în sine - nici nu trebuie confundată cu vreuna dintre motivațiile sale intrinseci, nici nu trebuie redusă la semnificațiile sale Așadar, compoziția urbană reprezintă un aspect esențial și inconfundabil al concepției asupra orașului, dar și al conceperii acestuia - al planificării dezvoltării sale ca întreg, sau la scara zonelor urbane Compoziția urbană are vocația de a face posibilă o coabitare spațială a unor elemente aflate, inițial, în contradicție ACTUALITATEA DISCURSULUI ASUPRA ORAŞULUI SITUAREA ÎN CONTEXTUAL ACTUAL Forțele determinante ale creșterii explozive a orașelor în secolul 20 O analiză a dinamicii urbane pentru secolul 20 evidenţiază pragurile pe care le-a traversat umanitatea în evoluţia sa economică şi socială, cu efecte directe asupra procesului de conformare, expansiune şi interrelaţionare urbană; într-un interval de numai o sută de ani, nevoile şi modul de viaţă ale omenirii s-au transformat fundamental, având drept cauză, uneori şi drept consecinţă, alteori, schimbarea sistemelor sociale Se pot identifica cinci mari forţe care au contribuit la creşterea explozivă a oraşelor în această perioadă: - Industrializarea şi, ulterior, dezindustrializarea - au generat lumea dezvoltată a zilelor noastre, iar după 1950 au declanşat modificările din lumea pe care o numim astăzi „în curs de dezvoltare”; - Revoluţia transporturilor - a trecut, succesiv, prin etapele: deplasarea cu bicicleta (care constituie, încă, modalitatea fundamentală de transport pentru multe dintre ţările în curs de dezvoltare), deplasarea cu mijloacele transportului de masă şi cu automobilul privat; - Revoluţia telecomunicaţiilor - s-a produs prin parcurgerea mai multor etape în comunicarea interumană, dintre care selectăm: telegraful, telefonul, faxul, televiziunea, transmisia satelitară; - Transformarea politică - acceptată recent ca element de impact urbanistic, pentru că declanşează procese cu efecte asupra dinamicii, structurii şi formei urbane; exemple: procesul de decolonizare (care s-a constituit într-un generator de creştere a noilor capitaluri naţionale în ţările eliberate, cu consecinţe asupra dinamicii sistemelor urbane) sau schimbările politice petrecute în unele ţări europene la 5 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA sfârşitul secolului 20 (care au condus la abandonarea economiilor planificate în sistem centralizat şi la orientarea acestora către economia concurenţială, cu efecte deja palpabile, benefice sau nu, asupra oraşelor – acesta fiind şi cazul României şi, în particular, al Bucureştilor); - Revoluţia informaţională - marea forţă transformatoare a secolului 20, reuneşte toate tehnologiile premergătoare (computerul, telecomunicaţiile, televiziunea, tehnicile satelitare, etc ) într-un mediu unic ce are drept scop generarea, stocarea şi schimbul de informaţii Revoluţia industrială și, apoi, cea a transporturilor, au „eliberat” milioane de oameni în sensul dezlegării acestora de apartenenţa şi dependenţa de pământ2; în secolul 21 este posibil ca revoluţia informaţională să elibereze omenirea de constrângerile grave ale trecutului - cu condiţia ca ea însăşi să fie capabilă de a valorifica avantajele tehnologiei moderne într-un mod în care să ajute oamenii în mod autentic, şi nu să-i umilească sau să le amplifice dependenţele Schimbări de atitudine și tendințe noi în producerea bunurilor și serviciilor de nivel mondial Manifestarea în pondere diferită a celor două seturi de componente esenţiale ale spaţiului geografic, cel natural şi cel social - existente simultan şi interrelaţionate permanent -, generează procese de modelare continuă a învelişurilor terestre În urmă cu o sută de ani nu se putea imagina o economie în care un grup uman minoritar să poată produce toată hrana şi materia primă de care ar avea nevoie restul lumii; lecţia istoriei ne sugerează, aşadar, să fim rezervaţi în predicţiile noastre cu privire la progresul tehnologic şi la efectul său potențial asupra oraşelor şi asupra întregului spațiu terestru Pe măsură ce noua revoluţie informaţională ia amploare, oraşele din lumea întreagă se intercorelează din ce în ce mai puternic într-un sistem complex al interacţiunii şi interdependenţei globale, conturând un mediu nou pentru umanitate Și în cazul concret al municipiului București și al celorlalte orașe ale României se crează noi premise pentru dezvoltarea urbană, pe care administrațiile locale se pare că le ignoră – aspect cu semnificații grave în procesul de pregătire a noilor Planuri Urbanistice Generale (care trebuie finalizate, avizate și aprobate până în 2010, întrucât vechilor PUG-uri, aprobate în 2000, le expiră perioada de valabilitate) Secolul 20 a generat transformarea mediului urban (care constituie cadrul de viață predominant al omenirii); ne aşteptăm ca secolul 21 să fie asociat altui tip de proces, esenţial pentru civilizaţia umană: cel al transformării experienţei urbane, care va declanşa modificări profunde în caracteristicile definitorii ale speciei umane Există însă autori care, urmărind unele transformări ale vieții urbane în marile orașe actuale (creşterea presiunii asupra infrastructurii tehnice și sociale, creşterea poluării, a gradului de violenţă socială şi de pericol pentru viaţa umană) anticipează orientarea esenţială a lumii către o atmosferă generală de calvar, în momentul în 2 Într-o primă etapă, impactul acestor revoluţii a constat în transferarea oamenilor către alte forme de epuizare, în egală măsură umilitoare şi degradante - cele de exploatare excesivă a muncii umane în economia urbană 6 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA care jumătate din populaţia sa va deveni urbană; aceștia prefigurează creşterea tensiunilor sociale, generate de către o populaţie nemulțumită care şi-ar putea dori mai mult decât le oferă așezările urbane în configurația actuală La începutul mileniului 3 se constată schimbări de atitudine ale oraşelor şi noi tendinţe în producerea bunurilor şi serviciilor de nivel mondial: - marile oraşe ale lumii dezvoltate: au renunţat la producţia manufacturieră şi manuală de serie în favoarea serviciilor avansate aparținând terţiarului superior; - cele mai mari dintre oraşele lumii nou-industrializate: se specializează în noi activităţi industriale situate la limita sectorului terţiar; - marile oraşe ale lumii nou-industrializate: vizează piaţa internaţională prin servicii „de nişă” valorificând excelenţa locală în activităţi manufacturiere tradiţionale; - marile oraşe ale lumii nedezvoltate: slab conectate la reţeaua globală; subzistă prin activităţi şi servicii banale informale; încă practică relaţii de schimb de tip „troc” Activitatea umană a generat schimbări fundamentale la scara planetei prin efectele pe care le-a produs dintotdeauna asupra echilibrului dintre lumea vie şi cea lipsită de viaţă; au fost generate, în acest mod, noi modalităţi de organizare a ecosistemelor care au avut drept consecinţă apariţia unor structuri spaţiale noi şi conformarea unei largi varietăţi de peisaje; putem considera că omul, prin activitatea sa, a declanşat o confruntare continuă între specia umană - cu manifestări autoritare prin acapararea de spaţii şi resurse - şi natura care luptă pentru drepturile sale Interacţiunile dintre oraş şi teritoriile lor de referinţă (situate în diferite paliere de generalitate) se manifestă prin fluxuri de intrare şi ieşire, generând linii de forţă în teritoriu, cu efecte structurante asupra spaţiului geografic Procesul continuu de modelare a spaţiului geografic se poate exprima printr-un raţionament simplu, în trei paşi : - (1) procesele de organizare a spaţiului geografic se desfăşoară în interdependenţă cu cele de organizare şi reorganizare a sistemelor urbane, generând macrostructuri spaţiale rezultate din modelele de localizare la mezoscară şi microscară, pe de o parte, şi din interacţiunea subsistemelor naturale şi antropice, pe de altă parte; - (2) evoluţia oraşului, culminând cu forma contemporană de manifestare a fenomenului urban, a generat cel mai dinamic şi mai complex proces de structurare şi restructurare a liniilor de forţă ale teritoriilor, cu efecte transformatoare la toate nivelele spaţiului geografic, declanşând procese de globalizare; - (3) prin esenţa şi efectele sale, „fenomenul urban” este geografic, generând modelări şi sisteme de organizare a spaţiului la scară planetară; la scara timpului istoric ciclul oraşelor poate fi considerat unul dintre procesele componente ale ciclului natural al ecosistemului planetar, cu diferenţa că oraşul este un generator de schimbări dinamice şi nu de stabilitate Forțele directoare fundamentale ale evoluției urbane Oraşul se transformă permanent - pierde o serie din trăsăturile sale, caracteristice până la un moment dat, şi câştigă altele, corespunzătoare unor necesităţi ale altui moment; el își sporește continuu nivelul de complexitate prin 7 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA acumularea de noi energii şi premise de dezvoltare, şi prin creşterea capacităţii proprii de autoorganizare Omul este și, probabil va rămâne, o ființă socială, dacă va elimina situațiile conflictuale care i-ar periclita supraviețuirea alături de semenii săi; ceea ce spunea Aristotel3 cu mai bine de 2300 ani în urmă pare valabil și în zilele noastre: „Oamenii se adună în oraşe pentru a trăi împreună, ei rămân împreună pentru a trăi mai bine” Pe parcursul procesului permanent de modelare a lumii urbane, încă de la declanșarea acestuia, au acționat o serie de forțe: cea demografică, cea economică, cea socială şi forța (reactivă) a mediului înconjurător Aceste forţe directoare fundamentale ale evoluției urbane nu trebuie ignorate - ele trebuie analizate obiectiv, cunoscute, acceptate şi folosite cu inteligenţă de către elaboratorii de politici publice şi de către decidenţi, în procesul de management urban - întrucât au consecinţe pe termen lung asupra formei urbane şi asupra vieţii urbane, motiv pentru care buna guvernanţă a oraşelor nu poate exista în afara principiului dezvoltării sustenabile În stadiile incipiente ale dezvoltării urbane, unele dintre interacţiunile forţelor directoare şi consecinţele lor sunt posibil de anticipat pe baza datelor statistice și a efectelor constatate în timp (spre exemplu: creşterea venitului per capita este asociată cu scăderea ratei natalităţii, prin urmare cu rate de creştere scăzute ale populaţiei şi creşterea calităţii vieţii; o rată ridicată de creştere a populaţiei are drept efect reducerea şanselor de creştere a venitului mediu pe locuitor, etc ) Pe măsură ce contextul urban se complică, în stadii de dezvoltare superioară a oraşului, relaţiile cauză-efect devin mai puţin predictibile, deoarece sistemul urban propagă asupra tuturor componentelor sale semnalul de adaptare la acţiunea oricărei forţe de dezvoltare urbană, iar reacţiile componentelor nu sunt întotdeauna directe sau schematice Exemplu: în societăţile avansate, nivelul ridicat al venitului mediu pe locuitor îi determină, adesea, pe adolescenţi să devină independenţi, întrucât ei au posibilitatea să trăiască şi să se gospodărească singuri pe baza a ceea ce pot câștiga din propria lor muncă; acest fenomen conduce către modificarea structurii de manifestare a fertilităţii, ridicând rata adolescentelor care au experimentat o sarcină, dusă până la termen, sau nu Odată cu creşterea veniturilor se manifestă, de asemenea, opţiuni diferite în raport cu tipul de locuire - de regulă, în gospodării extinse, localizate în aşezări dispersate – ceea ce conduce la modificări ale formei urbane, îndeosebi în zona inelelor de așezări periurbane Creşterea veniturilor per capita are drept efect creșterea procentului proprietarilor de maşini, a căror independenţă de deplasare îi orientează către zone rezidenţiale sau locuri de muncă situate în afara nucleului urban; fenomenul accentuează tendinţa de dispersie a oraşelor, generând poluare şi efecte negative multiple asupra sustenabilităţii mediului înconjurător 3 Aristotel (384 î Hr -322 î Hr ), clasic al filosofiei universale, spirit enciclopedic (logică, teologie, politică, estetică, fizică, astronomie, zoologie); fondator al școlii peripatetice; întemeietor al științei politice ca știință de sine stătătoare, al domeniilor filosofice: Metafizica, Logica formală, Retorica, Etica; lucrările sale formează Corpus Aristotelicum 8 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA În orașele care beneficiază de un management public performant, creşterea veniturilor şi a gradului de bunăstare generală este însoţită de politici publice pentru contracararea efectelor negative asociate prezentate anterior (ex : prin ridicarea nivelului de calitate a serviciilor publice în teritoriul nucleului central, concomitent cu creșterea accesibilității populației la aceste servicii; prin îmbunătățirea condițiilor de transport public în paralel cu scăderea prețului biletelor, etc ) Forțele directoare fundamentale ale evoluției urbane, menționate anterior, generează marile tendinţe de transformare a lumii actuale4: - rapida urbanizare la scară planetară, concomitent cu concentrarea populaţiei urbane în oraşele mari; - hyper-urbanizarea, denumire care exprimă creşterea exacerbată a mega-oraşelor; - dispersia urbană, generată de extinderea dezorganizată a oraşelor (prin depăşirea limitelor proprii către o zonă geografică mai largă) Existenţa disparităţilor dintre țări, regiuni, oraşe, zone urbane sau rurale generează tendinţa de „distribuire a surplusului” de populaţie săracă sau bogată, în funcție de gradul de saturaţie a teritoriului de provenienţă, și de a-l orienta către zone cu „deficit” specific, acţionând ca forțe de uniformizare (asemănător principiului vaselor comunicante) Dintotdeauna s-a dovedit extrem de dificil pentru urbanişti să anticipeze, pe termen mediu şi lung, modul în care pot interacţiona forţele directoare ale dezvoltării urbane şi impactul pe care îl va produce această interacţiune; aceste forţe, însă, nu sunt nici inexorabile, nici ireversibile şi pot fi modelate în funcţie de premizele și contextul specific în care se manifestă, cu scopul de a produce efecte pozitive asupra comunității printr-o dezvoltare urbană inteligentă Evoluţia demografică: Se petrec, astăzi, două tipuri majore de schimbări demografice: (1) o creştere puternică a populaţiei în oraşele cu dinamică accelerată și (2) o îmbătrânire demografică accentuată în oraşele dezvoltate; ambele tendințe generează, deopotrivă, probleme complexe, dificil de soluționat Creşterea accentuată a populaţiei urbane în orașele emergente generează nevoi suplimentare: pentru noi locuri de muncă, locuinţe, utilităţi şi echipamente publice; acestea, de regulă, nu pot fi onorate de către administraţiile locale5 Pentru oraşele lumii dezvoltate problema centrală este reprezentată de fenomenul de îmbătrânire a populaţiei (rata naşterilor este situată sub rata mortalităţii, determinând pe termen lung un raport nefavorabil între populaţia activă şi cea întreţinută) Este dificil de apreciat întregul impact al fenomenului asupra potenţialului de creativitate al oraşului, asupra competitivităţii, adaptabilităţii la schimbare, sau asupra capacităţii manageriale a administraţiei locale - confruntată cu dilema împărţirii bugetului local între politicile de protecţie a vârstei a treia şi cele de atragere a populaţiei de vârstă activă, pentru contrabalansarea tendinţelor naturale 4 „Habitat II Agenda”, UNCHS, 1996b 5 Creşterea numărului de copii presupune suplimentarea locuinţelor, a grădiniţelor şi şcolilor, existenţa unor politici de protecţia copilului, personal pentru supravegherea și educarea acestora; autorităţile, copleşite de numeroase provocări, ajung să nu mai acţioneze sub nici o formă 9 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA de evoluţie Elaborarea şi aplicarea unei politici de creştere a ratei naşterilor printre tinerii cu venituri ridicate şi nivele de educaţie superioară poate constitui o soluţie de perspectivă (atragerea de populaţie tânără cu calificare superioară, prin imigraţie, constituie o politică larg adoptată de către oraşele europene şi nord ameriane dezvoltate) În oraşele actuale tendinţa de creştere a populaţiei este negativă - în oraşele dezvoltate numărul cuplurilor fără copii este în creştere, iar în oraşele în curs de dezvoltare numărul mediu de copii per familie scade (pentru că apariția unui copil determină apariția problemelor în cariera profesională a părinților și a stress-ului provocat de lipsa timpului liber) Specialiştii consideră că elaborarea unor planuri de dezvoltare urbană, având la bază structuri urbane flexibile, capabile de a se adapta oricând nevoilor funcţionale în schimbare continuă, ar reprezenta un semnal de înţelepciune a autorităţilor locale (care ar acţiona, astfel, în interesul comunităţilor pe care le reprezintă, ceea ce nu se întâmplă, de fapt, în realitate) Economia urbană: Forţa schimbărilor economice este situată, ca importanţă în determinarea tendinţelor de evoluţie urbană, imediat după fenomenul schimbărilor demografice - nivelul de productivitate economică (din care rezultă nivelul mediu al veniturilor per capita) determină nivelul de calitate a vieţii Oraşele constituie motoarele creşterii economice în toate zonele geografice ale lumii, prin contribuţia lor la formarea produsului intern brut Transferul de capital economic şi de cunoştinţe, între regiunile şi oraşele cu nivele diferite de dezvoltare, poate contribui la atenuarea unor decalaje între acestea, acordând o şansă de evoluţie pozitivă zonelor subdezvoltate; pe de altă parte, intensitatea de acumulare a capitalului economic este atenuată de creşterea demografică (ca urmare a investiţiilor neproductive direct economic în domeniile educaţiei, sănătății, protecţiei sociale a mamei şi copilului, etc ) Oraşele dispun nu numai de capital economic pentru creșterea economică de care au nevoie în competiţia globală, ci şi de capital uman, de creativitate, de un anumit stil de viaţă, determinante pentru nivelul lor de atractivitate, care poate declanșa o nouă creştere economică urbană pe baza noilor investiții atrase; oraşele câştigătoare în competiţia globală actuală s-au orientat către activităţi care presupun investiţii în capitalul uman (spre exemplu: orașele Hong Kong, Singapore, orientate către atragerea și dezvoltarea serviciilor avansate) Globalizarea, ca sistem de pieţe internaţionale interrelaţionate, este veche de câteva sute de ani6 dar a căpătat noi dimensiuni în secolul 20; piaţa liberă a modificat oraşele prin stilurile de viaţă care s-au internaţionalizat şi va continua să influenţeze şi să reconfigureze permanent forma urbană, întrucât „logica” de orientare a capitalului este cea a mutării permanente, în căutarea amplasamentelor cu costuri din ce în ce mai scăzute pentru afaceri Oraşele trebuie să studieze permanent mediul economic local şi internaţional, pentru a-şi adapta în timp real strategiile şi politicile de dezvoltare economică, în congruenţă cu tendinţele mondiale şi în concordanţă cu resursele şi capabilităţile proprii; acestea trebuie să demonstreze că există pe plan local şi naţional un guvern 6 Wallerstein, I (1976), The Modern World System, Ed Academic Press, San Francisco 10 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA stabil, un mediu de afaceri sănătos, forţă de muncă educată, eventual specializată în domenii de vârf Oraşele trebuie să fie creative, adaptabile, să aibă forţa de a-şi restructura gama de activităţi, prin politici adecvate, când constată un declin constant al profitului; să găsească noi pieţe de desfacere, ori noi amplasamente pentru localizarea afacerilor existente, în scopul micşorării cheltuielilor de producţie sau cheltuielilor cu forţa de muncă Ele trebuie, de asemenea, să fie conştiente de slăbiciunile lor – cele mai răspândite şi mai grave sunt: inechitatea socială, pierderea resurselor naturale şi culturale, degradarea mediului urban şi social Strategiile de restructurare a economiei urbane trebuie să elimine grava problemă contemporană: subutilizarea oamenilor şi suprautilizarea resurselor, generate de insuficienta preocupare a guvernelor locale şi centrale pentru elaborarea unor politici adecvate în domeniul educaţiei, în vederea integrării populaţiei dezavantajate; dacă se menţin aceste condiţii7, populaţia şi oraşele nepregătite corespunzător vor fi eliminate din competiţia globală, iar mediul înconjurător va deveni ostil vieţii oamenilor Oraşele emergente se bazează pe o economie duală, cea formală şi cea legală, care evoluează într-o relaţie simbiotică, generând două oraşe îngemănate – oraşul formal şi cel informal -, separate printr-o prăpastie socială Sectorul informal trebuie să constituie obiectul unor politici specifice (monitorizat şi integrat treptat în zona legală a economiei locale, în pofida faptului că proprietarii acestui tip de afaceri evită procedurile legale şi opun o rezistenţă acerbă în faţa oricăror iniţiative administrative de acest fel) Economia informală este mult mai puţin eficientă (produce mai puţin în raport cu resursele care intră în producţie), demonstrând o capacitate sporită de agresare a mediului înconjurător, de periclitare a ecosistemului planetar Schimbarea socială – determinantă a dezvoltării urbane: Forţele directoare ale dezvoltării urbane au efecte diferite - în funcţie de caracteristicile alcătuirilor urbane, în funcţie de istoria lor, de economie, cultură şi tradiţii; preferinţele personale ale populaţiei, stilurile de viaţă locale, structura activităţilor, sistemele de valori, determină particularităţile ţesutului social Afirmaţia „oraşele sunt motoarele dezvoltării economice” poate fi completată: „motoarele” schimbării sociale sunt localizate tot în oraşe; acestea sunt reprezentate de modul concret în care sunt configuraţi trei factori cheie, precum şi de modul în care interacţionează aceştia: rolul familiei în societate; implicarea femeilor pe piaţa muncii; relaţia dintre sectorul economic formal şi cel informal 7 Problema şomajului este cauzată, în orașele dinamice: de alocarea insuficientă a resurselor de capital economic şi capital uman în domenii cheie; de inegalitatea accesului la educaţie; de creşterea galopantă a ratei de imigraţie; de ratele ridicate de creştere naturală a populaţiei Expertizele internaţionale au evidenţiat pentru oraşele dezvoltate o altă cauză specifică: managementul defectuos al oraşelor sau economiilor urbane, cauzat de nivelul neadecvat de educaţie şi instrucţie al angajaţilor din administraţiile locale şi centrale, politicile fiscale excesive, discriminarea şi inechitatea la angajare şi alte politici care distorsionează piaţa muncii, reglementările excesive prin planificare urbană, lipsa de flexibilitate şi creativitate a autorităţilor 11 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Schimbarea economică şi cea socială sunt interrelaţionate; structurile familiale puternice, întâlnite în ţările sau oraşele nedezvoltate8, sunt diametral opuse față de stilurile independente sau individualiste de viaţă întâlnite în oraşele cu un venit mediu ridicat per capita Aceste stiluri diferite de viaţă socială, conturate pe măsura schimbărilor economice, determină la rândul lor modificări în structura activităţilor din oraşe; activităţile desfăşurate în familia tradiţională, şi abandonate în noul stil de viaţă urbană, sunt suplinite în oraşele moderne prin servicii furnizate de piaţa liberă, formală sau informală (servitul mesei în restaurante şi cafenele, întâlniri cu prietenii în baruri sau în locuri de distracţie din oraş, petreceri aniversare în cluburi sau alte spaţii publice, ori cu circuit controlat); asistăm, așadar, la reducerea importanţei sociale a locuinţei private pe măsura creșterii venitului mediu per capita și a gradului de sofisticare a dezvoltării urbane Stilul de viaţă urban presupune cheltuieli mai ridicate, deci venituri mai ridicate, motiv pentru care spaţiul rural, în condiţiile în care mai păstrează obiceiurile tradiţionale, va fi mult mai ferit în viitorul previzibil de valurile de sărăcie pe care experţii le previzionează a afecta populaţia urbană În mileniul care a început, sărăcia va deveni o caracteristică a urbanului, generată şi adâncită de creşterea populaţiei; forţa demografică sporită va determina regresul unor oraşe şi al unor naţiuni, din cauză că: - absoarbe resursele de dezvoltare generală; - consumă și degradează spaţiul vital; - diminuează capacitatea autorităţilor de a furniza serviciile publice şi echipamentele de utilitate publică necesare unei vieţi decente; - dinamica populaţiei este mai accentuată în comparaţie cu cea a creşterii în performanţă a forţei de muncă Creşterea economică reprezintă, prin urmare, un indicator important al schimbărilor în societatea urbană, întrucât determină nivelul tensiunilor sociale şi politice existente la un moment dat; prioadele de dezvoltare economică puternică, cele de creştere a venitului mediu per capita sunt, în general, perioade caracterizate prin schimbări ale stilului de viaţă şi ale sistemelor de valori, şi prin reducerea tensiunilor sociale şi politice Acumularea în plan economic reprezintă, de regulă, baza acumulărilor în plan social-cultural, dar perioadele de declin economic nu exclud şansa unor schimbări pozitive în societate - prin cristalizarea unor standarde sociale sănătoase, ca urmare a tensiunilor şi neliniştilor sociale, a experienţei de supravieţuire acumulate Creşterea economică explozivă generează amplificarea inegalităţilor în plan social în aproape toate tipurile de oraşe ale lumii prin excluderea categoriilor de oameni mai puţin educaţi, mai puţin interconectaţi şi integraţi social; aceștia (în absenţa unei alternative) se orientează către sectoarele informale ale economiei pentru a supravieţui – ceea ce determină scăderea gradului de atractivitate a orașelor prin coborârea standardelor de comportament social 8 Unde există două situații sociale tipice: ori toată familia depinde de câştigul tatălui („capul familiei”), ori toată familia lucrează laolaltă în sectorul informal 12 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Instabilitatea economică determină, de asemenea, schimbări sociale, prin brutalitatea cu care acţionează asupra populaţiei; aceasta afectează tot familiile sărace, care nu au posibilităţi de economisire, generând noi şi amplificând vechi inechităţi sociale Apar şi alte efecte asupra societăţii: sărăcia care rezultă dintr-o lungă perioadă de şomaj şi marginalizare socială are tendinţa de asociere cu o rată ridicată a criminalității sociale sau domestice, generând teamă la scară comunitară; toate acestea generează costuri sociale suplimentare - pentru realizarea şi menţinerea în funcţiune a unui corpus juridic numeros, a închisorilor, a cheltuielilor reparatorii şi de recuperare a sănătăţii, etc Prin urmare, este necesară elaborarea, de către administraţiile locale, a unor politici publice antisărăcie, ale căror beneficii sociale pe termen lung sunt multiple – vizând reducerea inegalităţilor şi integrarea socială a categoriilor sociale defavorizate prin: educaţie, asigurări de sănătate şi de şomaj, promovarea unor sisteme de pensii şi de economisire pentru perioade de instabilitate economică sau pentru vârsta retragerii din activitate Schimbarea socială declanşează modificări ale formei urbane; oraşele aflate într-un ridicat stadiu de dezvoltare, caracterizate prin consumism şi mobilitate ridicată, au determint, prin performanţa tehnică şi economică ce le caracterizează, extinderea şi atomizarea teritoriilor urbane pe seama mediului natural, generând un stil de viaţă specific, în zone de mică densitate izolate spaţial unele de altele, conectate doar prin relaţiile informale pe care le stabilesc proprietarii, prin reţele de cluburi, centre comerciale şi mall-uri Centrele tradiţionale ale acestor oraşe au suferit un proces de gentrificare, transformându-se din zone de producţie economică sau zone furnizoare de servicii comerciale precare, în zone luxoase comerciale, culturale sau de divertisment, de mare atractivitate, care oferă (pentru populaţia educată şi cu un nivel ridicat al câştigului) activităţi culturale diversificate şi servicii de bună calitate Vechile fabrici au fost transformate în centre de expoziţii sau activităţi de petrecere a timpului liber, vechile cartiere de locuinţe au fost reabilitate şi modernizate, dând oraşului un sens al istoriei şi al culturii, generând un sentiment de continuitate şi ataşament al locuitorilor faţă de oraş Prin urmare, oraşele dezvoltate tind să devină zone de rezidenţă pentru persoane singure sau pentru familii fără copii, care preferă să trăiască în apropierea locurilor lor de muncă şi în contact cu ceea ce determină stilul lor de viaţă – spaţii publice, magazine de lux, baruri, expoziţii, săli de concert, de spectacole, locuri de întâlnire şi restaurante Acest aspect conduce către noi tipuri de modificări ale formei urbane - prin reducerea progresivă a mărimii gospodăriilor şi prin diversificarea tipurilor de funcţiuni urbane destinate petrecerii timpului liber şi distracţiilor În paralel cu fenomenele pozitive generate de bunăstarea şi noul stil de viaţă al categoriilor sociale educate şi înstărite, apar semnele unei societăţi segregate: familii divorţate, mame singure cu copii, adolescenţi separaţi de familii, reducerea progresivă a contactelor între bogaţi şi săraci, între cei tineri şi cei vârstnici Populaţia cu venituri reduse se orientează către zonele cu activitate economică redusă, în care preţurile sunt mai scăzute, iar calitatea produselor şi serviciilor în consecinţă; aceasta formează cartiere de oameni care supravieţuiesc în 13 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA condiţii dificile, izolate de restul societăţii, alimentând adesea forţa de muncă şi economia informală Viața urbană, cadrul urban și mediul înconjurător: Componenta „hardware” a oraşului (reprezentată prin clădiri şi infrastructură) este întotdeauna interrelaţionată cu componenta sa „software” (reprezentată prin tradiţii, obiceiuri, relaţii sociale, interese, conexiuni ale pieţei libere) O înşiruire simplă a factorilor implicaţi în dezvoltarea oraşelor (oameni, terenuri, clădiri, locuinţe, producţie, consum, transport, cultură, spaţiu public și privat, capital, tehnologie, resurse naturale, riscuri, conexiuni și influențe internaționale, ş a m d ), permite oricui să înţeleagă complexitatea acestui proces şi dificultăţile cu care se confruntă autorităţile pentru un management urban adecvat Întotdeauna modificările de structură socială se exprimă prin schimbarea cadrului construit; de aceea, construcţiile oraşului ar trebui întotdeauna considerate ca aparţinând spaţiului public, pentru că ele crează mediul comunitar - urmând, în consecință, a se supune legislației care vizează spațiul public și interesul public, al comunității În realitate, indiferenţa sau incapacitatea autorităţilor de a stăpâni aspectele formei urbane, creşterea explozivă a oraşelor, inegalitatea și inechitatea socială (care ating extremele în epoca noastră), dualitatea economică manifestată prin coexistenţa sectorului formal cu a celui informal, ţesutul urban hibridat de zone luxoase şi insule de sărăcie inimaginabilă, toate acestea configurează un oraş fragmentat, incoerent, caracterizat prin disparităţi care se tot perpetuează şi se tot amplifică - pentru care o evoluţie consecventă, care ar conduce către o structură funcţională şi o imagine urbană atractivă, pare astăzi aproape imposibilă Comunităţile urbane trebuie să creeze noi proceduri de adoptare a deciziilor de interes comunitar, prin care autorităţile să fie impulsionate să acţioneze în interes public; puterea locală și cea națională trebuie determinate să elaboreze strategii de afirmare a unei identităţi urbane care să „spargă” limita interesului local9, însoțite de politici urbane capabile să susțină orașele în efortul lor de integrare în reţeaua globală a nodurilor de putere concentrată (configurată de concentrarea fluxurilor de oameni, bunuri, capital şi informaţie10) Procesele de dezvoltare urbană necesită resurse umane şi naturale; acestea au drept scop (cel puțin teoretic) atingerea bunăstării comunităţilor, dar generează dezechilibre temporare sau durabile, și externalităţi care afectează mediul natural şi implicit, viaţa umană şi nivelul ei de bunăstare Împreună cu fiinţa umană, natura reprezintă reperul de început şi sfârşit al tuturor demersurilor întreprinse de om pentru îmbunătăţirea cadrului său de existenţă, jucând un rol complex în relațiile cu oraşul; natura este: spaţiul vital al umanităţii (reprezintă nevoia primordială pentru manifestările fizice şi emoţionale ale fiinţei umane); bun de consum al societății umane; resursă de dezvoltare 9 , M (1996), Innovations and Risk Taking: The Engine of Reform in Local Government of LAC, The World Bank, Washington, D C 10 Castells, M (1996), The Information Age: Economy, Society, and Culture, vol I, The Rise of the Network Society, Ed Blackwell, Oxford 14 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Triplul rol al naturii reprezintă cheia stabilirii priorităţilor între multiplele nevoi ale comunităţilor umane, precum şi reperul de valabilitate al oricăror politici publice Încă de la apariţia oraşului cele trei tipuri de relaţii ale sale cu natura au determinat o permanentă configurare şi reconfigurare a formei urbane; oraşele care funcţionează în condiţii optime şi sunt considerate de către majoritatea oamenilor atractive, coexistă în armonie cu natura Există şi alte poziţii ale planificatorilor urbani, care consideră că scopul urbanismului este eficienţa în exploatarea resurselor (de spaţiu, de energie, de materiale, timp şi bani) şi realizarea cadrului de existenţă al omului sub forma unui oraş compact11; în opinia acestor specialiști contactele omului cu natura ar trebui încurajate numai în afara perimetrului urbanizat, întrucât spaţiile deschise şi spaţiile verzi nu fac decât să expandeze orașul pe seama mediului natural, contribuind la ineficiența gestiunii urbane prin amplificarea cheltuielilor publice (induse de existența unor rețele de infrastructură urbană extinse inutil) Noile tehnologii permit aplicarea principiilor dezvoltării sustenabile, iar oraşele dezvoltate au lansat deja forme de cooperare cu sectorul privat pentru salvgardarea mediului înconjurător şi folosirea eficientă a resurselor Programele elaborate în parteneriat public-privat vor determina modificări ale formei urbane, îndeosebi ale componentelor sistemului de transport şi al sectorului de producţie economică, întrucât acestea vor trebui reformate prin adoptarea unor soluţii capabile să controleze emisiunile de substanţe toxice, poluarea cu deşeuri, despăduririle, utilizarea în exces a apei, degradarea solurilor şi a altor resurse neregenerabile sau regenerabile Oraşele sunt nuclee de poluare concentrată prin consumul ridicat de energie, apă, bunuri şi servicii; acestea generează un enorm stress asupra mediului terestru, devastând peisaje şi agresând fragilul echilibru al ecosistemelor12 Provocările pe care le adresează comunităţile urbane mediului înconjurător sunt diferite, în corelație cu stadiile de dezvoltare a oraşelor; celor bogate le este asociat un grad de risc mult mai ridicat în relația cu mediul natural și cultural, în comparaţie cu orașele sărace; însă cea care suportă direct, prin creșterea propriei suferințe, consecințele acestor deficienţe, este populaţia săracă13 Inamicul suprem al mediului este sărăcia, rezultată din înnapoierea socială şi tehnologică, pentru că absenţa bunurilor de consum este suplinită de către populaţia săracă prin acţiuni directe asupra mediului natural, de unde îşi extrage cele necesare supravieţuirii 11 Oraşul super-compact al secolului 19 a generat o serie de proiecte-replici (reactive), mai mult sau mai puţin utopice; Ebenezer Howard a creat ideea oraşului-grădină, iar Le Corbusier un oraş de turnuri dispersate într-un mare parc (compuse din apartamente cu logii şi balcoane, cu spații plantate al cărui rol era de a reface contactul omului cu natura) Londra actuală se apropie destul de mult de aceste concepte, datorită numeroaselor spaţii verzi şi densităţii reduse de construire 12 Un teritoriu utilizat excesiv o perioadă îndelungată devine o zonă supusă hazardului (din punct de vedere al productivității, al sănătăţii oamenilor, animalelor şi vegetaţiei, al alunecărilor de teren, al inundaţiilor, etc ), punând în pericol, îndeosebi, populaţia cu venituri scăzute, care nu are altă opţiune în afară celei de a-şi menţine vechea locuinţă, în pofida riscurilor evidente 13 Lipsurile populației sărace se referă la nevoi vitale (sisteme de alimentare cu apă şi canalizare, protecția sănătății și educația elementară); în absenţa unor condiții minimale pentru o viață decentă, problemele sociale se transmit în spaţiu şi timp 15 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA SPIRITUL LOCULUI A organiza zonele urbane este echivalent cu a compune mediul social cu patrimoniul cultural și cu mediul înconjurător existent (natural și antropic) 14 Descifrarea orașului și a compoziției sale depinde, în primul rând, de abilitatea de „a citi” orașul prin multitudinea de forme posibile: Lectura istorică, Lectura morfologică, Lectura sensibilă a spațiului urban, Decodificarea și Suprapunerea morfologiilor (sociale, istorice, plastice, etc ) Lectura istorică: O atenție cu totul deosebită este acordată astăzi existentului, patrimoniului moștenit prin istorie, perenității formei urbane; cunoașterea istorică a fenomenului urban permite revitalizarea și reintegrarea „sufletului orașului” în procesele de dezvoltare urbană Lectura istorică scrutează evoluția în timp a concepțiilor cu privire la spațiu – antice, medievale, clasice, industriale și contemporane; acestea permit înțelegerea formei urbane actuale cu ajutorul caracteristicilor exprimate de către patrimoniul istoric al orașului și regăsirea legăturilor sale cu vechile forme Este inutil să vorbim despre formă urbană dacă nu înțelegem ce s-a construit efectiv în teritoriul urban, existând riscul de a ne raporta la spațiul orașului exclusiv scenografic; înțelegerea acestui aspect permite intervenții de reabilitare, revitalizare sau dezvoltare urbană care asigură o mai bună evoluție ulterioară a orașului Decodificarea procedurii de edificare progresivă a orașului face posibilă configurarea unor condiții de construire compatibile cu contextul urban; cu alte cuvinte, decodificarea structurii funciare în zona analizată face posibilă identificarea unei formule adecvate de decupaj în țesutul urban, capabilă de a absorbi, de a suporta dezvoltarea orașului fără a conduce la „înghețarea” evoluției armonioase a formei urbane Lectura istorică nu este menită să creeze un oraș nemaivăzut, ideal, ci să declanșeze un proces de dezvoltare favorabil orașului și locuitorilor săi Lectura morfologică: Morfologia traseelor urbane15 (sau, altfel spus, modul de parcurgere a planurilor orașului) constituie un instrument de compoziție urbană indispensabilă, care contribuie la constituirea formei urbane (NOTĂ: traseele urbane reprezintă traseele virtuale de compoziție) În lucrarea consacrată calității formei urbane, Albert Lévy și Vittorio Spigai merg mai departe, către o „lectură” la scară planetară: „… în cazul țesuturilor urbane, noțiunea de morfologie a traseelor evidențiază maniera prin care traseele recunoscute sunt distribuite în spațiul orașului global în funcție de diferitele stadii de creștere urbană și de modalitățile lor de extindere”16 14 Cahiers de l' IAURP (1974), vol 35, ”La Compozition Urbaine” 15 „Conception de l'art urbain” dezvoltată de către René Danger (1933) în cursul său „Cours d'urbanisme”; utilizează termenul „morfologie urbană” care se dezvoltă ulterior către o veritabilă tipologie a planurilor urbane care operează pornind de la trasee urbane 16 Lévy, A , Spigai, V (1992), „Qualité (la) de la forme urbaine”, Institut Francais d'urbanisme Laboratoires theories des mutations urbaines - Ministere de l'equipement Plan urbain, Franța 16 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA De aici decurge importanța deosebită a relației între tipurile de trasee parcelare (trama funciară) și clădiri (aliniament și mod de implantare), care devine esențială pentru determinarea mecanismului de formare a compoziției urbane Noțiunea de „traseu urban” a evoluat în timp; astăzi, definiția sa nu se limitează doar la traseele tradiționale (desenul spațiilor libere ori al axelor ordonatoare), ci se extinde la toate tipurile posibile de trasee: al parcelarelor, al căilor de comunicație, al siturilor arheologice, al clădirilor semnificative care intervin în compoziția urbană, permițând înțelegerea și conceperea formei orașului Traseele urbane s-au modificat în timp, transformările continue făcând parte din substanța lor actuală; ele dețin un potențial semnificativ pentru amorsarea și favorizarea evoluției orașului Nivelele de analiză morfologică urbană modernă sunt multiple: morfologia țesuturilor urbane, a traseelor, a spațiului social, a spațiului bioclimatic, a spațiului plastic, etc ; abordarea aceasta constituie un model interdisciplinar de studiu al alcătuirilor urbane și a formelor acestora, generând moduri de valorizare / devalorizare a spațiilor urbane; se utilizează analize cartografice asupra zonelor urbane relevante și diferite tipuri de investigații sociologice (cu privire la itinerariile deplasărilor diferiților actori urbani, în corelare cu calitatea percepută a zonelor urbane în care se petrec aceste deplasări) Lectura sensibilă a spațiului urban: Morfologia spațiului ține cont, în mod sensibil, și cu preponderență, de percepția vizuală a spațiului urban; aceasta se raportează, îndeosebi, la spațiile urbane exterioare („les espaces extérieurs urbains” – în țările francofone, ”open space”- în țarile anglo-saxone, etc ) Albert Lévy și Vittorio Spigai17 observă că „(…) morfologia spațiilor exterioare este generată de către forma schimbătoare a expresiei acestora, de variația tratamentului lor fizic, de caracterul lor expresiv și plastic – care pot asocia unui loc urban multiple peisaje urbane diferențiate Ea se străduiește, prin urmare, să distribuie în zona urbană „oferte vizuale” și plastice, participând la formarea peisajului urban ” În anii 60, lucrarea despre imaginea urbană a lui Kevin Lynch a pus pe primul plan dimensiunea vizuală a percepției spațiului urban18; dincolo de aspectele bioclimatice și „proxemice” (utilizarea prin care omul atribuie spațiului calitatea de produs cultural specific - concept introdus de către E T Hall19), Kevin Lynch insistă cu privire la necesitatea „lizibilității” peisajului orașului; „imagibilitatea”, după cum exprimă și numele său (”the image”), favorizează creația imaginilor mentale colective ale mediului înconjurător și familiarizarea locuitorilor cu spațiul urban 17 Albert Lévy și Vittorio Spigai, op cit 18 K Lynch în „The Image of the City”: „Această carte a examinat calitatea vizuală a orașului american prin studiul reprezentării mentale a acestui oraș de către locuitorii săi Ea își concentrează în mod deosebit atenția, în primul rând, asupra unei calități vizuale particulare: claritatea aparentă sau lizibilitatea peisajului urban (…) dorim să vorbim despre ușurința cu care putem recunoaște elementele caracteristice unui oraș și organizarea acestora într-o schemă coerentă ” 19 E T Hall a studiat fenomenul percepției spațiului; propune clasificarea percepției spațiilor urbane în funcție de canalul senzorial utilizat: spațiu vizual, spațiu olfactiv, spațiu auditiv, spațiu tactil, spațiu kinestezic; insistă cu privire la relativitatea percepției – care, întotdeauna, este un „construct” cultural 17 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Suprapunerea morfologiilor (sociale, istorice, plastice, etc ): Diversitatea morfologică a spațiului urban (polimorfia acestuia) atestă complexitatea „universului oraș” și respinge, ca total inadecvată, abordarea gnoseologică reductivă a spațiului urban (care constă în abordarea acestuia doar dintr-un unic punct de vedere); suprapunerea morfologiilor contribuie la recunoașterea structurilor și deducerea proceselor fizice, la decodificarea și evidențierea valorii urbane Supraviețuirea câtorva dintre traseele urbane - îndeosebi a axelor de conformare, de localizare și implantare a clădirilor, a căilor de circulație, a diferitelor moduri de compoziție în compunerea spațială a unor monumente – sunt tot atâtea mărturii despre arta urbană a trecutului TIMPUL Compozițiile urbane sunt expresii spațiale, care se configurează în timp Există, printre arhitecți, susținători ai unor opinii de genul: „Orașul este mai mult lucrarea timpului, decât a arhitectului” ori „Compoziția urbană se realizează și prin acțiunea timpului”, prin care aceștia nu exprimă nevoia de a conștientiza perspectiva temporală în valorizarea unei intervenții de arhitectură, ci recomandă non-intervenția administrației în procesele de dezvoltare urbană și abandonarea orașului la dispoziția mecanismelor „pieței libere” Scara de intervenție temporală asupra urbanului este cea de lungă durată - opusă celei a obiectului arhitectural; această durată mare a timpului în care se realizează compoziția urbană este chiar cea care generează coerența și continuitatea urbană Drept consecință, spațiul urban nu se poate finaliza niciodată (raportat la scara orașului, ca entitate); formele sale, modurile de utilizare, miturile sale se perpetuează și se transformă pentru a se adapta Toate tipurile de structuri urbane existente vreodată (căile de comunicație, clădirile, spațiile publice) au lăsat amprente identificabile în drumurile actuale, în parcelare, în clădiri; timpul istoric la care trebuie să raportăm perioada de constituire a un traseu urban (identificarea „epocii istorice”) nu se limitează la momentul conceperii traseului și al realizării efective a străzii; la constituirea acestuia au contribuit și diferitele etape de construire a clădirilor care o flanchează, precum și intervențiile de amenajare a spațiului public Dincolo de perioada de configurare inițială a traseului urban, contează fiecare intervenție ulterioară – pentru că fiecare etapă și mod de intervenție posedă un sistem de valori și un ritm propriu; fiecare actor urban reclamă aplicarea propriei sale logici de intervenție în oraș - se angajează, în acest mod, atât spațiul cât și timpul Succesiunea etapelor de concepție, de concertare preliminară a acțiunilor, adoptarea deciziei, realizările parțiale succesive, la care se adaugă în timp intervențiile diferiților actori urbani (arhitecți, urbaniști, ingineri, peisagiști, artiști, funcționari, administratori, etc ) se întrepătrund și acționează asupra proiectului, până la a ajunge să transforme brutal conceptul inițial 18 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Antoine Grumbach remarcă: „timpul care se scurge de-a lungul acestei transformări face ca orașul să devină un lucru autonom în raport cu conceptorul”20 Rezultă, prin urmare, cât de importantă este conceperea unor compoziții urbane puternice, pe care operațiunile viitoare să le poată modifica fără a le putea destructura; acestea trebuie realizate într-o manieră flexibilă, deschisă schimbării ulterioare, astfel încât să se poată adapta multiplelor situații care pot apare după finalizarea ansamblului (această abordare exclude funcționalismul îngust, limitativ) Parametru major în dezvoltarea urbană, timpul dă un sens profund transformării orașului, care astfel se înscrie într-o permanență a cadrului de existență al societății umane 20 Antoine Grumbach (născut în 1942, în Algeria), arhitect, urbanist și peisagist francez; el se exprimă aici ca un adept al „situaționismului” - mișcare politică, artistică și psihologică potrivit căreia orice lucru evadează din condițiile sale de existență; susține, de asemenea, că evoluția oricărei persoane este influențată în mod fundamental de către factorii externi și mai puțin de caracteristicile sale intrinseci 19 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 2: Sistemul urban și dinamica urbană – I (Introducere în problematică): Orașul (Definiții; urban-rural; aglomerația urbană; Orașul - așezare umană și fenomen global); Provocarea urbană actuală (Probleme comune ale orașelor actuale; comentariu de caz – municipiul București; Tendințe și consecințe ale fenomenului urban contemporan - creştere urbană şi schimbare socială; Oraşe în competiţie - câştigători şi perdanţi; Revalorizarea locurilor strategice; rolul spațiului public în asigurarea coerenței structurii și compoziției urbane; Proiectul urban) SISTEMUL URBAN ŞI DINAMICA URBANĂ – I (INTRODUCERE ÎN PROBLEMATICĂ) Evoluţia societăţii umane este, de fapt, un proces continuu de modificare a mediului şi modului de viaţă al acesteia, în cadrul căruia oraşul constituie rezultanta21 schimbărilor calitative şi cantitative ale habitatului ființei umane; oraşul urmează evoluţia generală a societăţii omeneşti, fiind o componentă a acesteia, un summum al consecințelor diferitelor procese, amprente materiale şi spirituale lăsate de locuitorii săi într-un anume teritoriu în generaţii succesive, deţinând capacitatea de a reda complexitatea vieţii societății urbane și traiectoria evoluţiei acesteia Oraşul este un întreg, un sistem ale cărui componente vitale – subsistemul social al comunităţii şi cel spaţial al aşezării umane - sunt simbiotic relaţionate; cele două subsisteme, dar şi macrosistemul (orașul însuși) reuşesc să supravieţuiască prin adaptări succesive cu preţul unor pierderi permanente de substanţă şi identitate; aceste pierderi trebuie ţinute sub control sub toate aspectele, pentru a nu se ajunge la pierderea trăsăturilor definitorii favorabile ale oraşelor Administraţiile locale şi centrale din ţările cu democraţie consolidată devin din ce în ce mai conştiente, acționând din ce în ce mai responsabil, în legătură cu importanţa menţinerii, sau creării, trăsăturilor identitare şi a caracteristicilor care definesc prestigiul aşezărilor pe care le gestionează Oraşele se află astăzi într-o permanentă şi dificilă competiţie globală; orice aspect care amplifică atractivitatea și vitalitatea orașului, care vizează crearea de oportunităţi și potenţarea şanselor de câştig, ori întărește încrederea comunității urbane în propriul viitor, devine important pentru menţinerea într-o dinamică pozitivă a așezării umane Procesul necesar de acomodare continuă a oraşului la noile condiţii de existenţă, de siguranţă şi confort pe care le pretind locuitorii săi apare ca o modalitate de supravieţuire, prin adaptarea continuă a structurii sale şi prin exprimarea unei noi forme urbane22, făcând, astfel, posibilă menţinerea în timp a sistemului şi determinând, prin amplificare spaţială şi creşterea nivelului său de complexitate, apariţia fenomenului urban Fiecare epocă istorică a elaborat metode proprii de organizare urbană şi de amenajare a teritoriului, menite să răspundă optim nevoilor biologice, economice şi 21 Abordarea Geografiei urbane: Oraşul se constituie progresiv şi neîntrerupt, pentru satisfacerea nevoilor obiective şi subiective, materiale şi spirituale ale societăţii omeneşti, rezultând trepte de evoluţie în istoria sa 22 Sandu, Al , M (1975), Teoria structurilor urbane – partea I-a, Curs universitar, Ed Universitatea de Arhitectură şi Urbanism „Ion Mincu”, Bucureşti 20 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA sociale ale diferitelor comunități umane; căutările sistematice în domeniu au ca prim reper principiile Chartei de la Atena23, care au contribuit substanţial la revigorarea activităţii de regenerare urbană pentru contracararea tendinţelor contemporane de expansiune demografică şi spaţială necontrolată, de creştere excesivă a concentrării populaţiei în unele zone urbane, determinând rezultate valoroase prin reconstrucţia unor localităţi, a echipamentelor edilitare şi social-culturale, prin adaptarea centrelor unor oraşe tradiţionale la nevoile contemporane, ş a În cazul oraşelor româneşti, Bucureştii nefăcând excepţie, se constată în ultimele două decenii o practică nefirească de încurajare, sau de acceptare a „dezvoltării cu orice preţ” - în pofida existenței unui nivel de expertiză autentică în rândul profesioniştilor autohtoni, a racordării acestora la curentele teoretice recunoscute drept valabile în plan mondial Comportamentul echivoc al organismelor specializate ale administraţiei româneşti, absenţa unor reglementări adecvate pentru controlul eficient al dezvoltării urbane, adoptarea unor soluţii inadecvate pentru rezolvarea aparentă a problemelor urbane contemporane prin extinderea necontrolată a zonelor antropizate, ori printr-o dezvoltare „intensiv-excesivă”, au generat, fiecare în parte și împreună, deopotrivă, gravele dificultăţi cu care se confruntă spațiul urban românesc; disfuncţionalităţile, dezechilibrele urbane, enorma diferență dintre nivelele de calitate a vieţii în zonele urbane și extraurbane, toate acestea generează, în continuare, procese de transformare teritorială cu consecinţe negative pe termen lung, greu de controlat Dimensiunile etice şi democratice ale socialului nu pot fi ignorate în programele de dezvoltare urbană contemporană pentru că această dezvoltare este realizată din bani publici, iar obiectivul său declarat are drept coordonată majoră asigurarea binelui și confortului public Este necesară configurarea unui cadru strategic vizionar, pentru asigurarea coerenţei intervenţiilor şi menținerea într-o dinamică pozitivă a oraşului românesc actual; abordarea unitară, obiectivă şi integrată a dezvoltării urbane în context teritorial, conturarea strategiilor de desfăşurare a proceselor transformatoare, pe termen scurt, mediu şi lung, conştientizarea şi asumarea consecinţelor ce decurg din finalizarea acestora, sunt considerate aspecte ale unei atitudini corecte în managementul oraşelor contemporane Abordarea adecvată a fenomenului urban presupune atât înţelegerea corectă a funcționării oraşului, cât şi anticiparea traiectoriei sale de evoluție - prin urmare, un astfel de demers nu poate neglija diferenţele specifice existente în spațiul urban şi caracterul dialectic al formei urbane Intervenţiile corective asupra traiectoriei de evoluție a unui oraș se realizează prin modificarea dinamicii urbane cu ajutorul unor programe de revitalizare, operate la scara întregului sistem urban sau la cea a unor zone componente, ţinând seama de caracteristicile structurii şi formei urbane existente şi de efectele intervenţiilor asupra acestora 23 Charta de la Athena (1933), declaraţie a Organizaţiei Internaţionale a Arhitecţilor (CIAM); formulează principiile de organizare a oraşului modern; în cinci capitole, care abordează: problematica locuinţei, a recreerii, a muncii, a comunicaţiilor şi a patrimoniului cultural-istoric 21 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Revitalizarea urbană prin programe de investiții care vizează doar completarea unei structuri spaţiale, ori dezvoltarea economică pe plan local - fără a urmări integrarea proceselor, asigurarea unui echilibrul funcţional în teritoriul circumscris, concomitent cu menţinerea sau obţinerea unei calităţi superioare a imaginii urbane -, poate reprezenta un obiectiv sectorial; astfel de intervenţii (fără a ține seama de efectele asupra sistemului urban) nu sunt recomandate întrucât pot genera blocaje în funcționarea curentă a orașelor, scăderea atractivităţii şi performanţelor acestora, declanşând depresie socială şi economică, în loc să stimuleze şi să ridice parametrii de confort şi calitate a vieţii locuitorilor Funcţionalitatea sau disfuncţionalitatea oraşului, starea de coeziune sau de dezordine a sa, procesele de dezvoltare urbană sunt în mod direct determinate de structura urbană, îndeosebi de relaţiile dintre componentele acesteia, dar și de alte multiple aspecte, mai mult sau mai puţin palpabile, obiective sau subiective Pentru a salva şi utiliza inteligent ceea ce constituie resursă de dezvoltare în oraşele contemporane este necesar să înţelegem componentele mediului de viață urbană și relaţiile dintre acestea; calitatea mediului urban reprezintă o temă cheie a gestiunii fenomenului urban, pentru că influențează nivelul de atractivitate şi asigurarea unui caracter distinctiv al zonelor, oraşelor, teritoriilor de susţinere şi influenţă ale acestora Tema calităţii urbane a constituit o preocupare centrală a dezbaterilor teoretice şi a celor cu finalitate practică începând cu deceniul şapte al secolului douăzeci, ca o consecinţă a reexaminării rolului şi funcţiunii oraşelor într-o economie globală; aceste preocupări s-au exprimat public în momentul în care teoreticienii, practicienii si politicienii au conştientizat şi recunoscut propria lor responsabilitate cu privire la valoarea socială, economică şi ambientală a calităţii mediului urban Evoluţia aşezărilor urbane se produce în cadrul unui proces ciclic permanent (de tip feed-back) în care caracteristicile spaţiului geografic au rol determinant în localizarea şi supravieţuirea aşezărilor umane și, reciproc, așezările omenești generează vectori de forţă în teritoriu24, contribuind la orientarea şi organizarea spaţiului geografic Temporalitatea constituie o altă caracteristică fundamentală a dinamicii sistemelor teritoriale, fiind implicată în configurarea şi personalizarea proceselor de dezvoltare; dinamica spaţială nu poate fi descifrată şi înţeleasă în afara factorului timp25 Aşadar, aşezările urbane, entităţi caracterizate printr-o aglomerare complexă, relativ permanentă, a oamenilor şi a habitatului lor specific, definite ca puncte de concentrare a bunurilor materiale şi spirituale ale spaţiului geografic26, se constituie 24 Cucu, V , şi colaboratorii (1976) (1977) 25 Cf : Ianoş, I , Humeau, J-B (2000), Teoria sistemelor de aşezări umane, Ed Tehnică, Bucureşti; prin integrarea factorului timp aşezările umane pot fi grupate în trei categorii: aşezări umane locuite permanent (care configurează structura stabilă a sistemelor urbane), aşezări umane temporare (prilejuite de valorificarea unor resurse locale până la epuizarea acestora, sau de mari lucrări de amenajarea teritoriului până la finalizarea lor) şi aşezări sezoniere (concentrări de gospodării utilizate în anumite anotimpuri) 26 Ianoş, I , şi colaboratorii (1987) 22 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA şi se repartizează în spaţiu în funcţie de sinergia unor factori care acţionează în mod concret; aceşti factori sunt de natură geografică, istorică, economică şi politică Componentele geografice, indiferent de apartenenţa lor la domeniul fizic sau social, se află în interdependenţă; dinamica individuală a fiecărui oraş propagă efecte la nivelul sistemului urban; sistemul se simplifică sau se complică în corelaţie cu dinamica fiecărei componente urbane, dar şi în raport cu poziţia spaţială, socială, economică, cu funcţia (rolul) fiecărui oraş în cadrul sistemului urban Aşezările umane se comportă în propriul teritoriul de referință ca sisteme spațiale complexe, născute prin interacţiunea componentelor lor, ca rezultantă a relaţiilor de interdependenţă dintre acestea; ele însele devin elemente componente ale altor sisteme de localităţi ce aparţinând unui spaţiu fizic-geografic de referinţă; sistemele de localități sunt configurate în reţele reale sau virtuale, care se manifestă concomitent sau în succesiune temporală27 ORAŞUL (Definiții; urban-rural; aglomerația urbană; Orașul - așezare umană și fenomen global) Oraşul se diferențiază de alte aşezări umane prin trăsăturile sale; în definițiile formulate s-a ținut seama de una sau mai multe dintre caracteristicile proprii, ori de efectele care rezultă din manifestarea simultană a acestora Modul de ocupare în producţie a localnicilor reprezintă o trăsătură specifică, ce diferențiază orașul de alte tipuri de așezări umane; aici apar clasificări în funcție de ponderea acordată mai multor criterii: – în raport cu tipul de ocupaţie (cu referire la cele două ocupaţii fundamentale, agrare sau industriale); o localitate devine oraş când cea mai mare parte a locuitorilor săi este ocupată în industrie28; - în raport cu locul şi timpul în care se desfăşoară activitatea majorităţii populaţiei rezidente a unei localităţi; o localitate este oraş dacă activitatea preponderentă a locuitorilor săi se desfăşoară în teritoriul intravilan sau în vecinătatea imediată a localităţii de reședință29 în cea mai mare parte a timpului vieții lor active; - în raport cu diversitatea ocupaţiilor, luându-se în consideraţie tipurile activităţilor relaţionate cu producţia industrială, meştesugărească, cu producţia de bază sau auxiliară, indiferent de tipul de muncă - manuală sau intelectuală Alte trăsături definitorii pentru oraș: - numărul total al populaţiei rezidente, sau numărul total al populaţiei implicate zilnic în activităţi care se desfăşoară pe teritoriul localității, reprezintă valori caracteristice în cazul orașului; - concentrarea locuitorilor în teritoriul de referinţă (intravilan sau administrativ), cu alte cuvinte, densitatea acestora; 27 Beaujeu-Garnier, J , Chabot, G (1971); Merlin, P , Choay, F (1987); Ianoş, I (1987) 28 Unii autori stabilesc procente în acest sens, maximum admisibil, în cazul unui oraş, pentru populaţia ocupată în agricultură situându-se între 15-25% din totalul populaţiei rezidente 29 J Bournes şi P Deffontaines: „Oraşul există ori de câte ori majoritatea locuitorilor unei aşezări umane îşi utilizează cea mai mare parte a timpului în interiorul aglomeraţiei ” 23 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - dinamismul existenţei30 unei colectivităţi umane într-un teritoriu de referinţă - o anumită energie interioară, un anumit ritm al vieţii în interiorul31 aşezării umane, care rezultă din specificul relațiilor dintre componentele subsistemului social); - calitatea formei urbane - luând în consideraţie caracterul morfologic al spaţiului urban, o anumită diferenţiere internă a sa, calitatea arhitecturii şi a istoriei ţesutului urban S-a utilizat și definirea complexă, prin trei caracteristici: tipul activităţilor preponderente (altele decât cele agricole) care se desfăşoară pe teritoriul localității, numărul minim de locuitori şi densitatea locuitorilor rezidenți32; ori cea fenomenologic-organică: privit ca un fenomen biologic33 (atât în structura, cât şi în evoluţia sa, generat din interdependenţa unor grupuri de organisme) ori ca un fenomen organic reglementat de una sau mai multe logici34 Orașul a mai fost caracterizat ca: - tripletă de categorii existenţiale fundamentale interdependente: „mobilul uman, activitatea umană şi spaţiul de referinţă”, care coexistă şi se află într-un continuu proces de transformare prin intercondiţionare; - produs istoric complex conturat printr-o transformare permanentă, în interdependenţă cu evoluţia societăţii omeneşti, ca răspuns la necesităţile obiective, în continuă schimbare, ale colectivităţilor umane; - rezultantă complexă şi dinamică a factorilor de ordin geografic, social, istoric, economic, cultural, juridic, administrativ, strategic, ş a m d , fiind evidenţiată, astfel, legătura dintre contextul social–cultural–istoric şi procesele de dezvoltare urbană Prin urmare: „Oraşul, formaţiune teritorială de aşezare a populaţiei, se defineşte printr-un mod propriu de existenţă - modul de viaţă urbană - ca trăsătură specifică rezultată din diversitatea activităţilor, a serviciilor şi a dotărilor, diversitate exprimată printr-o anumită modalitate de utilizare a timpului şi printr-un mod propriu 30 Jane Jacobs: oraşul „încarnează viaţa sub forma sa cea mai complexă şi cea mai intensă” 31 În Civilia este evidenţiată diferenţa subtilă dintre oraş şi alte tipuri de aşezare umană : „Un oraş nu este caracterizat prin mărime, istorie, arhitectură sau îndeletniciri, ci prin energia lui interioară - un anumit fel de energie Calitatea specială a oraşului este autonomia lui, a vieţii care înseamnă ceva mai mult decât suma naşterilor, a căsătoriilor sau a deceselor petrecute pe teritoriul său Este, prin această caracteristică proprie, opusul aşezării suburbane - care înseamnă doar asta” (trad par V-M Berza); De Wolfe, I (1971), Civilia: the end of sub urban man, a challenge to Semidetsia, Ed : Architectural Press, London; publicat și în Civilia: the end of sub urban man (1971), număr special al Architectural Review [vol CXLIX, no 892], Ed : De Wolfe, Ivor 32 Cercetătorul german Fr Ratzel (sec 19) a definit oraşul prin trei trăsături: o anumită formă de activitate profesională, alta decât cea agricolă (opunând activităţilor agrare pe cele administrative, comerciale şi industriale), o concentrare a locuitorilor, un număr minim de locuitori (stabilit la 2000) 33 Le Corbusier (1929 – 1934), în Oeuvre Complete, ia în consideraţie asemănarea oraşului cu un organism biologic, atât în existenţa, cât şi în alcătuirea sa; constată că oraşele depind, reflectă şi influenţează o existenţă biologică (existenţa unor fiinţe umane) 34 Marc Emery şi Nicole Grezel: „oraşul nu este un fapt al hazardului, ci este cuprins în inteligenţa grupului căruia îi aparţine, și trebuie să căutăm o definiţie operaţională valabilă în motivarea constantă a evoluţiei sale Oraşul apare, astfel, ca un fenomen organic reglementat de una sau mai multe logici” (trad par V-M Berza) 24 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA de organizare a spaţiului, generând trăsături specifice în constituirea unei colectivităţi de un anumit tip, colectivitatea urbană, şi în comportamentul oamenilor”35 Din perspectiva analizării oraşului ca spaţiu geografic natural, apariţia şi constituirea oraşelor poate fi apreciată drept o anomalie, generată prin crearea unui deficit de masă şi energie în teritoriul de localizare a aşezării umane, dar şi a unui excedent de informaţii, în raport cu celelalte tipuri de entităţi situate în vecinătate Atenuarea deficitului se face prin atragerea fluxurilor de masă şi energie din aria înconjurătoare, generând o zonă de aprovizionare sau de atracţie – aşa numita zonă de susţinere a aglomeraţiei urbane Excedentul de informaţie este difuzat, dispersat în afara teritoriului orăşenesc, generând o zonă de influenţă a aglomeraţiei urbane; în zona înconjurătoare se dispersează atât informaţie, cât şi reziduuri (deşeurile produse de către comunitatea umană), prin utilizarea elementelor naturale (aerul şi apa) şi a sistemelor artificiale de transport drept agenţi vehiculatori Această ţesătură de fluxuri care se manifestă în ambele direcţii (către oraș / dinspre oraș) este cu atât mai densă şi mai intensă cu cât oraşul este mai mare, conturând trasee concrete de interacţiune activă între oraş şi teritoriul său adiacent Beaujeau-Garnier şi Chabeau au fost primii dintre specialiştii care au considerat că „noţiunea de oraş pare depăşită”36, preferând raportarea analizelor la teritoriul aglomeraţiei urbane; ei au dovedit că adoptarea unui „concept mai larg, înglobând, în afara teritoriului urban al oraşului, şi pe cel al localităţilor vecine care trăiesc prin viaţa oraşului propriu-zis, chiar dacă ele nu sunt pe deplin alăturate” este mai corectă şi mai realist Deşi aglomeraţia urbană tinde să înghită oraşul (acest fenomen apare, de fapt, numai în cazul unui proces de creştere haotică), nu se poate afirma că oraşul este sortit dispariţiei – el rămâne in interiorul aglomeraţiei sub formă de nucleu, păstrându-şi caracteristicile recunoscute ale urbanului: - diversificarea continuă a funcţiunilor, - un grad de concentrare crescândă a structurilor funcţionale şi compoziţionale; - un anumit specific din punct de vedere morfologic şi stilistic, - un ritm propriu de existenţă, - tipuri specifice ale proceselor de dezvoltare, diferite de cele petrecute în teritoriul aglomeraţiei Procesele de dezvoltare se produc diferit în interiorul oraşului37, în comparaţie cu teritoriul aglomeraţiei urbane; dezvoltarea urbană prezintă caracteristici distincte: 35 Sandu, Al M (1975), Teoria structurilor urbane – partea I-a, Curs editat de către Universitatea de Arhitectură şi Urbanism „I Mincu”, Bucureşti 36 Beaujeau-Garnier, J , Chabeau, G (1974), Geografia urbană, Ed Știinţifică, Bucureşti; autorii sunt primii care denumesc acest „concept mai larg al oraşului şi al localităţilor care trăiesc prin acesta” drept teritoriu al „aglomeraţiei urbane” 37 Henry Calvet comenta în urmă cu aproximativ cincizeci de ani: „Oraşul este făcut prin cucerire şi, în primul rând, prin cucerirea spaţiului Densitatea oamenilor în teritoriul său, mult mai mare decât în alte zone este, fără tăgadă, primul fapt urban Fiecare mare oraş trebuie considerat ca un nucleu al unei zone urbanizate pe care condiţiile economice şi perfecţionarea transporturilor tind a o lărgi necontenit ” 25 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - amploarea funcţiunilor independente sau a mixturilor funcţionale, atât ca spaţiu (suprafaţă a terenului, volum ori înălţime), cât şi ca reprezentativitate; - densitatea, atât a reţelelor (de infrastructura tehnico-edilitară, de transport şi de comunicaţii), a altor echipamente publice, a construcţiilor, indiferent de regimul de proprietate sau de cel al utilităţii (publică ori privată), cât și a oamenilor; - eficienţa mai ridicată a investiţiilor şi proceselor economice; - diversitatea, până la subtilitate, a ofertei şi cererii urbane, îndeosebi în planul cultural şi cel al serviciilor publice; - intensitatea solicitării psihice şi sociale a locuitorului urban, în comparaţie cu cel rural, cauzată de ritmul alert de desfăşurare a proceselor urbane, de gradul ridicat de imprevizibil şi nevoia de adaptare permanentă la stimuli şi situaţii noi; - nivelul mai scăzut de coeziune socială la scara teritoriului urban şi o mai redusă implicare a locuitorilor în viaţa de zi cu zi a comunităţii; - intensitatea şi frecvenţa relaţiilor sociale (la nivelul micro-grupurilor şi macro-grupurilor); - intensitatea utilizării timpului; - diversitatea şi intensitatea ocupaţiilor pe unitatea de timp şi spaţiu urban Am constatat că așezările urbane și așezările rurale prezintă caracteristici dinstincte ale proceselor lor de dezvoltare; în afara acestora apare un tip special de dezvoltare în cazul zonelor periferice38 ale oraşelor; aceste teritorii nu dețin un statut clar al dezvoltării lor - prezintă caracteristici proprii atât satului, cât şi oraşului, ba chiar, am putea spune, reţin atât răul rural, cât şi răul urban Realităţile prezentate au fost evidenţiate cu mult timp în urmă şi nu şi-au găsit încă o rezolvare adecvată, generând dificultăţi, disparităţi şi dezechilibre din ce în ce mai accentuate şi mai greu de suportat pentru comunităţile urbane și pentru ecosistemele din teritoriile lor de susținere și influență Creşterea periferiei oraşului, denumită fenomen de suburbanizare în literatura de specialitate, este generată prin două tipuri de procese evolutive: - ca rezultat al emigraţiei către zona periferică a unei populații care provine din teritoriul tradițional, interior, al oraşului; în acest mod se constituie, de regulă, un teritoriu cu un grad ridicat de urbanizare; procesul este susținut printr-un nivel convenabil al veniturilor populaţiei care se localizează în această zonă și este generat prin acțiunea a două forțe antagonice : pe de o parte, prin atracţia exercitată 38 Zona periferică se constituie, în cele mai multe cazuri, printr-o extindere spaţială spontană a teritoriului tradiţional al oraşului; aceste procese sunt adesea excesive și la limita legalității, și se petrec, de regulă, prin imigraţia populaţiei dinspre zonele rurale situate în apropierea oraşului Aici se constată, adesea, un nivelul scăzut de confort al existenţei umane (în timp ce zona centrală a oraşului şi teritoriul comunelor periurbane se află în proces de dezvoltare pozitivă, urmărind ridicarea nivelului general de viaţă al comunității) Standardele scăzute din zonele periferice ale oraşelor se reflectă atât în structura funcţională şi în morfologia urbană (în modul de ocupare, de organizare si dotare a teritoriului), cât şi în compoziţia spaţială şi în coerența lor stilistică, în peisajele naturale și antropice din aceste teritorii Caracteristicile kitch ale mediului construit reprezentă un fenomen de poluare culturală (chiar dacă această modalitate de manifestare reprezintă o formă de asimilare treptată a vieţii urbane prin copierea stângace a formei urbane manifestate în nucleul tradițional al orașului), suplimentând celelalte forme de poluare chimică și sonoră exercitate asupra mediului natural ; cumularea acestor efecte degenerează în situații de risc, afectând potenţialul de dezvoltare a teritoriului de referință, deci șansele de a atinge nivele ridicate de calitate a vieții urbane 26 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA de către mediul natural, iar pe de altă parte, prin respingerea orașului incapabil de a satisface nevoile unor categorii de locuitori; - ca rezultat al imigraţiei unei populații care provine din teritorii situate în afara orașului și care se localizează iniţial în zona periferică39 a acestuia; acest tip de proces este generat, ca și în primul caz, de două forțe antagonice : atractivitatea pe care o exercită oraşul către o populaţie care consideră că, prin acest proces de imigraţie, îşi va putea valorifica un anumit potenţial propriu, simultan cu fenomenul de respingere a localităţilor de baştină de către populaţia care le părăseşte, pentru că are alte tipuri de nevoi şi alte nivele de aşteptare în raport cu ceea ce este capabilă să le ofere localitatea de origine În zonele suburbane se manifestă multiple fenomene negative, cauzate, în principal, de diferenţele de educaţie, şi deosebirile de factură culturală, dintre populaţia tradiţională şi populaţia „adoptată” Teritoriul suburban este supus unor presiuni permanente și prin apariția noilor inserții antropice, care se petrec într-un ritm ce depășește capacitatea de asimilare a structurilor originare; procesele modificatoare nu produc întotdeauna rezultate pozitive sub aspectul relaţiilor dintre componente, al coerenţei şi al calităţii dezvoltării teritoriale Indiferent de ponderea pe care o deţine fiecare dintre cele două tipuri de procese în generarea unor zone suburbane (prin emigrație dinspre nucleul urban tradițional sau prin imigrație), trebuie evidențiate deosebirile fundamentale existente între procesele de dezvoltare din teritoriile periferice și cele desfășurate în teritoriul interior al orașului – cu alte cuvinte, ritmul alert al modificărilor din teritoriile periferice, care conduce către nivele ridicate de instabilitate a structurilor funcţionale şi morfologice, pe de o parte, în contradicţie cu stabilitatea proceselor care se petrec într-un teritoriu cu un grad mai ridicat de complexitate, cel al nucleului urban tradiţional, pe de altă parte Mediul rural se constituie, încă, într-un mediu social mai stabil prin caracteristicile culturii sale originare, fiind încă dependent de mentalităţile, activităţile şi procesele anotimpuale determinate de cultura pământului40, în vreme ce mediul nucleului urban tradițional aparţine unor tipuri psihosociale caracterizate printr-o flexibilitate crescută, indusă de nevoia de adaptare la mobilitatea ridicată a proceselor urbane Diferențele de mentalitate şi deosebirile existenţiale dintre populaţia provenită din mediul rural și cea provenită din mediul urban generează adesea tensiuni acerbe, manifeste sau latente41 39 Opţiunea imigranţilor de a se localiza inițial în zonele periferice ale orașelor este motivată, în primul rând, de lipsa resurselor de a pătrunde în nucleu; de asemenea, caracteristicile periferiei par a fi mai apropiate de mediul rural de provenienţă a unora dintre imigranți 40 În apropierea marilor oraşe se manifestă fenomenul migraţiei periodice pentru muncă, de regulă dinspre zonele rurale către zonele urbane, sub forma unor deplasări de scurtă durată care au drept scop completarea veniturilor familiei; nucleul familiei continuă să-şi păstreze domiciliul în localitatea rurală de baştină Aceste teritorii prezintă caracteristici deosebite în comparaţie cu satele şi comunele tradiţionale - experienţa urbană a unor membri ai familiei denaturează mentalitatea primară a acestora, configurată pe specificul modului tradiţional de viaţă rurală, determinând manifestări şi iniţiative cu efecte de modificare a cadrului şi stilului tradiţional de viaţă rurală Schimbările nu conduc, implicit, către un nivel superior al calităţii cadrului de existenţă a acestor comunităţi, și nici la creșterea nivelului de coerenţă a relaţiilor intracomunitare 41 Este important să conştientizăm și să înlăturăm erorile unor abordări defectuoase, întâlnite în unele studii asupra spațiului rural: (a) modul de viaţă rurală şi, implicit, zonele rurale, nu reprezintă produse 27 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Prin urmare, când procesul de urbanizare se desfăşoară pe seama teritoriului rural, în contradicţie cu specificul acestuia, apar conflicte pregnante între cele două tipuri de culturi și populații specifice – cea rurală și cea urbană; conflictul (indus artificial) între oraş și sat poate fi descompus în serii de conflicte între diferite categorii existenţiale: natural – artificial, individual – colectiv, periferic – central, necesar – posibil, previzionabil – realizabil, stabil – mobil; aceste conflicte deţin un enorm potenţial de generare a altora Pe măsură ce caracteristicile urbanului „expandează” în teritoriul învecinat, în procesul de formare a aglomeraţiei urbane, concentrarea caracteristicilor urbane în nucleul tradiţional nu dispare, ci, dimpotrivă, îşi accentuează tendinţa de manifestare Simultan cu mișcarea de extindere către teritoriul aglomeraţiei a teritoriului urban inițial, centrului tradiţional „expandează” dincolo de limitele sale inițiale - atât prin amplificarea suprafeţei noului centru în jurul centrului istoric, cât şi prin apariția unor amplasamente cu valoare de loc central, creându-se, astfel, o nouă structură a oraşului, policentrică Se constată, prin urmare, amplificarea intensităţii de manifestare a caracteristicilor specifice în centrul iniţial şi în teritoriul expandat al nucleului urban tradiţional, precum şi apariția trăsăturilor caracteristice ale urbanului (respectiv densitatea42 şi diversitatea) în amplasamente din teritoriul aglomeraţiei urbane Oraşul poate fi întâlnit în ipostaze diferite, în forme şi structuri din ce în ce mai complexe de manifestare a fenomenului urban: - element de sine stătător – caz în care dezvoltarea organismului urban se produce în afara unui sistem teritorial, în mod relativ spontan şi în condiţii de stabilitate redusă; în zilele noastre situaţia poate fi considerată anacronică și se întâlneşte foarte rar, printre oraşele mici si mijlocii43, dacă acestea îşi pot asigura o reziduale ale unei dezvoltări urbane; (b) între oraş şi sat trebuie să existe relaţii armonioase de interdependenţă şi intercondiţionare - oraşul este necesar modului de viaţă rural, şi, în aceeaşi măsură, satul este necesar modului de viaţă urban; (c) în existenţa istorică a satului transformarea modului de viaţă se produce în sute de ani; în condiţiile desfăşurării unui proces de dezvoltare suburbană, prin extinderea spaţială agresivă a orașului pe seama teritoriului înconjurător, transformarea spaţiului rural se produce prin ruperea echilibrului stabilit în perioade de sute de ani; în această situaţie apar stările conflictuale între exponenții unor culturi și mentalități diferite, din care rezultă avantaje sau dezavantaje pentru comunitatea originară; (d) respectarea identității componentelor sistemelor urbane, înţelegerea mecanismelor de menținere a echilibrului teritorial şi controlul asupra intervențiilor care distorsionează peisajele naturale și urbane reprezintă principii minimale de respectat în activitățile de planificare strategică şi gestiune urbană 42 Densitatea urbană a fost considerată sub aspectul densităţii umane, al construcţiilor, al contactelor diurne şi nocturne, al încărcării suplimentare periodice (îndeosebi în timpul zilei, ori cu ocazia unor evenimente speciale ce polarizează fluxurile de oameni, de maşini, de marfă, de interese, etc ), al problemelor cu care se confruntă locuitorii săi pe unitatea de timp şi spaţiu, ş a m d (nota aut ) 43 Metropolele Londra şi Paris au adoptat strategii de descongestionare a propriului teritoriu prin crearea unor oraşe-satelit, fiecare dintre ele menit a îndeplini funcţia de contra-magnet în raport cu forța de atracție a nucleului metropolei, și gândit ca organism complet, independent, legat de metropolă doar prin relaţii de vecinătate În cazul Londrei acestea au contribuit ulterior la amplificarea congestiei iniţiale prin înglobarea lor treptată, alături de metropolă, în cadrul unei aglomeraţii urbane; în cazul Parisului s-a pornit de la ideea realizării unor „unităţi urbanistice ajutătoare” independente, cu scopul de a contracara tendinţa de dezvoltare în „pată de ulei” a regiunii pariziene; amplasarea orașelor-satelit a fost aleasă astfel încât să se creeze condiții de păstrare a identității lor proprii și sub aspect formal, relaţiile cu elementele naturale jucând un rol determinant în menținerea caracterului de 28 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA bază economică proprie, independentă de relaţiile cu alte aşezări situate în vecinătate, sau de orice mare oraş din apropiere; - nucleu al unei aglomeraţii urbane44 rezultate în mod spontan, ori controlat (prin direcții de dezvoltare teritorială și reglementări de urbanism); o formă deosebită de manifestare a acestui tip de urbanitate este metropola sau megalopolis-ul, caz în care dimensiunile oraşului-nucleu sunt determinante (sub aspect demografic, al suprafeţei teritoriului administrativ, al forţei economice, al densităţii reţelei de echipamente publice, etc ), pentru că datorită acestei caracteristici oraşul-nucleu determină polarizarea puternică a localităţilor din teritoriul învecinat şi generează o zonă de influenţă considerabilă ca suprafață și masă (demografică și economică), denumită zonă sau regiune metropolitană45 (vezi în Figura I 5 cazul sistemului urban al municipiului Bucureşti şi structurarea teritoriului său de susţinere şi influenţă); - componentă a unui sistem urban (alta decât nucleul acestuia), contribuind la menținerea caracteristicilor identitare ale sistemului din care face parte; sistemul poate fi constituit în mod deliberat, prin strategii şi politici publice de amenajarea teritoriului, sau în mod spontan, prin dezvoltarea organică a unui sistem de relaţii ierarhizate, de interdependenţă social-economică între oraşul-nucleu şi localităţile situate în teritoriul învecinat, pe baza unor interese comune46, a tradiţiilor culturale şi legăturilor demografice, a utilizării în comun a aceluiaşi teritoriu interurban, a aceloraşi echipamente publice teritoriale şi, în general, pe similitudinea intereselor și compatibilitatea tendinţelor de dezvoltare; - componentă a unei conurbaţii – conurbaţia fiind definită ca o aglomerare de oameni, bunuri şi interese, constituită într-un continuu teritoriu urbanizat, creată prin alăturarea până la contopire a două sau mai multor aglomeraţii urbane, formate în jurul a două sau mai multor oraşe apropiate; formarea conurbaţiei este motivată de existența unor interese comune de natură economică; determinant pentru constituirea şi configuraţia conurbaţiei este modul în care se sistematizează şi se sine stătător al acestora; adoptarea tipului de organizare interioară a orașelor-satelit nu a fost influențată de relația lor cu elementele caracteristice ale mediului natural - din contră, tendinţa naturală de a transforma cursul de apă într-o axă de continuitate ce ar fi contribuit la polarizarea fluxurilor în această direcţie a fost, în mod deliberat, contracarată 44 Indiferent de amplitudinea la care ajunge dezvoltarea unei aglomeraţii urbane, oraşul care a generat-o rămâne nucleul acesteia, păstrându-şi caracterul de relativă independenţă a propriilor structuri urbane în raport cu teritoriul aglomeraţiei sau cu cel exterior acesteia; teritoriul aglomerației poate ajunge la grade diferite de dependenţă în raport cu nucleul, până la cel al unei relaţii de subordonare totală şi de acceptare a tendinţelor de dominanţă „despotică” manifestate de către nucleul urban – un exemplu relevant pentru această situaţie îl constituie oraşul Bucureşti, îndeosebi în perioada deceniilor cinci-şase ale secolului 20 45 Zonele metropolitane sunt generate de către aşezările urbane cu o populaţie de peste 500 000 de locuitori, conform rezoluţiilor conferinţelor METREX (METREX = The Network of European Metropolitan Regions and Areas, organizație fondată în 1996 la Conferinţa Regiunilor Metropolitane de la Glasgow; în prezent funcționează cu sprijinul CE) Zonele și regiunile metropolitane reprezintă un teritoriu ocupat de peste 60% din totalul de aprox 500 mil de locuitori ai UE - cca 120 de regiuni şi zone metropolitane Obiectivul METREX: crearea unui cadru teoretic şi practic de abordare a fenomenului urban european la nivel metropolitan; promovarea unei guvernanţe coerente în acest palier; conştientizarea dimensiunii metropolitane a afacerilor europene Apariţia, evoluția şi activitatea acestei organizaţii pune în evidență importanţa competitivităţii şi a bunăstării la scară metropolitană pentru asigurarea prosperităţii economice şi a coeziunii sociale a Europei lărgite ; Bucureşti este membru METREX cu drepturi depline, prin CPUMB-CGMB, începând cu 2004 46 Funcţionarea în sistem a aşezărilor umane solicită teritoriul de referință în direcţia cooperării, nu a competiţiei; managementul adecvat la scara teritoriului rămâne condiţia esenţială a supravieţuirii şi evoluţiei pozitive a oricărui sistem urban 29 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA realizează rețelele de transport şi cele ale echipamentelor infrastructurii tehnico-edilitare în teritoriile de referinţă ale aglomeraţiilor generatoare; - ecumenopolis-ul47 – formă de manifestare urbană anticipată, de nivel planetar, a cărei apariție este considerată de către specialiști drept un stadiu necesarmente logic; acesta se va constitui prin menţinerea tendinţelor prezente (care deja au condus la apariţia megalopolis-ului), ca rezultantă a creşterii continue, direcţionate, conştiente, a conurbaţiilor existente în teritoriu, conducând în final la urbanizarea teritoriului întregii planete Aşadar, oraşul pare să rămână elementul ontogenetic şi dinamic fundamental al societăţii omeneşti, în pofida faptului că vor apare, probabil, formaţiuni teritoriale complexe care vor îngloba oraşul, reprezentative pentru formele de manifestare a fenomenului urban în anumite perioade de timp – denumite de către Françoise Choay: „proliferări a aglomeratelor urbane indefinit extensibile pe întreaga planetă, încât conceptului de oraş să i se piardă orice semnificaţie”48 PROVOCAREA URBANĂ ACTUALĂ Probleme comune ale orașelor actuale Analiza fenomenului urban în peste 120 ţări ale lumii actuale a evidenţiat pricipalele categorii de probleme comune actuale ale oraşelor: - economice – se referă la distribuţia dezechilibrată a resurselor naturale şi umane ; dezechilibre şi inechităţi între activităţile industriale, agricole şi din sfera serviciilor ; distribuţia neechilibrată a amplasamentelor pentru activităţi economice în raport cu aşezările umane; insuficienţa numărului de locuri de muncă permanente sau în corespondenţă cu pregătirea şi calificarea populaţiei ; 47 Teoria ecumenopolis-ului, a lui Constantinos Apostolos Doxiadis (1913-1975), porneşte de la constatarea tendinţelor naturale de constituire şi expansiune a conurbaţiilor şi, extrapolând, propune realizarea conştientă şi asumată a unei forme de aşezare a populaţiei în teritoriu, sub forma unei „plasme urbane” coagulate, pe suportul unei reţele de „nuclee urbane” ce vor avea rolul de centre coordonatoare (localizate, de regulă, în teritoriile actualelor oraşe) Doxiadis este întemeietorul ekisticii, expusă prin articole și prin cartea sa Ekistics: An Introduction to the Science of Human Settlements (1968); definea ekistica drept un efort interdisciplinar „întru atingerea unei concepții adecvate și implementarea faptelor, a conceptelor și ideilor în legătură cu așezarea umană” În cărțile ulterioare, Anthropopolis: City for Human Development (1974) și Action for Human Settlements (1976) sugera că planificatorii urbani trebuie să-și dirijeze efortul spre a face orașul mai umanprin toate mijloacele pe care le au la dispoziție în epoca în care acționează; întrucât existența marilor orașe este inevitabilă, iar proliferarea tehnologiilor de „cucerire” a spațiilor (automobilele, avioanele, zgârie-norii, etc ) constituie o certitudine, Doxiadis conchide că urbaniștii trebuie să restituie marilor orașe scara lor umană prin: limitarea la trei nivele a înălțimii curente a clădirilor, construcțiile mai înalte fiind posibile în cazuri speciale, prin permise emise de către autoritățile naționale; separarea completă a traficului auto și a celui pietonal, cu rezolvarea subterană a traficului auto de câte ori este posibil; sistematizarea orașului în forma de „fagure”, celulele componente fiind de cel mult 2km x 2km, pentru asigurarea confortului în deplasarea pietonală Ideile sale s-au confirmat prin accesul la informațiile și imaginile satelitare și extraplanetare; mișcarea The New Urbanism din ultimele două decenii a integrat sugestiile lui C A Doxiadis – Calthorpe, P (1993), The Next American Metropolis: Ecology, Community, and the American Dream, Ed : Princeton Architectural Press, New York; *** (2000), Charter of the New Urbanism, Ed : Leccese, M , McCornick, K , Ed McGraw Hill, New York 48 Choay, F (2002), Urbanismul, utopii şi realităţi; Colecţia Spaţii imaginare, Ed Paideea & Simetria 30 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - sociale – condiţii inadecvate de locuire; facilităţi inadecvate pentru educaţie şi cultură ; nivele ridicate ale migraţiei şi rezidenţei ilegale; sisteme inadecvate şi ineficiente de protecţie a sănătăţii; - infrastructura – furnizarea inadecvată a energiei, a reţelelor publice de alimentare cu apă şi canalizare, a reţelelor publice de transport; - administraţia publică şi privată – existenţa unui număr insuficient de manageri, urbanişti şi planificatori teritoriali, administratori de afaceri, cu pregătire şi calităţi personale adecvate; lipsa comunicării între decidenţi şi cetăţeni; absenţa echipamentelor potrivite organizării şi utilizării informaţiilor Comentariu de caz – municipiul București: Capitala României a fost afectată în mod fundamental de politica autohtonă autoritaristă din anii ’70 ai secolului XX, inclusiv din punct de vedere urbanistic - orientarea către gigantism industrial i-a marcat pe termen lung structura socială, spaţială şi funcţională, confortul, atractivitatea şi imaginea urbană, aruncând diferiţii actori urbani, societatea bucureşteană actuală, în dileme şi discuţii interminabile cu privire la soluţiile care trebuie adoptate pentru redresarea situaţiei actuale (din pricina disfuncţionalităţilor grave cu care se confruntă oraşul) Componentă a concentrării economice dinamice supranumite „cadrilaterul industrial”, împreună cu municipiile Braşov, Ploieşti şi Piteşti, Bucureştii şi-au consolidat concentrarea industrială în acea epocă, aducându-şi prin acest proces un aport nefast la sărăcirea teritoriului situat în vecinătate, la accentuarea decalajelor de dezvoltare între regiunile industrializate şi cele sub-dezvoltate – prin acţiuni care au contribuit la conservarea diferenţierilor structurale şi la experimentarea unor dinamici variate ca ritm şi amploare FIGURA: Buna guvernanţă reprezintă un concept complex, multidimensional, obiectiv central fiind principiul dezvoltării sustenabile Sursa: Arh Victoria-Marinela Berza (2004) 31 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Teritoriul urban şi metropolitan bucureştean constituie un product al multiplelor influenţe şi interdependenţe, al acumulărilor de avantaje şi dezavantaje succedate pe parcursul istoriei proprii, reprezentând o sinteză, exprimată spaţial, a intercondiţionărilor dintre procesele generale şi determinantele locale Municipiul Bucureşti reprezintă un caz atipic pentru oricine intenţionează o clasificare a sa în categoriile curente de oraşe: - pe de o parte este, cu siguranţă, un oraş de importanţă metropolitană şi naţională, fiind o localitate de mărime medie în comparaţie cu reţeaua oraşelor de importanţă globală; oraşul Bucureşti acţionează ca centru de servicii pentru propriul teritoriu şi zona sa înconjurătoare, dar furnizează şi unele servicii specializate pentru clienţi şi operatori naţionali (din categoria de coordonare administrativ-teritorială la scară naţională, din cea a reprezentării naţionale în plan internaţional, sau în domenii cum ar fi : îngrijirea sănătăţii, educaţia superioară sau turismul) ; - pe de altă parte, Bucureştiul poate fi clasificat printre oraşele de importanţă regională continentală, întrucât furnizează servicii pentru operatori internaţionali, pentru ţări mici, ori pentru regiuni ale unor ţări de dimensiuni mai mari, în domenii în care şi-a probat deja excelenţa (cercetare, îngrijirea sănătăţii, educaţia superioară, prelucrare şi producţie, etc ) Bucureştiul actual se confruntă cu probleme majore: - din p v social-demografic – constatăm multiple disparităţi : sărăcie, lipsa coeziunii sociale, manifestarea crescândă a fenomenului de segregare socială, îmbătrânirea populaţiei şi blazarea tinerilor; - din p v al furnizării de servicii publice – constatăm o generală lipsă de performanţă : din cauza calităţii scăzute a serviciilor urbane şi a costurilor ridicate a utilităţilor publice în raport cu puterea de plată a locuitorilor ; - din p v al calităţii mediului ambiant – calificativul nu poate fi decât acela de mediu degradat : din cauza poluării aerului, apei şi solului, dar şi a poluării culturale – poluarea fiind provocată de diminuarea dramatică a suprafeţelor de spaţiu verde, de condiţiile dificile de trafic municipal şi metropolitan, din pricina inexistenţei unui sistem integrat de colectare, depozitare şi reciclare a deşeurilor în teritoriul bucureştean, şi, respectiv, prin proliferarea kitsch-ului - din cauza asimilării inadecvate a influenţelor străine, generate de nivelul scăzut de discernământ al unor cetăţeni, de coborârea nivelului de cultură individuală sau comunitară ; - din p v al imaginii urbane – nu putem asocia decât calificativul defavorabilă: determinată de calitatea stilistică aproape inexistentă a construcţiilor noi, de lipsa de preocupare a administraţiei locale pentru conformarea unor spaţii publice cu calităţi estetice, de gradul de deteriorare a fondului construit existent, şi de nivelul decăzut al unor funcţiuni urbane ce ar trebui să confere identitate şi prestigiu oraşului (în special în zona Centrului Istoric) ; - din p v al activităţii de investiţii – termenul de incoerenţă reprezintă un diagnostic potrivit, generată în strânsă legătură cu piaţa imobiliară autohtonă, speculativă, incorectă, imperfectă şi incompletă, dar şi cu comportamentul administraţiei locale ce tergiversează clarificările cu privire la proprietate şi la finalizarea procesului de restituire a proprietăţilor - în timp ce fenomenul urban ia amploare pe plan mondial - ţările lumii dezvoltate punându-şi, deja, problema organizării mega-oraşelor pentru o lume a cyber-spaţiului - Bucureştii se confruntă, deocamdată, cu dificultăţi de comunicare şi 32 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA cooperare în procesul prea lung de formulare a unei strategii coerente, de integrare a dezvoltării municipale în context teritorial metropolitan - pe baza căreia să poată fi organizate acţiunile necesare de conservare, revitalizare, dezvoltare şi alocare etapizată a resurselor spaţiale, umane, materiale, financiare şi temporale Sistemul urban bucureştean este o entitate flexibilă, adaptativă, dinamică, având geometrie şi configuraţie variabilă, care şi-a definit comportamentul şi structura în funcţie de palierul de importanţă pe care şi-a situat oraşul cu rol de centru coordonator Componentele de bază ale acestuia se manifestă, se dezvoltă şi se complică în contextul relaţiilor geografice, istorice, sociale, culturale şi politico-organizatorice derulate în timp (caracteristice teritoriului de referinţă în care se identifică sistemul); în acest cadru componentele s-au organizat în subsisteme aflate, la rândul lor, în relaţii de interdependenţă; extinderea teritorială, gradele de complexitate şi intensitatea legăturilor dintre subsisteme conturează specificul acestora, afectând direct sau indirect identitatea macrosistemului şi declanşând procese de aglomerare – dezaglomerare, concentrare – deconcentrare, evoluţie – involuţie, prin efectele relaţiilor de tip feed-back Procesele de urbanizare derulate în istoria Bucureştilor nu au produs, concomitent, nivele echivalente ale calităţii vieţii urbane în nucleul vechi al oraşului şi în noul teritoriu urban înglobat prin extinderea spaţială – prin urmare, s-au creeat nivele de atractivitate diferită între zonele urbane tradiţionale şi cele nou urbanizate şi, în consecinţă, situaţii de neglijare temporară sau chiar abandon definitiv al unora dintre amplasamentele şi zonele oraşului Terenurile părăsite afectează negativ calitatea peisajului urban şi eficienţa proceselor de gestiune urbană, contribuind la pierderea progresivă a interesului şi a atractivităţii locuitorilor, investitorilor, a altor utilizatori ai oraşului, faţă de zone mai mult sau mai puţin extinse, culminând cu deprecierea performanţelor unor întregi subsisteme de aşezări şi degradarea iremediabilă a unor resurse neregenerabile Pe de altă parte, neglijarea aspectului cantitativ, prin extindere spaţială insuficientă, sau excesivă pe seama teritoriului învecinat, conduce de regulă la ineficienţa funcţionării organismului urban - prin fenomenele de aglomerare excesivă a populaţiei în raport cu densitatea şi anvergura limitată a funcţiunilor, sau prin calitatea dotărilor şi serviciilor pe care le furnizează oraşul, dar şi prin fenomenele de dispersie excesivă, în cazurile extinderii necontrolate a teritoriului urban (în care s-a ajuns la consum excesiv de spaţiu, cu afectarea şi distrugerea mediului natural) În cazurile în care s-a ajuns, în unele zone, la un nivel nejustificat de ridicat al dotărilor, cantitativ şi calitativ (rezultat dintr-un dezechilibru între oferta excesivă şi nivelul cerinţelor consumatorilor), printre consecinţele fireşti a fost şi cea de depăşire a posibilităţilor bugetului public de a asigura o bună gestionare a echipamentelor publice aflate în responsabilitatea administraţiilor locale Tendințe și consecințe ale fenomenului urban contemporan - creştere urbană şi schimbare socială; Oraşe în competiţie - câştigători şi perdanţi Apariţia fenomenului urban şi generarea proceselor de distorsionare a echilibrului ecosistemului planetar (pe care le-au declanşat acţiunile omului, 33 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA aruncând viitorul propriei civilizaţii sub semnul incertitudinii), au condus la atingerea unei complexităţi de nebănuit a domeniului urbanismului și a disciplinelor interconectate cu acesta - motiv pentru care este necesar să se apeleze, dintru început, la o abordare interdisciplinară, care să permită studiul raporturilor dintre organizarea spaţiului urban și dinamica urbană Extinderea şi intensificarea, fără precedent, a procesului de urbanizare în secolul al XX-lea, transformarea acestuia în „fenomen urban” prin amploarea distribuţiei, structurii şi proceselor urbane, au afectat administraţiile publice din întreaga lume, lansând către acestea noi provocări pentru găsirea de soluţii la problemele comunităţilor pe care le reprezintă Guvernele lumii contemporane se confruntă cu fenomenul migraţiei unei populaţii lipsite de educaţie sau calificare, pentru care viitorul va rămâne precar, sumbru şi incert, dar care bulversează mediul de viață urbană şi distorsionează bugetele locale și naţionale Problemele urbane convenţionale (sănătatea publică, transportul şi locuirea) vor continua să domine viaţa locuitorilor urbani, în special a celor mai săraci dintre aceştia, constituind și în viitorul previzibil preocuparea esenţială a city-managerilor şi a specialiştilor în urbanism - cu atât mai mult cu cât tehnologia ar putea acutiza aceste probleme (prin concentrarea populației sărace în unele zone acum dezvoltate, favorizată de „moartea distanței”, simultan cu eliminarea locurilor de muncă ocupate actualmente de către populația necalificată) Posibila dublare a numărului populaţiei urbane a planetei în următoarele câteva decenii presupune confruntarea autorităţilor, mai mult sau mai puţin preocupate de viitorul comunităţilor pe care le reprezintă, cu o altă problemă - cazarea acelei populaţii; deşi soluţia obţinută la această problemă a omenirii va determina formele viitoare de manifestare a fenomenului urban, această întrebare de importanţă majoră a rămas, deocamdată, fără răspuns49 Planificatorii urbani ar mai trebui să observe cât de ridicate sunt costurile globalizării chiar și în aşa-numitele oraşe globale; indicatorii ONU evidențiază adevăruri dureroase – există discrepanţe accentuate între nivelele de bunăstare ale claselor şi păturilor sociale (și în ţările super-industrializate şi în cele nedezvoltate) Pe lângă prăpastia dintre săraci şi bogaţi, orașul actual prezintă noi caracteristici ale cadrului de viață urbană: dificultatea traficului auto și pietonal, precum și o criză a comunicării umane - oamenii sunt străini şi ostili între ei, înspăimântaţi de potenţiale neplăceri şi necazuri50 Impozantele clădiri din aur şi sticlă, reprezentative pentru „arhitectura globalizantă”, destinate serviciilor financiare sau marilor afaceri petroliere, nu pot ascunde o calitate a vieţii urbane actuale care a scăzut sub nivelul celei existente în orașele tradiționale, despre care există, încă, 49 Nu putem considera că sistemele noastre de gândire actuale vor avea vreo legătură cu realitatea viitoare a umanității; prin urmare, pare puțin probabil să putem deja pregăti o rezolvare satisfăcătoare a problemei cazării generaţiilor viitoare 50 Cetăţenii marilor orașe solicită mărirea efectivelor de poliţie, deşi, adesea, poliţia este violentă şi coruptă; securitatea urbană a devenit o temă socială şi politică, și a ajuns să influențeze piaţa de valori imobiliare; în timp ce străzile și piețele urbane se golesc de cetăţeni, magazinele de tip “mall” îşi datorează succesul unui plăcut sentiment de securitate, oferit de serviciile agenţiilor de pază 34 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA mărturii; mobilitatea socială este restricţionată de inegalitatea accesului la informaţie şi educaţie, din cauza rolului diminuat al statului, a puterii sale reduse de a influenţa redistribuţia valorilor şi a bunurilor publice Rezultanta acestui proces se manifestă în palier urbanistic printr-o creştere a fragmentării şi segregării oraşului, atât în termeni spaţiali, cât şi sub raport social51; concluzia nu poate fi decât aceasta: „oraşul global” nu pare a fi prea atrăgător Provocarea majoră a lumii contemporane rezidă în dovedirea, de către umanitate, a capabilităţii sale de a gestiona marele proces al transformării urbane deja declanşat, care va continua şi va avea drept efect un consum ridicat de resurse regenerabile sau neregenerabile, conducând ecosistemul planetar către situaţii de risc dificil de anticipat şi gestionat Revalorizarea locurilor strategice; rolul spațiului public în asigurarea coerenței structurii și compoziției urbane; Proiectul urban Mișcarea modernă a generat „o planificare veritabilă și totală”, adică o voință de a administra simultan totul, de la cea mai mică parcelă de teren până la cea mai mică suflare de viață; criteriile de organizare a orașului au fost, de fiecare dată, mai aproape de planificarea urbană decât de compoziția urbană (iar una dintre consecințe a fost realizarea marilor ansambluri uniforme de locuințe colective) În general, planificatorii urbani au abordat orașul în perspectivă bidimensională și, din acest motiv, îi putem considera rupți de realitate „Planificarea prealabilă a orașului a fost întotdeauna un eșec (chiar dacă unele modele istorice dovedesc o anumită valoare), considerând acest eșec nu doar prin prisma funcționalității, ci pentru că orașul este un organism colectiv, care se dezvoltă la o scară a vieții umane ce poate fi considerată temporar superioară; toate orașele aflate într-o anumită etapă de dezvoltare au succedat unei ordini prestabilite, care a fost o consecință a unei creșteri urbane realizate pornind de la o altă ordine urbană; la urma urmei, putem conchide că orașul se dezvoltă într-o manieră autonomă, organică, precum o ființă vie”52 Noile orașe și recentele dezvoltări urbane au demonstrat că necesitățile și nevoile diferitelor grupuri sociale au indus în final, într-o manieră imprevizibilă, o formă de alcătuire urbană diferită de cea imaginată inițial Ideile cu privire la spațiul public, monumentalitate, organizare tipologică și relația construcție-spațiu public au fost reformulate și reconfigurate în mod subiectiv de-a lungul timpului, adesea în funcție de gustul momentului al unor grupuri umane aflate temporar la putere Procesul de dezvoltare urbană „raționalizată” prin planificare economică și constrânsă prin reglementări rigide a lăsat în oraș urmele fizice ale limitelor sale - moartea spațiului public și conformarea unui spațiu urban monoton, neatractiv și lipsit 51 Unele zone ale oraşelor actuale constituie un produs al economiei informale, din care rezultă cartiere insalubre şi nesigure; la „polul opus” se situează cele care beneficiază de aplicarea unor politici urbane de mediu, care impun până și interzicerea fumatului public ori accesul vehicolelor motorizate pe străzi 52 Stéphane Gruet (arhitect și filozof francez) în L’architecture, le temps, la ville (2008) 35 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA de calitate în uniformitatea sa reprezintă constante ale urbanismului sectorial rezultat din mișcarea modernă Singura formulă valabilă de raportare la dezvoltarea urbană este luarea în considerație a naturii extrem de complexe, multiforme și dinamice a orașului; în anii '70, noțiunea de „proiect urban integral” a apărut ca alternativă la vechile practici - acesta a apărut din nevoia de a transforma orașele sau de a preveni expansiunea antropicului către ecosistemele naturale Urbanismul suscită astăzi un interes renăscut al populației, ceea ce favorizează numeroasele concursuri lansate de către aglomerațiile urbane lipsite de identitate sau dinamică pozitivă; teme precum mixitatea programelor de dezvoltare urbană, renovarea spațiului public, alimentează dezbaterea publică, iar Proiectul Urban a devenit o temă esențială( nu în România!) Nevoia de reconstituire a culturii unui oraș, de regăsire a referințelor sale istorice este cu mult mai importantă în zilele noastre decât inițiativa de realizare a unor dezvoltări urbane cu identitate nouă, întrucât prestigiul locului constituie un important factor de atractivitate, transformându-se în factor de dezvoltare de importanță strategică - restructurarea urbană devine, astfel, mai avantajoasă în comparație cu crearea de noi spații urbane Proiectul urban caută să genereze spații urbane dinamice și o formă urbană corelată cu nevoile vieții reale a grupurilor comunitare care vor utiliza ansamblul generat; el a revalorizat amplasamentele de importanță strategică ale orașului, a reconsiderat timpul și continuitatea, a introdus ordinea dinamică, ideea de context în legătură cu traseul urban, decupajul urban Spre deosebire de abordarea bidimensională, Proiectul urban nu tinde să se constituie într-o evocare împietrită a sistemelor de valori valabile în anumite momente, ci ține seama de evoluția societății omenești, de schimbarea nevoilor indivizilor umani și a colectivităților umane Comentați în 5 (cinci) rânduri: „Această carte începe cu povestea unui oraș care era, simbolic vorbind, o lume; ea se încheie cu cea a unei lumi care a devenit, în multe aspecte practice, un oraș ” LewisMumford(1961),TheCityinHistory 36 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 3: Sistemul urban și dinamica urbană – II (Abordarea teoretică a raporturilor de interdependență): Sistemul urban şi oraşul ca sistem (Caracteristici definitorii ale sistemelor urbane; Oraşul – etape de echilibru și stadii de evoluţie; Relaţii funcţionale interurbane şi intraurbane; interacţiunea acestora); Tramă, rețea, armătură urbană, sistem urban; Ciclul evolutiv al sistemelor urbane SISTEMUL URBAN ŞI DINAMICA URBANĂ – II (ABORDAREA TEORETICĂ A RAPORTURILOR DE INTERDEPENDENŢĂ) Sistemul urban şi oraşul ca sistem Descoperirea unor metode de intervenţie adecvată în teritoriul orașelor, menite să ridice gradul de coerenţă şi coeziune a acestora, ori a unor proceduri de anticipare și corectare a evoluţiei urbane, cu scopul micşorării ponderii riscurilor negative, depinde de înţelegerea logicii dialectice de apariţie, evoluţie şi supravieţuire a oraşului, dar şi de descifrarea mecanismelor de constituire a formei urbane, în raport cu care conceptul de structură urbană este determinant Modificarea caracteristicilor unei societăţi, ale unei comunităţi sau ale unui grup uman, ori cele ale cadrului de viață ale umanității reprezintă, întotdeauna, o consecinţă a manifestării forţelor contradictorii - acestea generează conflicte în planul ideilor şi al acţiunilor, atât la nivelul fiecărei componente constituente, cât şi la nivelul ansamblului; realitatea căreia îi aparţinem se află în transformare permanentă tocmai datorită acestui tip de dinamică53, generată de acţiunea dialectică54 a forţelor contradictorii Aşezările umane, indiferent de nivelul propriu de evoluție, s-au constituit în „seturi de aşezări integrate şi organizate, interdependente şi interacţionând prin multiple relaţii şi legături”55, ca „agregate bine structurate de aşezări, între care s-au stabilit relaţii de interdependenţă, integrare şi ierarhizare”56, denumite sisteme de așezări umane Varietatea condiţiilor de apariţie, supravieţuire şi dezvoltare a sistemelor de așezări, a caracteristicilor propriilor componente, multitudinea palierelor de observaţie, configuraţia diversă a structurilor spaţiale şi funcţionale, criteriile de ierarhizare internă și externă (în calitate de componente ale unor macrosisteme), toate acestea evidenţiază limitele umane cu privire la înţelegerea şi stăpânirea evoluţiei fenomenului urban 53 Dinamică = „(…) în permanentă prefacere, evoluţie (despre un proces social, economic, etc ) Care se desfăşoară, se dezvoltă rapid Plin de mişcare, de acţiune; activ, energic”; din fr dynamique; Dicţionar Enciclopedic Ilustrat (1999), Ed Cartier, Bucureşti 54 Dialectică = „(…) mod de a fi al realităţii (după Hegel şi Marx), în special al existenţei umane (la nivel general şi individual), bazat pe principiul unităţii şi luptei contrariilor: o stare, o calitate, o manifestare coexistă şi este contrazisă de o realitate opusă, iar din această confruntare se naşte o nouă realitate”; din fr dialectique, germ Dialektic, lat dialectica; Dicţionar Enciclopedic Ilustrat (1999), Ed Cartier, Bucureşti 55 Dziewonski, K , Jerczynski, M (1978), Theory, methods of analysis and historical development of national settlement systems, Geographia Polonica, nr 39; citați în: Ianoş, I şi Humeau, J-B , (2000), Teoria sistemelor de aşezări umane, Ed Tehnică, Bucureşti 56 Ianoş, I (1987), Some elements of settlement systems analysis, în Revue Roumaine Geol Geophys Geogr / 31, Bucureşti 37 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Teritoriul de referință al unui sistem de așezări este cel în care se manifestă şi evoluează componentele sale, într-un profund raport de intercondiționare cu caracteristicile geografice și istorice, cu relaţiile sociale, culturale şi politico-organizatorice care se derulează în timp; în acest complex cadru de existență, componentele se pot organiza în subsisteme aflate, la rândul lor, în relaţii de interdependenţă57 Subsistemele posedă trăsături caracteristice determinate de specificul teritoriului propriu de referință, de complexitatea componentelor, de intensitatea legăturilor dintre acestea; comportamentul subsistemelor afectează direct sau indirect identitatea sistemului căruia îi aparțin Subsistemele pot declanșa procese de aglomerare–dezaglomerare, concentrare–deconcentrare, evoluţie–involuţie în subspațiul geografic în care se manifestă, raporturile de tip feed-back deținând un rol fundamental în procesul evolutiv al componentelor şi al ansamblului Între subsisteme se stabilesc relaţii complexe, diferențiabile în relații de tip reglare, ori dominare, ori subordonare - denumite astfel prin asociere cu comportamentele și procesele pe care le definesc; în acest mod sunt configurate mecanismele de menţinere a echilibrului intern al sistemului și macrosistemului la care se raportează Relațiile dintre subsisteme produc efecte la nivelul propriu de existenţă şi în palierul de referinţă al sistemului superior; acestea pot genera, prin transmiterea și amplificarea în cascadă a efectelor, structuri disipate ori centralizate progresiv şi excesiv, făcând posibilă o schimbare de paradigmă şi, în consecinţă, apariţia unor structuri „revoluționare” de tip Kuhn58 Una dintre cele mai relevante definiţii ale sistemului urban, prin care sunt evidenţiate legăturile intrinseci dintre componentele şi subsistemele acestuia, poate fi considerată cea a lui Allan Pred59, care considera sistemul urban drept „un ansamblu naţional sau regional de oraşe aflate în interdependenţă, astfel încât orice schimbare semnificativă în activităţile economice, structura profesională, venitul sau populaţia unuia dintre oraşe, va antrena direct sau indirect modificări în activităţile economice, 57 De Blij, H J , Murphy, Al B (2003), Human Geography Study Guide Student Company: culture, society and space, Ed Wiley, Washington 58 Thomas Samuel Kuhn (1922-1996) este considerat cel mai influent filozof al științei sec 20, prin „teza incomensurabilității” și prin „teoria structurii revoluțiilor științifice” - publicată în cartea The Structure of Scientific Revolutions (1962), în seria International Encyclopedia of Unified Science, Ed Otto Neurath și Rudolf Carnap; Kuhn susţine că: dezvoltarea științei este determinată, în perioadele obișnuite ale acesteia, de aderarea comunității științifice la ceea ce Kuhn a denumit paradigmă; știința parcurge perioade de evoluție stabilă, întrerupte prin momente de revizuire revoluționară; momentele de revoluţie ştiinţifică se constituie prin apariția unei stări de criză a științelor, urmată de o schimbare de paradigmă; paradigma reprezintă mai mult decât un model sau o teorie, este "constelaţia completă a convingerilor, valorilor, tehnicilor împărtăşite de membrii unei comunităţi ştiinţifice"; Th S Kuhn susține că știința dezvoltată sub semnul unei paradigme este „incomensurabilă” în raport cu știința dezvoltată sub semnul altei paradigme Cartea sa fundamentală a fost publicată și în România: Kuhn, Th S (1976) Structura revoluţiilor ştiiţifice, Ed Ştiinţifică şi Enciclopedică, Bucureşti; Kuhn, Th S (1999), Structura revoluţiilor ştiiţifice, Ed Humanitas, Bucureşti 59 Pred, A , R (1977), City Systems in advanced economies, Hutchinson, London; citat în: Ianoş, I , Humeau, J -B (2000), Teoria sistemelor de aşezări umane, Ed Tehnică, Bucureşti 38 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA structurile profesionale, venitul sau populaţia unuia sau mai multor elemente ale ansamblului” FIGURA: Municipiul Bucureşti este componentă în cadrul sistemului urban căruia îi aparţine şi, simultan, sistem urban (coordonator al subsistemelor intraurbane configurate prin caracteristicile care determină ierarhizarea spaţiului urban şi amplasamentele de importanţă strategică ale Capitalei Sursa: arh V-M Berza (2001), Proiect HCGMB, în cadrul CPUMB - amplasamentele de importanţă strategică pentru dezvoltarea echilibrată a Capitalei Structurile spațiale și funcționale ale sistemelor urbane posedă un grad ridicat de complexitate fiind, în consecinţă, capabile să-şi menţină propria identitate în raport cu acțiuni ale factorilor exogeni care generează modificări fundamentale în cazul altor sisteme de așezări60, motiv pentru care sunt considerate „sisteme tari”61 Pe de altă parte, întrucât regulile de distribuţie a zonelor urbane, legitățile de configurare a mărimii, a funcţiilor şi ritmurilor lor de creştere nu pot fi decriptate, evaluate și măsurate riguros, oricând şi în orice interval dat (spaţial sau temporal), sistemele de aşezări pot fi considerate sisteme discrete sau discontinue62 Definitoriu pentru abordarea corectă a sistemelor urbane este şi aspectul ecologic al acestora, oraşele fiind considerate, în sine, „sisteme de habitat” şi „nuclee ecologice fundamentale ale speciei umane”63 60 Van Gich, 1974 61 Aşezarea umană propriu-zisă nu reprezintă un exemplu de sistem tare, întrucât acţiunea unor factori exogeni o poate afecta profund, până la dispariţie La nivelul sistemelor de aşezări echilibrul este mult mai puternic; sistemele urbane prezintă o formă de stabilitate relativă, datorită complexității structurii lor, determinând încadrarea acestora în categoria sistemelor tari 62 În raport cu modul în care pot fi măsurate variabilele, un sistem poate fi definit drept continuu sau discontinuu (discret) Dacă variabilele pot fi măsurate în orice interval dat, sistemul este continuu (de exemplu: timpul), în caz contrar sistemul este discontinuu (discret) Discontinuitatea reprezinta distribuţia cu întreruperi în succesiunea elementelor şi a proceselor care structurează sistemele materiale în dinamica lor spaţio-temporală; se pune astfel în evidenţă lipsa de omogenitate şi variabilitate a materiei în cazul diferitelor ei modele de organizare – Cf *** (1978), Dicţionar de Filozofie, Ed Politică, Bucureşti 63 Cf Reymond, H (1981), citat în: Pumain, D (1992), Les Systemes des Villes, Seria Enciclopedie de geographie, Ed Economica, Paris 39 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Prin urmare, orice sistem de aşezări situat într-un spaţiu geografic poate fi considerat un sistem discontinuu, din categoria sistemelor tari, având drept componente variabile aşezările umane propriu-zise, iar drept factori de conectivitate fluxurile care le interrelaţionează Orice schimbare semnificativă a caracteristicilor unei localităţi (în activitatea economică, în structura forţei de muncă, în veniturile populatiei, sau în orice alt domeniu) va determina, direct sau indirect, modificări asupra alteia, sau asupra mai multora dintre componentele sistemului; această reacţie reprezintă, simultan, o consecinţă şi o precondiţie a existenţei sistemului urban - câtă vreme un element oarecare devine componentă a unui sistem cu condiţia ca, şi în măsura în care, există interdependenţă între acestea, oricare ar fi natura componentelor Caracteristici definitorii ale sistemelor urbane Componentele specifice ale oraşului şi regulile de relaţionare a acestora, precum şi aspectele cu privire la dinamica aşezărilor umane, au constituit subiect de studiu încă din antichitate Abordarea în context teritorial prin considerarea aşezărilor umane drept elemente componente ale unor sisteme de aşezări, a debutat, însă, abia în deceniul trei al secolului 20, prin adoptarea metodologiei empirice a lui Von Thunen (cu privire la structurarea terenurilor agricole) şi celei a lui Weber (despre localizarea industriei), continuând cu cercetările lui Walter Christaller64, care a enunţat şi dezvoltat „teoria locurilor centrale” În ultimele decenii ale aceluiaşi secol, dinamica urbană a devenit o teorie extrem de sofisticată matematic, ajungând astfel să se exprime printr-o metodă ştiinţifică acceptată; acurateţea matematicii a fost impusă în cercetarea ştiinţifică a aşezărilor umane odată cu crearea şi publicarea de către Bertalanffy a „Teoriei generale a sistemelor"65, favorizându-se transferul de metode şi concepte între discipline prin readucerea în actualitate a teoriei valabilităţii universale a principiilor66, a legilor şi modelelor pentru toate tipurile de sisteme, atât pentru cele fizice-naturale, cât şi pentru cele virtual-relaţionale - sociale, psihice, logice67 Potrivit acestei teorii sistemul este definit ca o mulţime de elemente componente care, împreună cu relaţiile dintre acestea, constituie structura 64 Christaller, W (1933), „Die Zentrallen Orte in Suddeutschland”, Ed Fisher, Jena 65 Bertalanffy, Ludwig von (1901-1973), savant american; filozof al ştiinţei, biolog, fondator al „Teoriei generale a sistemelor" (lucrarea sa principală, publicată în 1969) 66 Principiu = „Cauză iniţială, izvor primordial (şi principal), punct de plecare a lumii fizice şi spirituale; element esenţial al materiei; bază, fundament; forţă naturală, energie, însuşire cuprinsă în constituţia unui lucru (…) Lege fundamentală conform căreia se desfăşoară fenomenele din natură; noţiune, teză de bază a unei ştiinţe; conţinutul teoretic al unui sistem, al uni meşteşug, al unei arte”; din lat principium, germ Prinzip, franc principe, ital principio; Dicţionar Enciclopedic Ilustrat (1999), Ed Cartier, Bucureşti 67 „Legile mişcărilor planetare au existat de când lumea, în orice caz înainte de a le fi descoperit Kepler", spunea Ampere; în aceeaşi ordine de idei Max Plank scria : „legile au acţionat înainte de a fi formulate de oameni şi vor acţiona şi după ce nu vor mai fi oameni” - ambele menţiuni în E Meyerson (1921), De l'explication dans la sciences, vol I, Payot Co , Paris; Einstein vorbeşte despre ordinea obiectivă din natură ca fiind deplinul argument valabil pentru capacitatea explicativă şi predictivă a teoriilor ştiinţifice; iar Richard Feynman: „Există (…) în fenomenele naturii un ritm, o structură, invizibile ochiului şi care nu apar decât în urma analizei; aceste ritmuri şi structuri sunt ceea ce numim legi fizice" – R Feynman (1970), The caracter of Physical Law / trad franc La nature des lois physiques, Editions Robert Laffont, Paris 40 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA sistemului; relaţiile prezintă caracteristici relativ stabile în raport cu anumite reguli ale transformărilor Proprietatea esenţială a unui sistem este reprezentată de apariţia unei caracteristici definitorii şi individualizante, rezultate din manifestarea simultană şi din interacţiunea sinergică a elementelor componente - noua caracteristică definitorie neputând fi asimilată cu rezultanta prin juxtapunere sau prin însumare a caracteristicilor componentelor sale Între determinantele sistemului – elementele componente şi relaţiile dintre ele - ultimele conferă acestuia o semnificaţie identitară; datorită acestei caracteristici, oricărui sistem i se poate asocia conceptul de „structură”, echivalent cu cel de „invariant al relaţiilor dintre componente” Analiza complexă a structurii sistemului poate evidenţia „cheia" evoluţiei acestuia, a posibilelor transformări interne pe care le poate suporta entitatea sistemică fără a i se afecta identitatea Analiza structurii poate anticipa şi comportamentul sistemului în raport cu acţiunea factorilor exogeni şi endogeni, făcând posibilă determinarea pragului până la care aceste acţiuni nu modifică identitatea sistemului68 Ceea ce primează în teoria sintetică a evoluţiei (abordată în sens general) este ideea de totalitate, noţiunile dobândind un caracter relaţional din punct de vedere sincronic şi diacronic; conform teoriilor menţionate şi celor derivate, putem defini o structură sistemică prin „totalitatea regulilor de variabilitate, sau de transformare, considerate "invarianţi", prin care o pluralitate de ansambluri structurale sunt date drept tot atâtea variante ale aplicării respectivelor reguli”69; structura poate fi perceptibilă sau inteligibilă, sincronică sau diacronică Orice sistem deţine proprietatea integralităţii, în sensul că dobândeşte atribute noi ca urmare a relaţionării componentelor sale, diferite de suma atributelor acestora; putem identifica sisteme integrale în natură, în societate, în cunoaştere Mai putem identifica: sisteme existente şi sisteme potenţiale, sisteme reale şi sisteme virtuale, dar şi sisteme închise sau sisteme deschise (în funcţie de existenţa capacităţii de autoreglare) Particularizând, sistemele de aşezări umane îşi configurează propria identitate pe baza caracteristicilor componentelor proprii – aşezările umane - şi prin cele ale relaţiilor stabilite între ele; funcţiile fiecărei componente în cadrul sistemului se definesc pe baza relaţiilor de complementaritate şi competiţie - teoriile aplicabile în această speţă fiind: teoria locurilor centrale (pentru funcţia de localizare teritorială), teoria polilor şi centrelor de creştere (pentru funcţiile de producţie, de acumulare şi difuzie a creşterii), teoria bazei economice (pentru funcţiile de producţie şi de export a mărfurilor şi serviciilor produse într-o aşezare umană) Sistemele urbane posedă caracteristici relevante pentru asigurarea coeziunii proprii, şi pentru situaţiile de declanşare a mecanismelor de dinamică urbană: 68 Ianoş, I (1993), Riscul geoecologic urban – Aşezări umane şi mediul înconjurător, în revista „Mediul înconjurător”, vol IV, nr 4, Bucureşti 69 Dicţionar de Filozofie (1978), Ed Politică, Bucureşti 41 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - ierarhizarea; rezultă din subordonarea consecutivă a substructurilor sau componentelor situate pe treptele inferioare de complexitate faţă de cele superioare, impunând ordine în sistem; - centralitatea; decurge din calitatea de a individualiza, în cadrul sistemului, componente funcţionale cu rol structurant, determinant pentru atracţia şi distribuţia influenţei în raport cu celelalte componente, concretizate spaţial; prin individualizarea componentelor teritoriale cu valoare de „loc central” se configurează aşa-numiţii poli de creştere urbană şi teritorială; - specializarea; notorietatea pe care o deţine o componentă (aşezare umană) în cadrul sistemului urban pentru calificarea, specializarea, excelenţa sa într-un domeniu de activitate, şi care determină apariţia relaţiilor de complementaritate în cadrul sistemului de aşezări; - primatul; capabilitatea unor componente şi a unor relaţii din sistem de a avea importanţă primordială în raport cu altele, contribuind la detaşarea unui oraş sau a unui subsistem în raport cu celelalte componente ale sistemelor urbane şi teritoriale Oraşul – etape de echilibru și stadii de evoluţie Nu trebuie să uităm ceea ce evidenţia Francoise Choay - faptul că urbanismul este, în acelaşi timp, şi mai mult şi mai puţin decât se crede, în mod curent, a fi: pe de o parte, în ceea ce priveşte utilitatea sa concretă în amenajarea oraşelor şi teritoriilor (el nefiind o ştiinţă exactă), iar pe de altă parte, în planul reflecţiei asupra aşezărilor umane (urbanismul ţintind decriptarea mecanismelor de devenire a omului ca specie edificatoare a propriei sale existenţe) Obţinerea unei viziunii sistemice asupra unui ansamblu de aşezări depinde de capacitatea cercetătorului de a identifica, evidenția și analiza aspectele relevante ale existenței acestuia; spre exemplu, permanenţa şi rezistivitatea unui sistem de aşezări în raport cu multiplele schimbări economice, sociale, politice, desfășurate în timp istoric, constituie caracteristici fundamentale pentru înțelegerea metabolismului propriu al sistemului și pentru evaluarea potențialului de dezvoltare al acestuia Deşi progresele metodologice sunt indiscutabile, iar cantitatea de informaţie imensă, nu se poate afirma că „misterul fenomenului urban" a fost dezlegat, nefiind, încă, descifrate mecanismele de creştere, declin, structurare şi destructurare ale oraşelor şi sistemelor urbane; aceste mecanisme constituie obiectul central al cercetărilor multor discipline şi ştiinţe: urbanismul, geografia urbană, sociologia, ştiinţele economice, ştiinţele politice, ş a Dificultatea găsirii unei abordări obiective şi corecte rezidă în numărul foarte mare de date care trebuie procesate în orice tip de analiză sau demers de adoptare a unei decizii, în multitudinea componentelor sistemelor urbane, în complexitatea relaţiilor dintre acestea, şi în atipismul comportamental al unora dintre ele; dificultatea decriptării legităţilor de funcţionare a oraşului şi sistemului urban este amplificată şi de raportul specific, particularizant, pe care fiecare dintre aşezările umane îl are cu teritoriul în care s-a constituit iniţial şi în care evoluează Dinamica unui sistem urban este o rezultantă a unor complexe relaţii de interdependenţă instituite între factorii aflați în interacțiune cu subsistemele și componentele de bază ale sistemului; aceștia pot fi clasificați în: 42 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - factori de context general; acționează similar într-un palier teritorial (regional, naţional, continental, planetar); sunt introduşi în ecuaţie sub forma unor constante; - factori de favorabilitate a dezvoltării; grupează acele elemente active care sprijină evoluţia unui oraş, fie prin menținerea traiectoriei iniţiale (sunt identificați în etapa de analiză-diagnoză a proiectelor de urbanism și amenajarea teritoriului), fie prin reorientarea acestuia pe o traiectorie preconizată (sunt utilizați în etapa studierii alternativelor de dezvoltare sau a elaborării direcțiilor de dezvoltare); - factori restrictivi; acționează prin limitarea evoluţiei oraşului; - de presiune asupra sistemului; accentuează instabilitatea oraşului prin amenințarea limitelor sale de echilibru (exemple: omul şi activitatea sa; societatea omenească și habitatul terestru; populaţia animală în raport cu habitatul său; anumite elemente naturale în raport cu teritoriul asupra căruia îşi exercită acţiunea) Evoluţia oraşelor este determinată de translaţiile şi mutaţiile permanente ale factorilor dinamici dintr-o categorie într-alta, ceea ce provoacă declanşarea unor mecanisme interne de autoorganizare70, într-un proces evolutiv continuu, care se desfăşoară sub semnul incertitudinii din cauza acţiunii permanente a factorilor de risc, a potenţialului acestora de a modifica traiectoria banală a aşezării umane Sistemele de aşezări tind să dezvolte forţe de coeziune internă, ceea ce le conferă o importantă capacitate de auto-organizare şi auto-reproducţie; reţelele de comunicaţii şi magistralele teritoriale de infrastructură tehnico-edilitară constituie exemple de factori care contribuie la creşterea acestei coeziuni, prin urmare, la amplificarea gradului de stabilitate dinamică71 a sistemelor urbane, dar care determină declanșarea unor procese de reconformare a spaţiului geografic Relaţii funcţionale interurbane şi intraurbane; interacţiunea acestora Relativa stabilitate în timp a sistemelor urbane este explicată prin existenţa raporturilor de interrelaţionare dintre componentele acestora, concretizate prin fluxurile care evidențiază schimburile de oameni, de informaţii şi mărfuri, datorită cărora se creează o stare de dependenţă reciprocă între componente Manifestarea relaţiilor concurenţiale în diferite paliere de organizare teritorială în scopul atragerii de resurse, creează un alt tip de intercondiţionare, și contribuie la evoluția unor componente și la eliminarea altora neperformante Obiectivul suprem al acestor tipuri de intercondiționare este menţinerea echilibrului72 prin păstrarea identității proprii pe parcursul proceselor evolutive ale sistemelor urbane Între componentele sistemelor urbane se stabilesc relaţii complexe, interactive, care se constituie şi materializează în fluxuri caracteristice fiecărui teritoriu și fiecărui tip de activitate; se statuează legităţi specifice de funcţionare şi menţinere a coeziunii interne a sistemului în funcţie de caracteristicile propriilor 70 Pumain, D , Saint-Julien, T , Sanders, L (1989), Les Villes et auto-organization, Economica, Paris 71 Ianoş, I (1987), Oraşele şi organizarea spaţiului geografic, Studii de geografie economică asupra teritoriului României, Editura Academiei, Bucureşti 72 Pumain, D , Sanders, L , Saint-Julien, T (1989), Villes et Auto-Organisation, Ed Economica, Paris 43 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA componente în ceea ce priveşte: gradul de centralitate73 al fiecăreia, poziţia ocupată în ierarhia sistemului de aşezări configurat în teritoriul de referinţă, baza economică şi structura funcţională74 proprie, forţa gravitaţională a fiecărei aşezări umane în raport cu limitele teritoriului suport al sistemului urban şi potenţialul de evoluţie75 În 1964, B J L Berry compara oraşul cu un sistem deschis, el însuşi componentă integrată într-un sistem superior de aşezări umane În 1969, McLoughin a analizat mecanismele sistemelor suburbane si interacţiunile dintre acestea În 1971, J F Brotchie a conceput sistemul urban ca pe un ansamblu de subsisteme integrate, constituite fiecare din oraşul creat de om şi din subsistemul natural în care acesta este integrat; orice sistem urban poate reprezenta o componentă a altui sistem mai complex, ori se poate constitui, el însuşi, într-un macrosistem în raport cu alte subsisteme existente în teritoriul propriu de referinţă Tramă, rețea, armătură urbană, sistem urban; Prin interconectarea oraşelor în reţele urbane s-a făcut tranziţia de la abordarea oraşului ca sistem de componente reunite prin relaţii de dependenţă ierarhică sau prin „funcţiuni de loc central”, către considerarea simultană a oraşelor drept componente în cadrul sistemelor urbane cărora le aparţin76 și în cadrul unor reţele regionale, continentale sau globale Dezvoltarea adaptativă a unui sistem presupune determinarea unei structuri ordonate atât în interiorul său, cât şi în mediul ambiant al acestuia (R Ashby); aceste structuri ordonate sunt adesea analizate superficial în abordările teoretice şi în aplicaţiile practice, decriptarea semnificanţilor fiind realizată, formulată şi comunicată eronat - din lipsă de rigoare practică, ori din motive de confuzie a noţiunilor: tramă, reţea, sistem urban Trama se referă la exprimarea distribuţiei spaţiale a componentelor – urbane sau teritoriale - fără a se evidenţia şi relaţiile funcţionale dintre componente, ori alte caracteristici structurale Reţeaua - intraurbană sau interurbană - aduce în plus, în comparaţie cu trama, şi informaţii cu privire la relaţiile dintre componente, prin indici şi indicatori care exprimă intensitatea relaţiilor şi gradul de conectivitate a componentelor 73 „Teoria locurilor centrale" a lui W Christaller reprezintă un caz particular al legii „rang-talie" cu origini în vechea teorie a lui von Thunen – aceasta consideră că fiecare dintre oraşele de aceeaşi importanţă şi mărime dintr-un teritoriu se vor situa la distanţe egale unul în raport cu celălalt, iar influenţa lor se va propaga uniform în cadrul reţelei constituite de către acestea 74 Teoria bazei economice şi structurii funcţionale a oraşelor (Dziewonski, K , 1967) şi-a dovedit utilitatea atât în ierarhizarea centrelor urbane, cât şi în analiza relaţiilor dintre acestea; de asemenea, a relevat importanţa complementarităţii funcţionale în existenţa sistemelor urbane 75 Utilizarea conceptelor de gravitaţie şi potenţial de atracţie (raportate la suprafaţa aşezării urbane şi la tendinţele de evoluţie şi relaţionare a acesteia) s-a dovedit a fi cea mai fecundă cale de studiere a relaţiilor dintre aşezări Aceste concepte au înlocuit modelul gradient-funcţie (regula lui Clark), contribuind la apariţia unor noi abordări în vederea delimitării zonelor de influenţă a oraşelor (spre exemplu : Legea Reilly-Converse) 76 Berry, B J L (1964), în Cities as Systems within Systems of Cities, din ”Papers of the Regional Science Association”: susţine calitatea de sistem a oraşului, care, la rândul său, constituie o componentă a unui sistem de oraşe 44 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Noţiunile de tramă şi reţea urbană pot fi utilizate cu referire la orice tip de spaţiu geografic, fără vreo restricţie impusă de nivelele de complexitate ale sistemelor sau de către caracteristicile funcţionale ale acestora Sistemul urban (noţiune mult mai complexă decât trama sau reţeaua urbană) se poate defini prin caracteristica sa esențială – dinamica, proces continuu al propriei evoluţii, care se desfăşoară în spaţiu şi în timp FIGURA: Reţeaua continentală a oraşelor europene aflate în relaţii privilegiate şi interconectare economică şi socială Sursa: METREX, Papers & Proceedings - Meetings and Conferences; www eurometrex org Un anumit teritoriu de referinţă nu se suprapune, întotdeauna, peste spaţiul de manifestare şi existenţă al unui unic sistem urban77; orice teritoriu se poate constitui în reper spaţial pentru mai multe sisteme urbane, pentru nici un sistem urban, pentru o parte a unui sistem urban, sau peste mai multe părţi ale mai multor sisteme urbane; din aceste motiv, etapele de analiză–diagnoză ale studiilor şi proiectelor de urbanism şi amenajarea teritoriului trebuie să conţină, în mod imperativ, o fază de identificare a sistemelor şi subsistemelor urbane care se manifestă în teritoriul de referinţă, a relaţiilor acestora cu sistemele existente în vecinătate; acţiune de punere în valoare a particularităţilor unui areal contribuie la evidenţierea potenţialului de dezvoltare a zonelor analizate Ciclul evolutiv al sistemelor urbane Pornind de la premisa că oraşele, ca şi fiinţele umane, coexistă pe deplin cu natura ca „parte a ordinii naturale din toate punctele de vedere”78, întrucât principiile care ghidează deopotrivă sistemele ecosistemele şi cele economice sunt similare, 77 La formularea finală a teoriei sistemelor urbane au contribuit şi alte construcţii teoretice, legi sau modele: modelul migraţiilor al lui Alonso (integrat în teoria mişcării); conceptul creşterii centrului (al lui Peroux) - metodă fundamentală în proiectele de dezvoltare regional; teoria contactului între oraşe şi cea a organizării urbane (ale lui Dziewonski, K , 1971) 78 Jacobs, J (2000), The Nature of Economies, The Modern Library, Ed Random House, New York 45 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA ajungem la concluzia că etapele care caracterizează creşterea oricărui organism viu sunt valabile şi pentru aşezările umane Sistemele de aşezări umane au o existenţă relativ stabilă, menţinută printr-o reluare permanentă a ciclului propriu de existenţă – naştere, maturitate, degradare şi moarte (colaps); acestea reprezintă stadii semnificative ale evoluţiei sistemelor urbane, în unele cazuri fericite ele putându-se repeta ciclic, prin planificarea şi aplicarea inteligentă a unor programe de regenerare urbană (care reprezintă, de fapt, o nouă naştere pentru oraş) Jane Jacobs79 susţine că există patru metode prin care un sistem dinamic stabil (categorie în care putem include și orașul matur) poate evita colapsul, menținându-și ciclul de existență: - „bifurcaţiile”, care oferă sistemului șansa de a porni pe un nou drum, favorabil viitoarei sale evoluții; - o permanentă analiză feed-back pentru evidenţierea aspectelor pozitive; - o permanentă analiză feed-back pentru controlul aspectelor negative; - sporirea capacității de adaptare la situaţii de urgenţă În cazul ecosistemelor şi în cel al sistemelor urbane aceste metode se concretizează prin evitarea distrugerii propriului habitat şi prin asigurarea succesului în competiţie (pentru obţinerea hranei şi a condiţiilor care să permită o bună respiraţie a organismelor componente) – diversitatea economică şi biologică reprezentând factori de regenerare şi menţinere a ciclului vital în cazul oraşelor Comentați în 5(cinci) rânduri: „Un oraş nu trebuie caracterizat doar prin mărime, istorie, arhitectură sau îndeletniciri, ci prin energia lui interioară… un anumit fel de energie Calitatea specială a oraşului este autonomia lui, a vieţii care înseamnă ceva mai mult decât suma naşterilor, a căsătoriilor sau a deceselor petrecute pe teritoriul său Este prin această caracteristică proprie opusul aşezării suburbane - care înseamnă doar asta” “Civilia: The End of Sub Urban Man” Număr special „Architectural Review“ – DE WOFLE, Ivor (editor) [June 1971, vol CXLIX, no 892] 79 Jacobs, J (1916-2006), scriitoare canadiană de origine americană, urbanist, militantă pentru drepturile comunităților locale și protecția patrimoniului urban; cunoscută îndeosebi pentru cartea sa revoluționară The Death And Life of Great American Cities (1961), în care critică tipul de planificare urbană specific secolului 20 și propune noi principii pentru reconstrucția orașelor - care trebuie orientate către reconsiderarea spațiului public, spre densități ridicate (pentru a proteja biodiversitatea planetei), dinamism și diversitate 46 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 4: Autoorganizarea sistemului urban – caracteristică esenţială: Sistemul urban ca sistem organic; Sistemul urban ca sistem informatic; Entropie şi negentropie; Acţiunea sinergică şi efectele acesteia asupra sistemului urban; autoorganizare şi dinamică urbană AUTOORGANIZAREA SISTEMULUI URBAN – CARACTERISTICĂ ESENŢIALĂ Sistemul urban ca sistem organic Similitudinea dintre organismele vii și organismele urbane este evidenţiată și de procesele tipice de asimilaţie şi dezasimilaţie pe care le parcurg orașele; toate așezările umane, ca și alte sisteme vii, sunt parcurse de fluxuri de masă, energie şi informaţii, pe care le generează prin preluarea unor elemente din teritoriul înconjurător în cadrul proceselor de asimilație (elemente pe care le utilizează ca atare sau le transformă prin propriul proces metabolic, generând o calitate superioară a acestora), de pe urma cărora rezultă reziduuri în cadrul proceselor de dezasimilație, pe care le elimină în mediul înconjurător Principalele tipuri de fluxuri generate prin procesul metabolic al organismelor urbane, prin intermediul cărora se realizează interacţiunea componentelor sistemelor urbane, sunt: - fluxurile create pe traseele de realizare a absorbţiei sau concentrării resurselor preluate din mediul înconjurător ; - cele care apar ca urmare a proceselor de transformare sau consum a resurselor primare; - fluxurile prin care se realizează difuziunea sau distribuţia produselor, informațiilor și reziduurilor Parcurgerea de către oraș a etapelor ciclului său evolutiv este strict condiţionată de posibilitatea de preluare a resurselor din mediul înconjurător, de desfășurarea proceselor de transformare a acestor resurse, dar şi de controlul asupra producţiei de reziduuri şi deşeuri; această ultimă categorie de condiționări poate cauza dereglaje grave la scara mediului din care orașul îşi absoarbe resursele, putându-se ajunge la stadiul de degradare iremediabilă a acestuia În absența unei intervenții eficiente a omului, aceste procese pot determina punerea sub semnul hazardului a existenţei umanității, drept consecință a diminuării şanselor de supravieţuire şi evoluţie a acesteia Nici oraşele şi nici sistemele urbane nu pot fi asimilate unor organisme vii în totalitate, însă acceptarea acestei formule simplificatoare este utilă, întrucât conturează un model de lucru aflat la îndemâna cercetătorului, permițând acestuia să înţeleagă anumite comportamente semnificative ale sistemelor urbane şi să le anticipeze evoluţia; în mod evident, valabilitatea oricărui model științific depinde de menținerea trăsăturilor caracteristice ale obiectului inițial supus cercetării Teoria cunoaşterii ştiinţifice în variantele specifice atât modelelor evoluţioniste din biologie, cât şi modelelor cu autoorganizare de care se preocupă Teoria 47 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA sistemelor adaptative, explicit dezvoltată în lucrările lui James Blachowicz80, își dovedește, astfel, aplicabilitatea în cercetarea așezărilor umane În același scop pot fi utilizate și teorii cu un grad mai ridicat de specificitate, preluate din psihosociologie şi din cercetarea evoluţiei organismelor biologice – dintre cele prin care Bertalanffy caracterizează sistemele deschise ca sisteme care se menţin prin asimilarea şi dezasimilarea elementelor preluate din mediul înconjurător, ca sisteme care nu intră niciodată în repaus, în care starea de stabilitate este trecătoare Deoarece evoluţia speciilor este constituită, oarecum, prin însumarea numărului de biografii individuale, cu succesele şi insuccesele lor, „sumă” transformată prin comportamentul sistemic al lumii vii, rezultă că prin procesul de evoluție a ecosistemelor planetare se deschid noi nişe ecologice – afirmație valabilă și în cazul ecosistemelor urbane Între membrii speciilor existente pe planetă au loc confruntări şi competiţii, intraspecifice şi interspecifice, în cadrul cărora speciile „tari”, cele capabile să evolueze, duc o luptă continuă şi aprigă, împotriva speciilor „slabe”, luptă în care-şi utilizează din plin propriile avantaje; în timp ce speciile tari sunt stabile în faţa micilor schimbări pentru că sunt deschise către acestea prin adaptabilitate, speciile „slabe” mor la cea mai mică modificare a condițiilor de mediu În competița dintre speciile terestre unele coexistă o vreme, iar cele ineficiente dispar - avem de-a face cu un proces pe care-l parcurg toate vieţuitoarele, oraşele nefiind exceptate de la competiţie Oraşele se nasc, parcurg un proces de creştere, evoluează, se maturizează şi mor, mai devreme sau mai târziu Blanchowicz81 consideră că evoluţia generală a sistemelor se petrece printr-un proces asemănător celui de dobândire a unui caracter biologic prin mutaţie şi celui de „conservare” a acestuia prin selecţie naturală; prin urmare Blanchowicz, spre deosebire de Kuhn, nu consideră mutaţiile sistemice ca fiind total aleatorii Procesul de selecţie sistemică se poate aplica oraşelor şi sistemelor urbane pentru că acestea, la rândul lor, se pot „conserva” numai evoluând, prin mutaţii care vizează adaptarea organismului urban la noul context al competiţiei dintre oraşe la scară terestră; așezările urbane sunt sisteme adaptative și tind, în permanență, către creşterea gradului de organizare proprie şi de diferenţiere a caracteristicilor componentelor lor, reglarea proceselor de adaptare efectuându-se prin interacţiune dinamică, multi-variabilă Procesul de adaptare biologică parcurge atât „paşi corecţi”, favorabili adaptabilităţii urmărite de sistem, cât şi „paşi incorecţi”, defavorabili acestui proces, care iniţial nu pot fi deosebiţi - descoperise profesorul Robert John Ackermann încă din 197082; demonstrația sa este esenţială pentru cercetarea așezărilor umane: 80 Blachowicz, J A (1971), Systems Theory and Evolutionary Models of the Development of Science, în Philosophy of Science, 38, nr 2/1971 81 Blanchowicz, J A (1971), „Systems and Evolutionary Models of the Development of Science”, în publicaţia „Philosophy of Science”, 38, nr 2/1971 82 Ackermann, R J (1970), Philosophy of Science An Introduction, Ed Pegasus, New York 48 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA discontinuităţile cu semnificaţie redusă într-o primă evaluare a sistemelor urbane se pot transforma în variaţii mari ale proceselor, iar, în ultimă instanţă, în schimbări calitative care pot conduce către o evoluție pozitivă sau către moarte Orice anomalie în funcţionarea unui sistem provoacă, invariabil, o reacţie a sistemului, având drept scop redobândirea stării iniţiale de echilibru; repetarea acţiunii factorului perturbator declanşează alte reacţii ale sistemului, generând uneori modificări ale funcţionalităţii şi structurii interne, în vederea menţinerii stării de echilibru; creşterea gradului de organizare a sistemului micşorează probabilitatea mutaţiilor aleatorii, dar, dacă mai multe subsisteme se „coalizează” spre a infirma regulile sistemului dominant, inclusiv alterarea echilibrului global pe care acesta îl instituie, este posibilă o modificare a legităţii sistemului inițial dominant Utilizarea modelor evoluţioniste în demersul metodologic al cercetării sistemelor urbane evidenţiază caracterul dialectic și aleator al procesului pe care îl parcurg organismele urbane pe măsură ce își sporesc gradul de complexitate, dar și mecanismele de adaptare care trebuie declanşate pentru a supravieţui Creşterea gradului de complexitate a sistemelor urbane, în paralel cu intensificarea ritmului de creştere a acestora, are drept consecință amplificarea disfuncţionalităţilor din teritoriile lor de referinţă, multiplicarea și creșterea în complexitate a factorilor de risc asociaţi creşterii urbane intensive şi extensive, precum şi ridicarea nivelului de probabilitate a intervenţiei hazardului în viaţa comunităţilor urbane Sistemul urban ca sistem informatic Ulterior aplicării coerente a principiilor general-sistemice în teritoriul urban și în spaţiul geografic, potenţialul de cercetare al domeniului interdisciplinar care se ocupă de decriptarea legităților dinamicii urbane s-a îmbogăţit şi prin abordarea cibernetică a teoriei sistemelor generale, preluată din lucrările lui Norbert Wiener83 În cazul sistemelor informatice componentele se numesc „variabile”, iar relaţiile dintre acestea se numesc „operatori”; asupra variabilelor şi operatorilor se exercită influenţe externe de tip „input”, ele declanşând, în consecinţă, reacţii către exterior denumite „output”84 Putem dezvolta un model de alcătuire și de comportament similar sistemelor cibernetice valabil pentru orașe: componentele, „variabilele”, reprezentate de funcțiunile urbane localizate, sunt conectate prin intermediul „operatorilor” reprezentaţi de relaţiile existente între ele; acestea sunt supuse unor influenţe permanente dinspre exterior, de tip „input”, cărora le răspund exercitând, la rândul lor, influenţe reactive de tip „output” asupra mediului urban 83 Wiener, N (1948), Cibernetica şi (1956) Primul anuar de sisteme generale 84 Bennett, C H (1973), Logical reversibility of Computation, IBM J Research and Development / 17; *** (1989), Time/Space Trade-offs for Reversible Computation, SIAM J Computing / 18 49 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Extrapolând formula comparativă la sistemul de aşezări constatăm că este, de asemenea, posibil de a-l asimila cu un „macrosistem organic cibernetic de tip evoluat”, în raport cu care identificăm componentele şi relaţiile caracteristice după cum urmează: drept „variabile” considerăm aşezările umane propriu-zise, drept „operatori” identificăm fluxurile care leagă variabilele, intervențiilor de tip „input” le pot fi asociate afluxurile de masă şi energie (inclusiv schimbările cu mare încărcătură energetică din categoria celor politice, social-economice, istorice, etc ), iar celor de tip „output” le putem asocia fluxurile de difuzie şi dispersie (de produse finite, informaţii şi deşeuri) în mediul înconjurător Analiza de factură cibernetică a sistemelor spațiale a facilitat obiectivarea demersului în cercetarea, cunoaşterea şi comportamentul structurilor urbane85; această reprezentare constituie o abordare tehnicistă şi simplificatoare a oraşului, utilă, însă, în descifrarea unor legităţi ale comportamentului acestuia Entropie şi negentropie Autodezvoltarea reprezintă principalul motor al evoluţiei în toate domeniile, fiind influenţată de acumulările cantitative şi calitative şi de procesele de tip "feed-back", declanşate şi întreţinute prin reacțiile de adaptare a sistemelor În timp, prin intervenţii şi influenţe externe asupra sistemelor urbane, se produc la nivelul teritoriilor acumulări sau pierderi de masă, energie, informaţie, care generează reorientări, dispariţii sau intensificări ale fluxurilor economice, demografice şi de informaţii, conducând la modificarea parametrilor identitari iniţiali Evoluţia sistemelor de aşezări reprezintă o rezultantă a proceselor de autodezvoltare a componentelor proprii şi a relaţiilor dintre acestea, declanşate în urma exercitării acţiunii externe a factorilor de evoluţie şi presiune, având drept efect major modificarea legităţilor proprii de existenţă Prin distrugerea permanentă a mediului natural de către umanitate, ca urmare a proceselor iresponsabile declanșate la scară planetară și prin secătuirea resurselor neregenerabile și regenerabile, societatea omenească și cadrul său de viață se plasează sub semnul hazardului; evoluţia oraşului apare, în acest context, ca un continuu proces de tranziţie către moarte, tendinţa sa naturală fiind atingerea stării maxime de entropie86 Singura care poate interveni în modificarea parcursului către autodistrugere a propriului habitat este populaţia, elementul cel mai dinamic al fenomenului urban; aceasta poate devia traiectoria către colaps a orașului, prin activităţile şi acţiunile care relansează permanent viaţa oraşului, în cadrul procesului de negentropie87 Tot populația, prin intervenții iresponsabile, poate accelera parcursul organismului urban către distrugere 85 Ashby, R W (1956), An Introduction to Cybernetics, Ed Chapman & Hall, Londra 86 Entropie, concept utilizat de Medvedkov, în 1963 (în antonimie cu negentropie) - exprimă tendinţa naturală a oraşului de a avea pierderi continue de masă, energie şi informaţii, într-un proces care-i alterează structura identitară, conducându-l către degradare şi descompunere, până la dispariţie 87 Negentropie (în antonimie cu entropie), exprimă raportul prin care oraşul primeşte, în general, mai mult decât dispersează în mediul înconjurător la finalul proceselor de transformare care se petrec în teritoriul urban; uneori este favorabil oraşului 50 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Așadar, în dinamica sistemelor urbane influenţele externe joacă un rol esențial, întrucât declanșează mutaţii ale componentelor şi subcomponentelor sociale şi economice ale localităţilor, determinând declanşarea unor procese de modificare a relaţiilor iniţiale, a structurii şi ierarhiilor urbane; acestea antrenează evoluţia sau involuţia sistemului, creşterea entropiei sau negentropiei Acţiunea factorilor de risc poate modifica traiectoria banală a existenței așezărilor umane; din acest motiv, uneori, administraţiile publice îşi asumă riscuri în scopul determinării unor devieri controlate ale traiectoriei de dezvoltare pe care s-au angajat anumite oraşe, urmărind obţinerea unor avantaje în beneficiu public, economice şi sociale, printr-un nou tip de evoluţie planificată în concordanţă cu interesele pe termen lung ale comunităţii În anumite conjuncturi este posibilă reactivarea unor riscuri pasive, cu efecte distructive asupra sistemului urban, ori declanşarea unor situaţii noi de risc, imposibil de gestionat sau de stăpânit, nedorite şi nefavorabile comunităţii - ca urmare a incapacităţii manageriale a administraţiei publice Importanţa cunoaşterii, conştientizării şi asumării riscului în managementul oraşelor este indiscutabilă; pe de o parte, necunoaşterea este echivalentă cu acceptarea necondiţionată a hazardului, cu expunerea comunităţilor către largi palete de catastrofe, cunoscute sau necunoscute; pe de altă parte, neasumarea vreunui risc în procesele de dezvoltare urbană condamnă la stagnare oraşele şi sistemele urbane (traiectoria unei dezvoltări urbane lipsite de orice risc poate fi exprimată grafic printr-o diagramă liniară sau ciclică, în acest mod fiind evidenţiată absenţa oricărei şanse de evoluţie) Pentru a opta în cunoştinţă de cauză în favoarea unui destin sau a altuia, în procesele de planificare urbană şi teritorială, trebuie create şi utilizate mecanisme de anticipare a consecinţelor unor opţiuni, fiind necesară, prin urmare, conturarea unui model al evoluţiei urbane fundamentat multidisciplinar şi interdisciplinar, pe baze statistice şi analize comparative realizate din perspectivă istorică Este necesară, de asemenea, decriptarea mecanismelor elementare, favorabile sau restrictive, ale evoluţiei sistemelor urbane, înţelegerea şi evaluarea importanţei hazardului88 ca amestec de serii cauzale, independente89, implicate în acest proces al evoluţiei fenomenului urban Permanenţa fenomenului urban apare, astfel, ca o victorie temporară a societăţii omeneşti contra tendinţelor entropice naturale, în procesul permanentei confruntări cu spectrul morţii Acţiunea sinergică şi efectele acesteia asupra sistemului urban Autoorganizare şi dinamică urbană Între sistemele urbane şi componentele spaţiului geografic de referinţă se petrec anumite schimburi specifice: acapararea de resurse (masă şi energie) – 88 Hazard: împrejurare sau concurs de împrejurări (favorabile sau nefavorabile) a căror cauză este în general necunoscută şi care poate determina un anumit efect; întâmplare neprevăzută, neaşteptată; din franc hasard; cf *** (1999), Dicţionar Enciclopedic Ilustrat, Ed Cartier, Bucureşti 89 Universitatea Bucureşti, Institutul de Filozofie (1982), Teoria cunoaşterii ştiinţifice, Ed Academiei R S România, Bucureşti 51 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA proces pe seama căruia supraviețuiesc sistemele urbane; eliminările de deşeuri şi produse prelucrate (inclusiv informaţii) pe care le dispersează în teritoriul de referință, afectând spaţiul geografic „Intrările” în sistem şi „ieşirile” din sistem reprezintă procese banale pe care, de regulă, așezările umane le suportă prin adaptare dar care, în anumite condiţii, pot declanşa alterarea funcţionării fireşti a sistemelor urbane; acestea pot genera schimbări în teritoriul interior al oraşului, sau pot provoca părăsirea structurilor sistemice iniţiale şi integrarea oraşului în alte sisteme urbane care posedă centre de polarizare mai puternice Evoluţia spectaculoasă a oraşelor este proporţională cu nivelul competiţiilor în care acestea sunt implicate şi, în consecinţă, cu amploarea riscurilor pe care şi le asumă; există, însă, situaţii în care acest lucru nu este indicat pentru că stabilitatea proprie poate fi afectată profund și iremediabil prin depărtarea de la traiectoria normală a evoluţiei sale, iar câştigurile previzionate nu compensează pierderile asumate, pe de o parte, iar, pe de altă parte, apare confruntarea cu problema delicată a pragurilor, dincolo de care un factor de risc poate oricând trece dintr-o categorie de favorabilitate în alta În general, efectele factorilor de risc asupra sistemelor urbane se asimilează impactului acestor factori, care se poate manifesta pe mai multe planuri ale mediului de viață urbană: - impact asupra vieții umane – număr de naşteri premature, decese, traumatisme, cazuri de boală, etc , determinate direct sau indirect; - impact asupra cadrului urban și a celui natural – asupra construcţiilor, clădirilor şi infrastructurii tehnico-edilitare şi sociale; asupra zonelor verzi, parcurilor, grădinilor, oglinzilor de apă, etc ; acestea pot fi afectate într-un grad mai ridicat sau mai redus, direct sau indirect, ori distruse; - impact asupra vieții urbane – afectează desfășurarea proceselor urbane, ritmul de existență al comunității, obiceiurile și relațiile dintre locuitori, capacitatea de creație culturală, viața spirituală, etc ; - impact financiar-economic, afectând producția de bunuri materiale, câştigurile generate direct sau indirect, luându-se în considerație inclusiv costurile de înlăturare a distrugerilor şi de finalizare a proceselor de reconstrucţie Raportându-ne la sistemul urban, riscul major este reprezentat de pericolul opririi proceselor metabolice, ciclice, care se desfăşoară în mod curent pe teritoriul orașelor şi le perpetuează existenţa, sau de alterarea proceselor la nivel de componente într-o manieră care distorsionează derularea firească a proceselor la nivelul sistemului urban, ca urmare a acțiunii unor factori existenţi atât în interiorul sistemului, cât şi în exteriorul acestuia Dereglările metabolice sau oprirea proceselor metabolice ale oraşului pot fi determinate atât de deficitul de masă, energie şi informaţii necesare bunei sale funcţionări, cât şi de excedentul acestora, din cauza dezechilibrelor declanşatoare de perturbaţiile funcţionale pe care le provoacă Deficitul sau excedentul resurselor reprezintă consecințe ale diferitelor tipuri de impact, determinate de acţiunea în etape a factorilor de risc, orientată asupra nivelelor de organizare a sistemului urban 52 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Blocajele parţiale sau oprirea proceselor drept consecință a lipsei de resurse, ori ca urmare a unei congestii funcţionale generate de excedentul resurselor, determină crize de gravitate diferită, care pot avea drept efect chiar imposibilitatea reluării ciclului metabolic normal Pentru evitarea acestor tipuri de riscuri oraşele îşi constituie propriile mecanisme de autoreglare, prin acţiuni specifice curente sau cu caracter de excepţie, în cadrul unor programe pe termen scurt, mediu sau lung, derulate în teritoriul propriu sau la scara sistemului urban, în funcţie de tipul direct sau indirect, pozitiv sau negativ, al impactului factorilor de risc Nu se poate pronunța un „verdict” cu privire la apartenența categorică în clasa factorilor de risc sau în cea a factorilor lipsiţi de risc - cele două categorii nu se pot delimita aprioric, deoarece se produc în permanenţă glisări ale componentelor unui sistem urban dintr-o zonă de risc într-alta Nivelul extrem de ridicat de complexitate socială şi funcţională a orașelor actuale, amploarea fenomenului urban, reprezintă rezultantele de etapă ale unui proces care poate conduce planeta către confruntarea cu tipuri de risc necunoscute şi imposibil de previzionat - consecinţă a creşterii gradului de risc prin efect sinergic, a potenţării neaşteptate a acţiunii factorilor deja cunoscuţi prin interferenţa, cumulul şi suprapunerea acestora Esenţa procesului de urbanizare constă în dezvoltarea continuă, calitativă şi cantitativă a modului și a cadrului de viaţă urbană, care se manifestă prin dezvoltarea extensivă în teritoriu și prin dezvoltarea intensivă, în limitele teritoriului iniţial; obiectivele procesului de urbanizare constau în creşterea confortului şi satisfacţiei utilizatorilor oraşului (consecință a ridicării nivelului de calitate a serviciilor publice), pe măsura cristalizării și consolidării caracteristicilor urbanului (obţinerea sau menţinerea unei densităţi adecvate a populaţiei, a unui parcurs corespunzător al proceselor, al unui ritm de viață specific, etc ) Evoluția simultană a modului de viaţă urbană pe cele două planuri, extensiv şi intensiv, exprimă raportul și dinamica permanentă a aspectelor cantitative şi calitative ale dezvoltării oraşului Procesele de urbanizare nu produc niciodată, concomitent, nivele echivalente ale calităţii vieţii urbane în nucleul vechi al oraşului şi în noul teritoriu urban înglobat prin extinderea spaţială – se creează, prin urmare, nivele de atractivitate diferită între zonele urbane tradiţionale şi cele nou urbanizate şi, în consecinţă, situaţii de neglijare temporară sau chiar de abandon definitiv al unora dintre amplasamentele şi zonele oraşului Terenurile părăsite afectează negativ calitatea peisajului urban şi eficienţa proceselor de gestiune urbană, contribuind la pierderea progresivă a interesului şi a atractivităţii locuitorilor, investitorilor, a altor utilizatori ai oraşului, faţă de zone mai mult sau mai puţin extinse, culminând cu deprecierea performanţelor unor întregi sisteme de aşezări şi degradarea iremediabilă a unor resurse neregenerabile Neglijarea aspectului calitativ al dezvoltării conduce, într-o primă etapă, către dispariţia specificului şi identităţii urbane, apoi, prin scăderea atractivităţii şi 53 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA interesului, către depopulare, degradarea mediului de viaţă, scăderea ratei succesului în competiţia cu alte localităţi, şi chiar la dispariţia oraşului prin degradarea legităţilor proprii de funcţionare Pe de altă parte, neglijarea aspectului cantitativ, prin extindere spaţială insuficientă, sau excesivă pe seama teritoriului învecinat, conduce de regulă la ineficienţa90 funcţionării organismului urban: - ca urmare a fenomenelor de aglomerare excesivă a populaţiei în raport cu densitatea şi anvergura limitată a funcţiunilor, calitatea dotărilor şi serviciilor pe care le furnizează oraşul, cât şi prin fenomenele de dispersie excesivă, în cazurile extinderii necontrolate a teritoriului urban (în care se ajunge la consum excesiv de spaţiu, cu afectarea sau chiar distrugerea mediului natural); - prin atingerea unui nivel nejustificat de ridicat al dotărilor, cantitativ şi calitativ (generând dezechilibru între oferta excesivă şi nivelul cerinţelor consumatorilor), având drept efect depăşirea posibilităţilor bugetului public de asigurare a gestionării echipamentelor publice aflate în responsabilitatea administraţiilor locale Atingerea echilibrului în satisfacerea aspectelor calitative şi a celor cantitative în cadrul proceselor de dezvoltare urbană reprezintă, de fapt, o problemă de asigurare a echilibrului dinamic al raportului dintre consumul de spaţiu şi calitatea spaţiului; preocuparea permanentă faţă de ambele aspecte ale dezvoltării urbane protejează oraşele împotriva devierii acestora către direcţii nefaste, cu consecinţe iremediabile asupra existenţei şi evoluţiei propriilor comunităţi În acest parcurs evolutiv se declanşează, simultan sau succesiv, procese antagonice tipice pentru sistemele urbane – spre exemplu: intensificarea proceselor de dezvoltare urbană pe unele amplasamente, simultan cu diminuarea până la dispariție a interesului pentru dezvoltarea altora, în cadrul aceluiași oraș; degradarea galopantă a unor structuri urbane vechi, în paralel cu declanșarea unor procese de constituire a unor structuri noi, localizate pe amplasamente învecinate; inserarea unor componente discordante într-un context urban tradiţional, în pofida faptului că dezvoltarea zonelor protejate este, teoretic, riguros controlată prin regulamente și reglementări de urbanism și amenajarea teritoriului Drept consecință a intervenţiilor de dezvoltare urbană, spontană sau dirijată, apar în sistemele urbane componente şi relații noi; interacțiunea acestora cu structura urbană preexistentă poate conduce la declanşarea unor fenomene neprevăzute sau a unor procese neplanificate; acestea pot degenera în situaţii de risc, putând perturba sau pune în pericol existenţa oraşului 90 Oraşele-satelit ale Londrei nu au contribuit la deconcentrarea metropolei, ci au îngreunat procesele de gestiune urbană atât în teritoriul iniţial, cât şi în cel extins al aglomeraţiei urbane 54 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 5: Intervențiile urbanistice: Paliere de intervenție urbanistică; Intervenția urbanistică – proces de ordonare a unor subsisteme ambientale ale habitatului uman; Condiționările soluției de urbanism Abordarea teoretică și practică în urbanism: Modelarea în urbanism; Modelul de lucru în urbanism; Modelul conceptual - factor germinativ și rezultantă a unui proces doctrinar INTERVENŢIILE URBANISTICE Paliere de intervenție urbanistică Abordarea formelor de manifestare a fenomenului urban se realizează la toate cele trei scări ale spațiului geografic (la microscară, mezoscară sau macroscară); intervențiile asupra alcătuirilor urbane fac obiectul preocupărilor planificării spațiale Există diferite sisteme de planificare spațială, dar caracteristica esențială este constantă, respectiv: reprezintă setul de metode utilizate de către administrația publică pentru a influența distribuția oamenilor și a activităților în spațiu, la diferite scări, prin direcționarea și reglementarea modurilor de utilizare a terenurilor În funcție de palierele de intervenție și de obiectivele urmărite s-au creat seturi de metode specifice, care constituie: planificarea urbană, planificarea teritoriului la scară regională, la scară națională, la nivel internațional, la scară continentală; există seturi de metode specializate care vizează intervenția asupra unei secvențe a realității – spre exemplu, planificarea focalizată asupra problemelor mediului înconjurător (natural sau antropic) Una dintre primele definiții ale planificării spațiale este conținută în „Carta de la Torremolinos”, adoptată în 1983 la Conferința europeană a miniștrilor responsabili de planificarea teritoriului (CEMAT): „Planificarea spațială / regională constituie expresia geografică a politicilor de natură economică, socială, culturală și ecologică ale societății umane În același timp, aceasta este o disciplină științifică, o tehnică administrativă și o politică strategică, dezvoltată ca abordare interdisciplinară și integrată, urmărind o dezvoltare echilibrată la scară teritorială regională și o organizare fizică a spațiului în concordanță cu o strategie globală ” Uniunea Europeană nu deține, în mod formal, autoritatea de a interveni în politicile de planificare teritorială a statelor membre; cu toate acestea organizează evenimente și finanțează programe și proiecte de cercetare și reglementare, urmărind o dezvoltare spațială echilibrată a continentului european Unul dintre documentele elaborate în acest scop este ESDP (European Spatial Development Perspective / Perspectiva de Dezvoltare Spațială Europeană), adoptat la Potsdam, în 1999, într-o ședință informală a Comisiei Europene și a Consiliului CEMAT; documentul constituie un cadru orientativ de organizare teritorială, care conține 60 de opțiuni de politici urbane și teritoriale, utile tuturor 55 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA nivelelor administrației publice cu responsabilități în planificarea spațială; obiectivul său strategic vizează elaborarea unei strategii comune a statelor europene, pentru dezvoltarea spațială sustenabilă a teritoriului la scară continentală Deși documentul nu are caracter de obligativitate, conceptele cheie și liniile directoare ale politicilor spațiale conținute în ESDP au influențat puternic activitatea de planificare spațială în Europa91; principalele idei sunt: - abordarea integrată – urmărind nu doar dezvoltarea integrată în cadrul fiecărui domeniu specific de activitate care influențează dezvoltarea (mediul înconjurător, dezvoltarea economică, transportul), ci conștientizarea faptului că fiecare dintre ele exercită influențe asupra celuilalt, și este, la rândul său, influențat); - dezvoltarea spațială – vizând amplificarea perspectivei de abordare a conceptului, esențial pentru o abordare integrată efectivă; - aspectele strategice – interrelaționarea acțiunilor și programelor lansate independent și dispersat, astfel încât dezvoltarea teritoriului să fie echilibrată în viitorul apropiat și să respecte principiile sustenabilității; - demararea unor programe-pilot care să demonstreze valabilitatea conceptelor - responsabilitatea majoră pentru implementarea principiilor cheie este a statelor și regiunilor dezvoltate Liniile directoare ale politicilor spațiale unitare sunt valabile la toate scările de intervenție prin planificarea strategică: (1) - dezvoltarea unui sistem teritorial policentric și echilibrat, și întărirea „parteneriatului” dintre zonele urbane și cele rurale, vizând crearea unui nou tip de relație între spațiul rural și cel urban; (2) – promovarea unor concepte de transport și comunicații integrate, care să susțină dezvoltarea policentrică a teritoriului european, astfel încât să se creeze condițiile unui progres permanent cu privire la paritatea accesului la infrastructură și cunoaștere; (3) – managementul inteligent al patrimoniului natural și cultural, care va contribui la „conservarea” identității și a diversității culturale la scară regională, în confruntarea cu tendințele globalizării Cel mai recent document relevant pentru asigurarea „coeziunii teritoriale” pe continentul european este ”Territorial Agenda”, adoptat în mai 2007, la Leipzig, în ședința CEMAT (document politic) Legislația românească stabilește palierele de intervenție ale planificării spațiale prin proiecte de urbanism (Plan Urbanistic General / PUG, Plan Urbanistic Zonal / PUZ, Plan Urbanistic de Detaliu / PUD) și proiecte de amenajarea teritoriului (Plan de Amenajarea teritoriului Național / PATN, Plan de Amenajarea Teritoriului Zonal și Intermediar / PATZ și PATI, Plan de Amenajare a Teritoriului Județean / PATJ); trebuie evidențiat caracterul operațional al planurilor de urbanism și cel 91 România a contribuit la elaborarea programului de cercetare aplicată al Comisiei Europene ”INTERREG IIC – Vision Planet” care a fundamentat documentul ESDP; România a avut reprezentanți atât în Echipa internațională de proiect, cât și în Grupul de experți al CE care a „pilotat”, și avizat în final, programul de cercetare aplicată ”Vision Planet” 56 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA strategic al planurilor de amenajarea teritoriului, în general, dar și dublul caracter – operațional și strategic, al Planului Urbanistic General România se află, încă, în etapa de desprindere de abordarea dictatorială, ultra-centralizată, a planificării spațiale, organizațiile profesionale autohtone făcând eforturi de orientare a proceselor către un urbanism participativ, care să fundamenteze reglementările de dezvoltare pe baza nevoilor și priorităților reale ale populației; spre exemplu, problemele de regenerare a spațiilor urbane pot fi „soluționate” prin impunerea unei viziuni demiurgice a politicianului care deține puterea, sau a arhitectului creator, ori prin identificarea aspirațiilor actorilor urbani interesați sau afectați de proces Intervenția în spațiul urban trebuie să vizeze eliminarea problemelor existente, și nu acutizarea sau amplificarea acestora; ea trebuie să reflecte o abordare integrată a aspectelor de structură și compoziție urbană, a funcționalității și plasticii zonelor urbane Planificarea urbană actuală utilizează efectele sinergice ale abordărilor arhitecturale, ale urban-design-ului, urbanismului, restaurării, restructurării și revitalizării urbane, ale planificării peisagere a teritoriului orașului Pentru a asigura integrarea soluțiilor diferite, corespunzătoare aspectelor complexe ale vieții urbane, cadrul general de management urban trebuie să conțină anumite etape: 1) identificarea obiectivă a problemelor și studierea acestora în raport cu aspirațiile grupurilor interesate; 2) alegerea funcțiilor urbane adecvate și localizarea lor în raport cu principiile coeziunii teritoriale, ale diversității și corectitudinii funcționale, armoniei plastice; 3) analiza posibilităților de mixare a funcțiunilor urbane, posibilă prin înțelegerea modului de funcționare și compunere a spațiilor destinate echipamentelor teritoriale (de infrastructură socială ori de infrastructură tehnico-edilitară) la nivelul obiectului de arhitectură ori la cel al construcției edilitare; regruparea sub-structurilor funcționale în variante, urmărind o logică topologică, de integrare în contextul spațial existent; 4) integrarea funcțională și plastică a obiectului de arhitectură în cadrul urban, prin integrarea programului și soluției de arhitectură la nivelul funcției și configurației alcătuirii urbane, raportat la condițiile existente și la dezvoltările preconizate; 5) conformarea spațială a intervenției urbane trebuie abordată arhitectural, urmărind integrarea în context, într-o atitudine de respect față de valoarea simbolică și culturală acumulată în sit, dar exprimând creativ-arhitectural sistemul de valori al autorului din momentul intervenției; este importantă atât imaginea obiectului de arhitectură inserat, cât și cea a siluetei urbane configurate; 6) stabilirea unei formule de management a „mixturii” urbane, a ansamblului multifuncțional integrat, ținând seama de specificul activităților desfășurate, care generează fluxuri de intrare-ieșire ale vizitatorilor, ale personalului, de aprovizionare cu mărfuri și bunuri de consum, de transport al deșeurilor rezultate; aceste fluxuri pot crea perturbații în vecinătatea amplasamentului, prin congestie de trafic sau blocare a mobilității urbane, prin emisii poluante (zgomot, noxe), etc ; 57 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA 7) identificarea resurselor necesare edificării ansamblului proiectat, analiza disponibilității acestora și a raportului costuri-eficiență; termenul „resurse” se referă la: oameni cu educație și experiență adecvată, costuri financiare, echipamente tehnice și tehnologice, timp, condiții legislative, etc ; 8) realizarea intervenției de arhitectură și urbanism, în etape succesive ori într-o singură etapă, în funcție de disponibilitatea resurselor, de conjunctură Teoriile mai recente ale planificării urbane asimilează orașul unui sistem adaptabil și consideră dezvoltarea urbană un proces similar celui de creștere a plantelor; spre exemplu, profesorul Nikos Salingaros92 recomandă urbaniștilor și specialiștilor în planificare spațială să se inspire din procesele naturale, accentuând similitudinea dintre oraș și sistemele biologice Intervenția urbanistică – proces de ordonare a unor subsisteme ambientale ale habitatului uman Încă din deceniul șapte al secolului 20 mulți urbaniști au început să-și dea seama că impunerea unor coordonate de dezvoltare rigidă, neacordate cu prioritățile populației, și utilizarea unor trasee artificiale de compoziție, străine de specificul cultural al unui loc urban (idei promovate de către curentul modernist începând cu anul 1920 și utilizate pe scară largă în Europa, după al II-lea război mondial, pe fondul lipsei de locuințe și edificii culturale), nu fac decât să scoată orașul din scara umană, să micșoreze atașamentul locuitorilor, să scadă vitalitatea comunității Schimbările dramatice ale climei au produs modificări la nivelul microclimatului urban; au apărut: temperaturile extreme în anotimpurile calde și în cele reci; inundațiile repetate, furtunile puternice, tornadele care s-au manifestat subit în zone fără astfel de caracteristici ale evenimentelor Obiceiurile societății umane actuale, orientate spre consumism exacerbat, au generat dezechilibre ale mediului urban, au accentuat inechitatea socială, generat alienare și dezordine socială, au scăpat de sub control criminalitatea; distrugerea zonelor naturale și a spațiilor verzi urbane au determinat „otrăvirea” atmosferei prin poluarea remanentă și formarea „insulelor de căldură urbană” Oricum, problemele cu care se confruntă astăzi urbaniștii sunt multiple, astfel încât abordarea exclusiv formalistă nu poate oferi soluții zonelor urbane; toate sistemele de planificare actuale iau în considerare caracterul locului, identitatea locală, respectul pentru patrimoniul cultural și natural, amplificarea traseelor pietonale, managementul traficului și al echipamentelor utilitare, aspectele hazardului natural, aspectele manageriale ale creșterii urbane, securitatea publică Nu pot fi ignorate, îndeosebi, efectele asupra ansamblului general al orașului induse de zonele de locuințe ilegale ale păturilor foarte sărace ale populației, ori de zonele urbane delabrate, ajunse în acest stadiu ca urmare a unei atitudini de neglijare pe perioade îndelungate - care generează abandonarea proprietăților, depopulare, decădere economică și șomaj, crimă și dezolare generală 92 Salingaros, N A (2005), Principles of Urban Structure, Ed Techne Press, Amsterdam 58 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Intervenția urbanistică trebuie să vizeze toate aspectele unui oraș, mediul urban fiind, deopotrivă și simultan, un mediu social, geografic, cultural, economic, politic, antropic și natural, cu trăsături specifice din multiple perspective: cea a densității populației, a intensității evenimentelor și densității acestora per unitatea de timp și spațiu, a ordinii sociale, politice, a ordinii temporale a proceselor, etc Toate aceste perspective conturează caracteristicile habitatului urban, diferențiat de cel rural printr-o ambianță specific urbană, perceptibilă în plan obiectiv și subiectiv, în care nevoile din ce în ce mai sofisticate ale locuitorului urban își găsesc un mediu adecvat de manifestare și satisfacere, generând comportamente și modalități de interacțiune socială specific urbane FIGURA: Câmpul de cercetare interdisciplinară – domenii, tipuri de interacţiune şi zone de interconectare într-un sistem urban; Sursa: V-M Berza (2004), Schema interacţiunilor într-un sistem urban contemporan 59 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Urbanizarea este un proces dinamic, prin urmare, intervenția urbanistică trebuie caracterizată nu prin termeni de tipul stabilitate, predictibilitate sau raționalitate, ci prin termeni de genul adaptabilitate, fluiditate, feed-back, non-linearitate; presupune conștientizarea importanței factorului timp în derularea proceselor urbane și raportarea la concepte din categoria sistem și ecologie Aceste observații „detronează” (ori cel puțin clatină) abordarea dezvoltării orașului prin prisma noțiunilor tradiționale de „structură” și a „program”; deja din 1959, Congresul Internațional de Arhitectură Modernă / CIAM XI, desfășurat la Otterlo, în Olanda, a formulat principiile directoare (concepute de către membrii echipei ”Team Ten” / ”Team X”) ale unui nou tip de urbanism, adaptat permanentei evoluții a societății umane Începând cu anul 1953, sub coordonarea arhitectului Josep Lluís Sert i López, decan al Graduate School of Design a Universității Harvard, principiile CIAM au fost dezvoltate în teoria Urbanismului Inteligent – caracterizată prin 10 axiome (care vizează orientarea către noi coordonate a activității de elaborare a planurilor de dezvoltare urbană și a celei de urban-design): (1) Principiul unu: echilibru în raport cu natura (a face diferența între utilizarea resurselor și exploatarea lor); (2) Principiul doi: echilibru în raport cu tradiția (a respecta tradiția și a promova noile valori culturale); (3) Principiul trei: tehnologie „apropriată” (adecvată și adaptată nevoilor specifice ale organismului urban; materiale congruente cu contextul local); (4) Principiul patru: convivialitate (interacțiune socială prin intermediul spațiului public, prin ierarhizarea amplasamentelor, atenție acordată intimității personale, discreției, romantismului, nevoii de socializare, aspectelor vieții domestice, vieții comunitare și civice): – un loc al fiecărui individ uman; - un loc al prieteniei; - un loc al grupurilor sociale / cetățenești; - un loc al comunităților de cartier; - un loc al comunității urbane; - un loc al domeniului public; (5) Principiul cinci: eficiență (echilibru între consumul de resurse energetice, spațiale, de timp și financiare, raportat la sporirea nivelelor de confort, siguranță, securitate, accesibilitate, bunăstare, productivitate și igienă); (6) Principiul șase: scară umană (utilizarea proporțiilor antropometrice și a materialelor naturale, a mixității funcționale și deplasării pietonale, a conformării unor spații ”prietenoase” deschise ori semideschise, favorizarea contactelor umane directe /„față în față”, ridicarea calității imaginii urbane percepute la nivelul pietonului); (7) Principiul șapte: matricea de oportunitate (orașul ca „vehicul” al dezvoltării personale, sociale și economice); (8) Principiul opt: integrare regională (orașul este o componentă organică a sistemului socio-economic, cultural-geografic și natural organizat într-un 60 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA palier teritorial superior, cu care trebuie să interrelaționeze pentru a-și asigura coordonatele dezvoltării sale sustenabile); (9) Principiul nouă: mobilitate echilibrată (integrarea sistemelor de transport și echilibrarea modurilor de deplasare la scara individului uman, a grupurilor comunitare, la scară urbană și regională; promovarea nodurilor intermodale de transport / pentru toate modurile de deplasare, până la nivel de micro-zonă urbană); (10) Principiul zece: integritate instituțională (guvernanță locală transparentă, competentă, supusă monitorizării și evaluării comunitare, responsabilă și implicată, interconectată permanent cu realitatea urbană) Principala critică adusă acestui tip de planificare spațială evidențiază dependența rezultatelor de inteligența personală a urbanistului care asigură coordonarea întregului proces; de asemenea, calitatea rezultatelor depinde de nivelul de educație a actorilor urbani, precum și de calitatea etică a acestora Condiționările soluției de urbanism Așadar, calitatea intervenției prin planificare spațială depinde de asigurarea unor condiții corespunzătoare cu: - nevoile umane: fiziologice, materiale, spirituale, în existența sa individuală sau în cadrul comunității (asigurarea condițiilor bio-fiziologice ale existenței umane, asigurarea bunurilor materiale necesare supraviețuirii și confortului, a celor culturale necesare confortului spiritual și evoluției personale, a condițiilor de viață socială); - menținerea echilibrului naturii, prin asigurarea unui ritm de consum al resurselor regenerabile mai redus decât ritmul de refacere a acestora, și prin consumul responsabil al resurselor neregenerabile Trebuie evidențiată interdependența dintre cele trei categorii de nevoi fundamentale ale omului, posibilitatea și nevoia de planificare a utilizării judicioase a resurselor prin urbanism și amenajarea teritoriului - resurse umane, culturale, naturale (supraterane si subterane), financiare, temporale, de prestigiu, etc ; gestiunea unora dintre aceste tipuri de resurse nu reprezintă obiectul profesiunii arhitectului-urbanist, ci al celei de planificator teritorial, de care se ocupă alți membri ai echipelor multidisciplinare și interdisciplinare (economiști, geografi, ingineri, ecologi, geologi, manageri, strategi, etc ) – cadru necesar elaborării planurilor de dezvoltare teritorială; de resursele de patrimoniu cultural-istoric se ocupă arhitecții și specialiștii în istoria culturii și artelor Planificarea spațiului urban și regional trebuie realizată pe principiul dezvoltării sustenabile - să fie echitabilă, diversificată, realizată în sistem deschis / flexibil (să facă posibilă adaptarea la nevoi neprevăzute), în condiții de transparență și participare comunitară; să asigure manifestarea liberului arbitru al individului sau grupurilor comunitare; să permită acestora să-și „aproprieze” spațiul urban și arhitectural, în concordanță cu nevoile specifice și cu sistemele de valori proprii (să-l completeze și să-l amenajeze pentru a-l adapta personalității lor); trebuie să respecte drepturile individului uman în spațiul său privat și drepturile comunității prin organizarea spațiului public urban 61 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA În cazul intervențiilor urbanistice care vizează modernizarea și revitalizarea zonelor urbane se urmărește, pe de o parte, armonizarea raporturilor existente între zona urbană studiată și organismul urban (ca întreg, ca sistem), iar pe de altă parte, adaptarea zonei în speță la noile nevoi ale utilizatorilor urbani Personalitatea unui oraș influențează nivelul de atractivitate al acestuia, și este racordată la istoria locului; din acest motiv trebuie identificate și valorificate resursele istorice, arheologice, arhitecturale, urbanistice, artistice, pentru a determina modul de raportare a urbanistului la situația în care se încadrează situl urban din acest punct de vedere: - cadrul urban în care se preconizează intervenția este valoros în sine, ca entitate cultural-spațială; - cadrul urban în speță comportă un interes istoric, la un anumit palier de importanță, dar fără valoare din punct de vedere cultural; - teritoriul de referință al intervenției conține obiecte de arhitectură izolate, sau grupuri de obiecte și componente spațiale cu valoare culturală Calitatea soluției depinde, în primul rând, de corecta evaluare a situației existente, iar apoi de măiestria arhitectului-urbanist în armonizarea reperelor contemporane cu valorile culturale ale trecutului, din punct de vedere al funcționalității, al calității plastice, al integrării sociale, al eficienței de utilizare a spațiului și a celorlalte resurse Evaluarea soluției din punct de vedere funcțional va ține seama de îndeplinirea criteriilor specifice pe amplasamentul analizat, dar și de capacitatea de integrare a acesteia în mecanismul și organismul sistemului urban ABORDAREA TEORETICĂ ȘI PRACTICĂ ÎN URBANISM Modelarea în urbanism Caracteristica sistemelor de aşezări de a fi relativ stabile a permis dintotdeauna investigarea acestora prin mijloace matematice şi statistice, cu ajutorul modelelor; însă elaborarea Teoriei sintetice a evoluţiei organice (dezvoltată pe parcursul secolului 20 cu contribuția fundamentală a unor cercetători excepționali, dintre care menționăm pe Thomas Henry Huxley93, Ivan Ivanovici Schmalhausen94, Conrad Hal Waddington95, Karl Ludwig von Bertalanffy96), care concepe evoluţia ca 93 Huxley, Th H (1825-1895), biolog englez, susținător al teoriei evoluției a lui Charles Darwin (cu unele rezerve față de ideea selecției naturale și cea a gradualității); a dezvoltat anatomia comparată, realizând studii asupra vertebratelor și, îndeosebi, asupra omului; a introdus agnosticismul, exprimându-și propria viziune asupra religiei 94 Schmalhausen, I I (1884-1963), zoolog și evoluționist rus-ucrainean, personalitate a mișcării moderne asupra evoluției speciilor; victimă a politicii staliniste (în 1948 i s-au distrus cărțile și cariera universitară); autorul cărții Factors of Evolution (1949), publicată în limba engleză în Europa de Vest 95 Waddington, C H (1905-1975), savant de origine britanică, biolog, paleontolog, genetician, embriolog și filozof al științei; a realizat cercetări în domeniile biologiei evoluționiste, geneticii, paleontologiei; fondatorul biologiei sistemelor; pictor și poet; articole și cărți cu relevanță deosebită pentru cercetarea de față: Genetic assimilation of an acquired character (1953), articol în revista Evolution, nr 7; Principles of development and differentiation (1966), Ed Macmillan Company, New York; New patterns în genetics and development (1966), Ed Columbia University Press, New York; Tools for Thought (1977) (publicație postumă), Ed Jonathan Cape Ltd , Londra 62 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA pe un proces autonom, cu etape de varietate şi noutate, stabilitate şi flexibilitate, a influențat decisiv viziunea actuală asupra sistemelor urbane Determinantă pentru conturarea viziunii actuale asupra sistemelor urbane a fost apariția Teoriei sintetice a evoluţiei organice (prin contribuția lui Huxley, Schmalhausen, Waddington, Bertalanffy, ș a ), teorie care concepe evoluţia ca pe un proces autonom, care conţine varietate şi noutate, stabilitate şi flexibilitate Evoluția sistemelor de aşezări, caracterizată prin acumularea aleatorie de microprocese cunoscute sau necunoscute, nu poate fi exprimată matematic și nici reprezentată grafic printr-o formulă liniară sau ciclică, din cauza numeroaselor distorsiuni şi rupturi imprevizibile care intervin în evoluţia acestora şi care produc, în consecinţă, abateri neuniforme ale traiectoriei lor de dezvoltare; poate fi, însă, reprezentată printr-o curbă variabilă, prin aplicarea unui model probabilistic specific în corelație cu o formă concretă de dezvoltare Termenul de modelare / model a fost „importat” din ciberbetică, unde exprimă studiul și conducerea sistemelor, indiferent de natura acestora; este relativ nou, creat prin sintetizarea unor concepte filozofice sau științifice; exprimă sensuri diferite, dintre care le selectăm pe cele relevante în raport cu obiectivul propus: - descrierea unei entități complexe ori a unui proces (exemplu: sistemul solar, mișcarea browniană, dinamica demografică); - reperul la care se raportează cineva când intenționează să creeze ceva, în acord cu o idee sau cu o situație reală (exemplu: „muza” unui artist, un model al evoluției personale); - reprezentarea la scări diferite, a ceva existent sau imaginat (exemplu: un proiect de arhitectură, de restaurare sau de urbanism, macheta unui avion); - o formulă de reacție sau un tip de organizare reprezentativă în raport cu un context posibil sau imaginat (exemplu: școala de bune maniere, normele de comportament diplomatic, orașul-grădină al lui Ebenezer Howard); - un „construct” comportamental sau organizatoric, caracteristic unei situații, unei mulțimi de persoane, obiecte, evenimente (exemplu: manechinul din vitrină, top-modelul unei prezentări de modă, simularea unei situații catastrofale); - un construct teoretic prin care se reprezintă procesele economice printr-un set de variabile și un set de relații logice și cantitative între acestea (exemplu: modelul economic); 96 Bertalanfy, von, K L (1901-1972), savant de origine austriacă; cercetările și descoperirile sale în domeniile biologiei și filozofiei științelor au influențat cibernetica, educația, istoria, filosofia, psihiatria, psihologia și sociologia; autorul Modelului de creștere individuală, din care a dezvoltat Teoria Bugetului de Energie Dinamică în condiții de izomorfism; fondatorul Teoriei generale a sistemelor, care oferă alternative la modelele convenționale de organizare - propune abordarea holistică drept alternativă la cea reducționistă, abordarea organicistă în locul celei mecaniciste Contribuția sa majoră la Teoria Generală a Sistemelor este Teoria Sistemelor Deschise, în opoziție cu cea tradițională a sistemelor închise (bazată pe știința clasică și pe cea de-a doua teorie a termodinamicii) Cartea sa fundamentală: Kritische Theorie der Formbildung (1928), Ed Borntraeger, Viena, a fost publicată în limba engleză sub titlul: Modern Theories of Development: An Introduction to Theoretical Biology (1933), Oxford University Press, Ed Harper, New York 63 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - procesul de generare a modelelor abstracte, conceptuale, grafice și / sau matematice (exemplu: modelarea științifică); - reprezentarea fizică, matematică, logică a unui sistem, entitate, fenomen sau proces, în scopul simulării /anticipării unor evenimente /procese reale sau posibile Modelarea în urbanism a fost adoptată pentru a înțelege, a exprima sau anticipa desfășurarea proceselor urbane, comportamentele sistemelor de așezări ori organizarea teritoriilor urbane sau regionale; constituie o reprezentare simbolică a realității, utilizată pentru elaborarea scenariilor de evoluție ipotetică a sistemelor urbane; pentru determinarea modalităților de interacțiune a componentelor unui sistem spațial; pentru evaluarea impactului asupra componentelor sau sistemelor urbane sub acțiunea unor forțe exterioare sau interioare În planificarea spațială sunt utilizate diferite categorii de modele și sisteme de modelare, în funcție de palierul de generalitate în care se elaborează studiul, în funcție de obiectivele strategice urmărite sau în funcție de profunzimea raporturilor studiate; în acest sens se identifică: - modele cu valabilitate specifică (normele de protecție și pază împotriva incendiilor) sau modele cu relevanță generală (cadrul-conținut pentru elaborarea Planurilor Urbanistice Zonale); - modele globale (exemplu: Planul Urbanistic General) sau sectoriale (planul rețelelor edilitare), etc ; - modele de organizare orizontală (planul de situație) sau modele de organizare verticală (secțiunea verticală printr-o magistrală edilitară) Se mai pot diferenția categorii de modele relevante pentru tipul de abordare a exprimării soluțiilor studiilor de urbanism: - modelul formal (exprimă relațiile relevante pentru configurația spațială) – planuri, fațade, desfășurări, perspective, machete, etc ; - modelul conceptual – formulare teoretică, schițe, scheme (exemplu: orașul radial-concentric, orașul liniar, orașul policentric); - modelul analogic-material (exprimă esența unei situații, a unui proces; exemplu: hărțile de hazard natural); - modelul de interferență și dispersie (zona de influență a orașului, izocrona, „insula de căldură” urbană) Formulele de exprimare diferențiază: - modelul iconic (reprezentarea prin imagine); - modelul concret / obiectiv-real (există ori este creat la scara 1/1 pentru a i se proba valabilitatea sau concordanța cu abordarea teoretică / prototipul); - modelul analitic (prin scheme, diagrame); - modelul matematic (prin formule, indici, indicatori, sisteme de ecuații); - modelul verbal (limbaj articulat specializat) În funcție de modul de raportare la procesele urbane și la acțiunea factorului timp putem diferenția: - modele statice (exemplu: orașele ideale) și - modele dinamice (exemplu: ”landscape architecture”) 64 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Se mai utilizează și diferite modele interpretative pentru oraș (ca sistem de componente intraurbane) sau pentru sistemele urbane (ca sistem teritorial de așezări umane): - orașul ca mașină (Hillier), - orașul ca sistem adaptabil / organism vegetal (Salingaros), - orașul ca sistem de fractali (”the new urbanism”), - orașul ca ecosistem urban (ecologie), - orașul ca model holistic (von Bertalanfy), - orașul global (Doxiadis), - orașul ca model ordonator / sistem informatic (Alexander), etc Modelul de lucru în urbanism Orice proiect de urbanism sau de amenajare a teritoriului pornește de la analiza sitului; această etapă presupune descompunerea subsistemului urban structurat pe amplasament în elementele relevante, cu scopul identificării componentelor sistemice, a caracteristicilor acestora și a relațiilor dintre ele; etapa este obligatorie pentru identificarea și decodificarea structurii urbane Analiza se realizează prin: observație, deducție și analogie, prin mijloace teoretice, sau experimentale (în acest caz se poate desfășura direct, prin realizarea unor prototipuri, ori indirect, prin simulare cu ajutorul computerului) Concluziile asupra sitului se obțin pe baza sintezei datelor și informațiilor obținute în etapa de analiză a situației existente; această etapă va evidenția caracteristicile relevante ale amplasamentului prin recompunerea aspectelor esențiale ale componentelor Formularea concluziilor în etapa de analiză-sinteză (prin aplicarea unor metode de descompunere - recompunere) va permite stabilirea unui diagnostic asupra sitului, care se va definit în raport cu anumite criterii de performanță, considerate prioritare în contextul concret social-istoric în care se elaborează studiul Prin soluțiile de urbanism și amenajare a teritoriului (reglementările și regulamentele de urbanism, ori strategiile și direcțiile de dezvoltare teritorială) se urmărește optimizarea caracteristicilor sitului / teritoriului de referință în raport cu criteriile considerate prioritare de către beneficiar; nu este posibilă satisfacerea simultană a tuturor criteriilor de performanță în cadrul unui sistem urban / al unui teritoriu; prin urmare, soluția de urbanism reprezintă un compromis, o mediere între caracteristicile fiecărui subsistem optim în contextul general (prin raportare la un singur criteriu) și nevoia de a satisface criteriile considerate prioritare în contextul concret, conturat prin condiționările impuse de către beneficiar Este esențială pentru elaborarea unei soluții de calitate raportarea criteriilor de performanță la dinamica zonei urbane studiate; tendințele dinamice se pot obține realizând o analiză comparativă între caracteristicile prezente ale unui sit și cele evidențiate în trecut (într-un moment relevant de referință, sau mai multe) Pe baza tendinței naturale evidențiate se elaborează diferite variante de scenarii (în care sunt luate în considerare: tendințele naturale, ori tendințe 65 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA distorsionate de către diferiți factori de influență, care pot acționa din exteriorul sistemului, sau din interiorul său, ca urmare a unor mutații necesare supraviețuirii) Soluția de optimizare a sitului reprezintă un compromis între nevoile prezentului (raportate la criteriile prioritare) și nivelele de risc anticipate în scenarii Soluția poate fi exprimată: (a) – iconic, punându-se accentul pe aspectele formale (exemplu: reprezentări de imagini 2D /planuri, secțiuni prin amplasament, fronturi stradale; machete; perspective; simulări în mișcare cu ajutorul computerului, etc ); (b) - concret–obiectivat, prin realizarea unui prototip (cu intenție, sau fără intenție) asupra căruia se derulează studii și programe de cercetare; acesta va servi drept model (pozitiv ori negativ) pentru eventualele realizări viitoare; (c) – analitic, prin scheme, diagrame, etc , care pun în evidență modul de alcătuire și funcționare a alcătuirii urbane studiate; (d) – matematic, prin formule, grafice, sisteme de ecuații (POT, CUT, indicatori ai calității vieții, curba de evoluție probabilă a unei așezări umane, etc ); (e) – verbal, prin limbaj controlat, profesional (utilizat în arhitectură și urbanism îndeosebi în etapele de dialog cu beneficiarul ori în etapele de avizare) Modelul conceptual - factor germinativ și rezultantă a unui proces doctrinar Conceperea unui spațiu prin intermediul proiectului de arhitectură ori al studiilor de urbanism presupune raportarea arhitectului la un proces complex, din punct de vedere al înțelegerii problemelor existentului și al abordării variantelor de optimizare a acestuia Procesul conceptual este echivalent cu determinarea unei formule de satisfacere simultană a unor condiționări ale spațiului și timpului - prin utilizarea unei proceduri de tip ”feed-back” între condiționările spațiale ale contextului concret (din momentul realizării proiectului) și ale contextului virtual (rezultat prin evoluția anticipată a sitului ca urmare a aplicării reglementărilor de urbanism) -, în funcție de anumite interese; organizarea spațiului se face, prin urmare, în funcție de interese și mentalități determinate ideologic În principiile planificării spațiale sunt conținute: - aspecte de ordin formal (rezultând planuri libere sau condiționate geometric); - aspecte care vizează mobilitatea (procese haotice sau ordonate); - atitudinea (indiferență sau implicare); - mentalitatea (dictatorială sau democratică), etc Planificarea dictatorială a constituit o experiență cu care s-a confruntat și societatea românească timp de aproape cinci decenii; aceasta rezultă dintr-o mentalitate rigidă, impusa printr-o ideologie totalitară Se concep soluții rigide, de pe urma cărora se conformează spații care nu suportă adaptabilitate (spațiul nu se poate utiliza decât așa cum a fost conceput și realizat, neputându-se adapta altor activități si funcțiuni determinate prin apariția 66 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA unor nevoi neprevăzute); acest tip de dezvoltare generează spații fără personalitate, monotone, care obligă vecinătățile la atitudini similare După 1989 în România s-a creat un curent puternic de repudiere a sistematizării, care era asociată de către populație cu planificarea dictatorială, care a generat o opoziție falsă: doctrina sistematizării versus cea a urbanismului și amenajării teritoriului (falsă, pentru că sistematizarea spațiului înseamnă organizarea acestuia și nu planificarea sa totalitară) În planificarea spațiului trebuie luată în considerație și acțiunea factorului timp, necesar derulării proceselor (de concepție-proiectare, de avizare, organizare, realizare, etc ); influența factorului timp este evidentă în cazul planificării strategice (care se raportează la perspective temporale lungi și foarte lungi, de 20–35 ani și peste); în prezent, existența unui plan strategic de dezvoltare condiționează finanțarea de către băncile de dezvoltare a obiectivelor de investiții De asemenea, Comisia Europeană condiționeaza acordarea finanțării din fonduri comunitare a programelor de dezvoltare urbană de existența planurilor strategice de dezvoltare teritorială (a planurilor de amenajarea teritoriului la scară metropolitană și regională, în cazul României) Soluția de urbanism reprezintă un model conceptual, configurat prin raportare la alte modele conceptuale (care pot fi obiecte, fapte ori entități); modelele conceptuale au o perioadă de valabilitate – se comportă precum organismele vii: se nasc, se manifestă, evoluează și mor; uneori intră în gândirea colectivă prin banalizare, alteori își reiau ciclul de existență pe un plan calitativ superior Concepția teoretică, doctrinară, reprezinta un element intrinsec al proceselor de elaborare a proiectelor de gestiune a spațiului; orice arhitect sau urbanist încearcă să abordeze și într-un plan general problemele complexe ale amplasamentului concret - printr-o abordare ideologică a acestora, prin prisma unui summum de principii la care raportează teritoriul de referință al proiectului și, ulterior, își argumentează intervențiile Planificarea spațiului presupune existența unei viziuni strategice și a unei viziuni metodologice; în consecință, ceea ce rezultă din proiectul de urbanism sau din cel de arhitectură trebuie să fie corect din punct de vedere metodologic și tehnic, dar să se și înscrie într-o viziune spațial-configurativă și structurală Nevoia de ancorare a cercetătorului sau proiectantului la multiplele paliere de condiționare a soluției de urbanism, la diversitatea, simultană ori succesivă, a ipostazelor esențiale ale obiectului de arhitectură ori ale sitului studiat, determină angajarea ideologică a cercetătorului Soluția rezultă din determinările subiective și obiective ale creatorului de spațiu arhitectural sau urbanistic, ale unui anumit context social-economic, ale unei conjuncturi, care influențează rezultatul negocierii dintre proiectant și alți actori urbani; rezultatul depinde de calitatea profesională a autorului, dar și de imaginea profesională și publică a proiectantului 67 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Abordarea complexă, filozofic-analitică a intervenției în spațiul urban presupune conștientizarea procesului de interferență dintre concepția de arhitectură și urbanism și alte tipuri de intervenții specifice, determinate de: - Doctrină - ideologie, plus strategie, plus principii de compoziție spațială; - Critica de specialitate - sistem criterial plus principii de compoziție spațială (configurativă și funcțională) plus ideologie; - Teorie - știință și tehnologie plus principii de compoziție plus sistem criterial; - Program – strategie plus ideologie plus știință și tehnologie plus resurse Așadar, aceasta presupune: - o abordare operațional-analitică, în urma căreia este configurată soluția din punct de vedere funcțional, pornindu-se de la situația existentă și folosind experiența drept model; este incompletă în raport cu obiectivul propus, deoarece intervenția urbanistică este definită prin raportare la obiective sectoriale, parțiale, care nu sunt definite rigid, nu sunt determinate clar (din cauza imposibilității de anticipa cu certitudine modul în care va evolua alcătuirea urbană existentă); - o abordare filosofică, ce vizează realizarea unui echilibru între valorile materiale și cele spirituale, umaniste; problema calității vieții, în cadrul procesului de modernizare urbană, atrage după sine raportarea la calitatea și nivelul de evoluție a individului uman, ceea ce presupune completarea metodologiei analitic-operaționale cu o metodă de abordare filosofică, inclusiv sub aspect etic Abordarea etică se referă la atitudinea organismelor de proiectare și de decizie, care trebuie să se raporteze la necesitățile reale ale societății umane, în general, și la prioritățile comunității urbane, în particular; aceste entități nu trebuie să-și permită adoptarea unei atitudini dictatorială sau arogantă, impunând soluții străine de spiritul locului, fără nici o legătură cu sistemul de valori al comunității Arhitectul-urbanist are o responsabilitate deosebită în decodificarea aspectelor subtile ale realității urbane; el trebuie să aibă în vedere lansarea unor studii conexe care să vizeze și alte probleme: - raportul dintre centru și periferie, din perspectivă spațial-configurativă și funcțională, dar și din perspectivă demografică; înțelegerea matricei de utilizare specifică a terenului – suprautilizare ori subutilizare; - caracteristicile demografice și sociologice (inclusiv nivelul de disponibilitate a populației pentru implicarea în procesele de dezvoltare urbană), istorice, arhitecturale, arheologice, artistice Răspundeți (și argumentați) succint dacă sunteți de acord cu următoarea afirmație: „… și în viitor oraşul va rămâne cadrul şi mediul dominant de existenţă al societăţii umane” / 5 (cinci) rânduri 68 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 6: Modele urbanistice în contemporaneitate Modele urbanistice fundamentale (Modelul zonal / modelul inelelor concentrice; Modelul sectorial; Modelul nucleilor multipli); Raportarea modelelor urbanistice fundamentale la contextul actual (Limitele modelelor urbanistice fundamentale; Procese urbanistice contemporane) MODELE URBANISTICE ÎN CONTEMPORANEITATE Pentru eficienţa analizei asupra evoluţiei fenomenului urban ne vom limita incursiunea la perioada cea mai relevantă din acest punct de vedere, perioada secolului 2097, referindu-ne sumar la cele trei modele istorice fundamentale: oraşul grădină, oraşul istoric şi oraşul global; este necesară și prezentarea modelului de oraș sustenabil – modelul de dezvoltare urbană al secolului 21 Modelul orașului grădină În 1879 Jules Verne a descris un oraş utopic, model care, pornind de la nivelul de reglementare igienico-sanitară, a ajuns să semene cu o grădină urbană; terenurile componente se aflau în proprietate publică și colectivă, zonele rezidențiale organizate cu locuinţele unifamiliale, densitatea scăzută, exista o reţea de servicii sociale de mică amploare, plantații și spații verzi dominante în raport cu alte funcțiuni urbane, spaţii deschise În mod evident, acest model a fost constituit în opoziţie cu cel reprezentat de oraşul compact, de mare densitate, care deja se conturase - o construcţie imaginară în care nu se semnala nici un conflict, în care locuitorii trăiau liber de tensiunile şi necazurile tipice ale vieţii urbane contemporane autorului; retorica descrierii nu este foarte diferită de ceea ce caracterizează percepția suburbiei americane din zilele noastre - un loc „paradisiac” al clasei de mijloc98, dar monument al segregării sociale, economice, etnice, culturale Modelul orașului-grădină este perceput în zilele noastre ca atribut al puterii, pierzându-și orice caracteristică și conotație ce ar viza solidaritatea socială Modelul orașului istoric În procesul constituirii oraşului industrial modern, când creşterea acestuia şi noile cerinţe funcţionale au început să exercite presiune crescândă asupra vechiului nucleu urban, s-a născut Conceptul Centrului Istoric A fost nevoie de mai mult de un secol pentru ca societatea să conştientizeze valoarea istorică și culturală a ţesutului urban, chiar şi în cazurile în care nu conțin monumente clasificate; iniţial, ideea prezervării centrelor istorice a fost susţinută de 97 Există periodizări diferite ale evoluţiei fenomenului urban: E Hobsbawm consideră de maximă relevanță perioada 1914-1989; Charles S Maier pe cea dintre 1860 și 1980; cea din urmă poziție este însușită de către un procent mai ridicat al teoreticienilor şi practicienilor urbanişti, care consideră că planificarea urbană modernă s-a constituit în acest interval 98 Suburbiile „grădină”, expresie a „visului american”, reprezintă un model cu nenumăraţi adepţi, care a produs multiple imitaţii: de la reşedinţele membrilor coruptei elite africane, până la satele turistice care au masacrat coastele Mării Mediterane; în aceste locuri, tipic pentru industria turistică, ceea ce a fost vândut este tocmai exclusivitatea (cu alte cuvinte, excluderea celorlalţi) mai curând decât farmecul peisajelor, al mediului înconjurător 69 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA către comunităţile urbane în ansamblul lor99, motivate fiind prin nevoia de identitate locală, şi nu de către intelectuali, care s-au situat în avangarda procesului abia în ultimele decenii Din păcate, chiar şi în cazul existenţei şi implementării unor politici publice de prezervare şi valorificare a zonelor cu valoare cultural-identitară, localnicii sunt, de regulă, ţinuţi la distanţă de aceste locuri100 - din cauza preţurilor orientate către piaţa turistică mondială, a unor inconveniențe generate de aglomeraţia turiştilor sau de către comportamentul necenzurat al unora dintre aceștia, ori induse prin pretenţiile noilor îmbogățiți veniţi în comunitate - care distorsionează prin cerere excesivă valoarea clădirilor de patrimoniu pe piaţa imobiliară (aspirând să devină rezidenți ai cartierelor „prestigioase”, purtătoare de mesaj social, cultural și material, în speranța „fabricării” unei identități personale cu amprentă istorică valoroasă) Prin orientarea către piaţa mondială a proceselor de gestiune urbană chiar şi în cazul cartierelor şi zonelor istorice se produce, implicit, un fenomen nivelator, în care se elimină multe dintre valorile autohtone autentice FIGURA: Populația apreciază în Centrul Istoric al Bucureştilor ceea ce lipseşte spaţiilor configurate în perioada contemporană: scara spaţiilor publice potrivită contactelor sociale, stilurile construcţiilor care particularizează grupuri de clădiri sau zone urbane mai ample Sursa: Fotografie Strada Lipscani din Bucureşti, sec al XIX-lea 99 Cetăţenii au început să aprecieze în centrele istorice ceea ce lipseşte oraşelor contemporane: amploarea şi scara spaţiilor publice pentru reprezentare şi contacte sociale, stilurile constucţiilor care le particularizează individual, ori în grupuri sau zone urbane 100 Comunităţile urbane doresc spaţii orășenești personalizate; în locul acestora, orașele de astăzi sunt copleşite de formule standardizate de exploatare comercială întâlnite pretutindeni, prin care se vând produse standardizate, nu şi sortimente de sorginte locală; imaginea şi specificul local sunt din ce în ce mai puțin reperabile ori accesibile pentru membrii de rând ai comunităţilor actuale 70 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA În loc de a salva diversitatea centrelor istorice, noi le-am absorbit în schema generală de dezvoltare a oraşului contemporan, reducându-le, de fapt, la valoarea unor banale zone monofuncţionale – în contradicţie cu ce ar trebui să urmărim în căutările noastre actuale, și anume, crearea unor structuri urbane funcţionale şi compoziţionale viabile, mai complexe, și purtătoare de identitate Modelul oraşului actual - produs al globalizării La Congresul “Habitat Agenda” de la Istambul, din 1996, s-a insistat asupra extraordinarelor beneficii pe care piaţa liberă și globalizarea economică le conferă evoluţiei fenomenului urban, îndeosebi când sunt combinate cu strategii de dezvoltare durabilă, folosindu-se drept argumente: noile dezvoltări apărute prin mecanismele pieţei libere (în cartierele de afaceri ale Londrei, ale Sao Paolo sau Kuala Lumpur), creşterea PIB în unele orașe ale Asiei, altădată sărace, ori creşterea numărului locurilor de muncă în zone odinioară marcate de foamete sau emigraţie Costurile globalizării sunt însă prea ridicate chiar și oraşele globale; indicatorii ONU evidențiază diferenţe flagrante ntre venituri, o discrepanţă accentuată între nivelele de bunăstare ale claselor şi păturilor sociale (deopotrivă în ţările super-industrializate şi în cele nedezvoltate) Pe lângă prăpastia dintre săraci şi bogaţi, orașul actual manifestă schimbări în caracteristicile vieții urbane tradiționale, cele care par astăzi a se cristaliza fiind: dificultatea traficului auto și pietonal, precum și o criză a comunicării umane (oamenii sunt străini şi ostili între ei, înspăimântaţi de potenţiale neplăceri şi necazuri) Calitatea vieţii urbane actuale a scăzut sub nivelul celei existente în orașele tradiționale; mobilitatea socială este restricţionată de inegalitatea accesului la informaţie şi educaţie Rezultanta acestui proces se manifestă în palier urbanistic printr-o creştere a fragmentării şi segregării oraşului, atât în termeni spaţiali, cât şi sub raport social Modelul oraşului sustenabil Ne-am exprimat, deja, dezacordul cu acele teorii de dezvoltare urbană rupte de realitatea oraşului contemporan; motivele acestui dezacord sunt următoarele: nu putem fi de acord cu metoda experimentării pe grupuri umane a unor teorii de dezvoltare urbană pentru a verifica valabilitatea acestora, nici cu sacrificarea comunităților urbane pe „altarul profitului” economic, ori de imagine, al unui personaj sau grup potent politic sau economic Procedura corectă, metodologic şi etic, este cea inversă: pentru a avea dreptul să croim prezentul și viitorul miliardelor de locuitori ai oraşelor, prin intermediul strategiilor şi reglementărilor de planificare urbană şi teritorială, trebuie să înţelegem ce nevoi şi priorităţi au aceştia Principiul fundamental, care exprimă ideea că nu avem dreptul să îngrădim generaţiile de după noi prin deciziile pe care le adoptăm astăzi (ci, din contră, să le lăsăm moştenire un patrimoniu mai bogat decât am primit noi de la înaintaşii noştri), este cel al dezvoltării urbane sustenabile, formulat în Raportul Brundtland (1987): „Umanitatea are abilitatea de a face ca dezvoltarea să fie sustenabilă – de a se asigura că aceasta satisface nevoile prezentului fără a compromite abilităţile generaţiilor viitoare de a-şi satisface propriile lor nevoi” 71 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Noţiunea de patrimoniu nu limitează sfera semnificaţiilor la cele economice (în sensul că trebuie să le asigurăm descendenţilor noştri mai multă bogăţie decât am moştenit noi), ci o extinde către cea a mediului înconjurător (natural și cultural), cu care se asociază, de regulă, politicile sociale şi culturale101, pentru simplul motiv că bogăţia materială nu aduce cu sine, automat, bogăţia culturală şi un nivel superior de calitate a vieţii 102 Creşterea economică pretinde întotdeauna un preţ umanităţii – este necesar, așadar, să evaluăm dacă acel preţ merită plătit Sintagma dezvoltare sustenabilă este multisemnificantă şi multidimensională - epuizarea resurselor neregenerabile se referă la distrugerile iremediabile ale mediului fizic natural, cultural sau social103 Trebuie sesizată schimbarea de paradigmă: dacă până de curând dezvoltarea era percepută şi abordată în sensul eficientizării muncii umane în procesele de producţie, în acest secol provocarea constă în conservarea şi salvgardarea resurselor umane şi a celor naturale neregenerabile La sfârşitul secolului 20 şi începutul secolului 21, tranziţia către economia informatizată a revoluţionat practicile de producţie, făcând posibilă crearea relaţiilor de interdependenţă între oraşele planetei şi economia acestora; în aceste condiţii este simplu de achiziţionat un serviciu ori un produs în condiţii mai eficiente şi la preţuri mai reduse, câtă vreme distanţele aproape nu mai contează pentru comunicaţii Această facilitate reprezintă o fantastică dimensiune sustenabilă – economia informatizată permite reorientarea intereselor şi schimbarea partenerilor de afaceri fără a determina deplasarea fizică a persoanelor, echipamentelor, materiilor, materialelor, documentelor şi valorilor financiare Noile posibilităţi de comunicare şi colaborare prin utilizarea mediului virtual conduc la salvgardarea unor imense resurse de energie umană şi financiară, la economisirea de materii prime şi timp, la reorientarea activităţilor şi restructurarea vieţii oamenilor (aceştia având mai mult timp la dispoziţie) Schimbarea de paradigmă se reflectă și în forma urbană, determinând, în continuare, provocări majore cărora oraşele actuale și viitoare vor trebui să le facă faţă; capacitatea de adaptare a oraşelor la noile procese şi condiţii, determinate prin opţiunea pentru dezvoltare urbană sustenabilă, trebuie exprimată mai riguros, aspecte şi dimensiuni evaluabile şi cuantificabile, astfel încât diagnosticul de sustenabilitate al unui oraş să poată fi stabilit cu precizie (relativă) 101 Sintagma dezvoltare sustenabilă a conţinut toate aceste nuanţe de la publicarea Raportului Bruntdland (1987) ; ele au fost popularizate îndeosebi după adoptarea documentului Local Agenda 21 (1992) la Conferinţa ONU pe tema Dezvoltării şi Mediului Înconjurător 102 Economistul Amartaya Sen, laureat al Premiului Nobel, a exprimat ideea: „o societate sau o economie pot fi optime din punctul de vedere al diagramei lui Paretto şi, în acelaşi timp, pe deplin dezgustătoare”; Sen, A K (1970), Collective Choice and Social Welfare, Holden Day, San Francisco 103 Programul ONU pentru Dezvoltare a promovat noţiunea de „dezvoltare umană sustenabilă”, referindu-se la dezvoltarea a cărei țintă o constituie capabilităţile fiinţei umane şi opţiunile acesteia, prin care sunt potenţate demnitatea şi forţa oamenilor (înlăturându-se condițiile care determină marginalizare, dependenţă, umilinţă şi o viaţă de mizerie pentru unii dintre semenii noștri); are la bază generarea de creştere economică, ale cărei beneficii sunt distribuite în mod echitabil, prin care utilizarea mediului înconjurător servește protecției și regenerării sale, iar nu distrugerii sale 72 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Modele urbanistice fundamentale Așezările urbane sunt ele însele sisteme urbane, întrucât sunt constituite din componente intraurbane și relații specifice între acestea; teritoriul lor de referință trebuie considerat teritoriul urban administrativ, deși, adesea, componentele intraurbane stabilesc relații organice de intercondiționare cu componente situate dincolo de limita formală a orașului Structura urbană este reprezentată, concret, prin modurile de dispunere și utilizare a parcelelor de teren urban, relațiile dintre acestea influențând gradul de conectivitate și accesibilitate a diferitelor amplasamente Într-o abordare secvențială, modul de dispunere a spațiului public urban și a celui privat (caracterizat prin ponderea fiecărui tip de spațiu, gradul de fragmentare specifică, relațiile stabilite între cele două categorii de amplasamente) constituie o substructură a orașului; caracteristicile acesteia influențează funcționalitatea orașului, nivelul de sustenabilitate a mediului urban, securitatea publică, echitatea socială, cultura urbană, accesibilitatea amplasamentelor Studiul raporturilor existente între diferitele tipuri de populație și tipurile de activități urbane, modul în care populațiile și activitățile se localizează pe parcele de teren cu caracteristici favorizante, a preocupat pe sociologi, economiști, geografi și urbaniști, care au dezvoltat câteva modele de organizare a structurii urbane Trei dintre modelele urbanistice elaborate sunt considerate fundamentale, pentru că au constituit punct de plecare pentru configurarea altora, respectiv: - modelul zonal al lui Burgess, elaborat în 1925; - modelul sectorial al lui Hoyt, elaborat în 1939; - modelul nucleilor multipli, elaborat de Harris și Ullman, în 1945 73 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Modelul zonelor concentrice (sau modelul inelelor concentrice) A fost creat de către sociologul Ernest Burgess104 în 1925, pe baza unui studiu focalizat asupra orașului Chicago; acesta a fost cel dintâi model care a explicat distribuția grupurilor sociale în zonele urbane Modelul lui Burgess dispune parcelele de teren urban diferențiate prin modul de utilizare în inele concentrice, pornind din nucleul orașului, după cum urmează: • Zona centrală de afaceri (CBD, Central Business District); amplasată în centrul orașului; conține preponderent activități de comerț cu amănuntul și activități de reprezentare (birouri); • Zona de producție; • Zona de tranziție, zonă funcțională mixtă, cu utilizări rezidențiale, comerciale și de producție manufacturieră; conține preponderent clădiri deteriorate; • Zona rezidențială de calitate redusă destinată claselor sociale sărace; conține locuințe închiriate; denumită în acel timp „Inner Suburbs” (zona suburbiilor interioare); denumită în ultimele decenii „Inner City” („orașul interior”); • Zona rezidențială de calitate medie destinată proprietarilor, claselor sociale de condiție medie; denumită „Outer Suburbs” (zona suburbiilor exterioare); • Zona suburbană, destinată imigranților, a navetiștilor; asigura conexiunea cu teritoriul învecinat; denumită și „Commuters zone” ██ Zona de conexiune ██ Zona rezidențială ██ Zona muncitorească (suburbană; inelul exterior) (proprietari) (rezidențială – chirii) ██ Zona de tranzitie ██ Zona de producție ██ Zona centrală de afaceri (mixtă; clădiri deteriorate) Burgess a evidențiat o corelație între distanța dintre nucleu (CBD) și diferitele tipuri de zone rezidențiale, pe de o parte, și bunăstarea locuitorilor stabiliți în respectivele zone, pe de altă parte; a constatat că familiile mai bogate aveau tendința să locuiască la distanțe mai mari de centru, pentru a-și asigura un anumit grad de intimitate și confort A mai observat că teritoriul de referință al nucleului a „expandat” dincolo de limitele inițiale pe măsura ce orașul a crescut pe seama 104 Burgess, E W (1886-1966), sociolog urban, Universitatea din Chicago; importantă contribuție în cercetarea vieții urbane, cu echipa: McKenzie, R D , Park, R E , Burgess, E W (1967), The City, University of Chicago Press, Chicago; ei considerau orașul ca entitate care experimentează o formă de schimbare și evoluție, în sensul Teoriei evoluțiilor speciilor a lui Charles Darwin 74 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA teritoriului învecinat; drept consecință, și celelalte inele funcționale au expandat dincolo de reperele lor inițiale O formă de exprimare simplificată a acestui model este tradiționalul „downtown – midtown - uptown”, în care termenul „downtown” este echivalent cu CBD (zona centrală), „uptown” este echivalent cu zona rezidențială exterioară, iar „midtown” este amplasată între cele două menționate anterior Diferențierea modurilor de utilizare a parcelelor de teren urban s-a bazat, în constatarea lui Burgess, pe variația prețurilor de închiriere a terenurilor; el a observat că persoanele cu un anumit nivel al veniturilor (cele capabile să ofere un anumit nivel al prețurilor pentru închirierea terenurilor) sunt dispuse în cercuri concentrice în raport cu centrul unui oraș Valoarea chiriilor este proporțională cu nivelul profitului care poate fi obținut prin dezvoltarea și menținerea unei afaceri pe terenul închiriat În centrul orașului clienții oferă cel mai mare preț, prin urmare această zonă este profitabilă pentru activități de comerț cu amănuntul Cel mai scăzut nivel al prețurilor pentru un teren va fi plătit de către producători, pentru că aceștia sunt interesați doar de accesibilitatea amplasamentului raportată la muncitorii angajați, la materiile prime și la distribuția mărfurilor finite Funcțiunea rezidențială de cea mai bună calitate se va orienta către terenurile situate la marginea orașului, pentru clasele sociale bogate (care preferă zonele nepoluate și care își permit cheltuieli suplimentare pentru transportul către centru) Funcțiunea rezidențială de cea mai slabă calitate, destinată claselor sociale celor mai sărace, se va orienta către amplasamentele mai inconfortabile, mai poluate, situate la distanță minimă în raport cu locurile de muncă Teoria lui Burgess s-a dezvoltat într-o teorie de economie urbană (o teorie de geografie economică) în care se corelează prețul terenului, cererea de teren urban și distanța față de centrul orașului Fundamentul acestei teorii este următorul: diferiții utilizatori ai terenurilor se află în competiție unul cu celălalt pentru a obține parcelele de teren cu un anumit grad de accesibilitate; câtă vreme centrul orașului este cel mai accesibil, cei interesați să-și amplaseze anumite activități în această zonă se vor afla în competiție pentru obținerea unei parcele de teren amplasate central, sau cât mai aproape de zona centrală Se pornește de la premiza aceasta: cei interesați să închirieze terenul doresc să obțină un profit maxim, astfel încât sunt dispuși să plătească mai mulți bani pentru a se afla în zona cu cel mai mare aflux de clienți ( în centrul orașului); din contră, aceștia vor fi dispuși să plătească un preț din ce în ce mai mic pentru un teren amplasat la o distanță din ce în ce mai mare de nucleul orașului În concluzie: cu cât este mai accesibilă o zonă, cu atât este mai profitabilă pentru localizarea unor activități economice 75 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Modelul sectorial O a doua teorie fundamentală cu privire la structura urbană a fost propusă în 1939 de către economistul Homer Hoyt105, care a denumit-o „modelul sectorial”, și în care susținea că un oraș se dezvoltă și își organizează modul de utilizare a parcelelor de teren în sectoare, și nu în inele Din unele puncte de vedere, această teorie este doar o rafinare a modelului concentric al lui Burgess, și nu o abordare radical diferită a structurii urbane – cu atât mai mult cu cât ambii autori (și Burgess, și Hoyt), au declarat că le-a servit drept studiu de caz pentru elaborarea teoriilor lor a fost orașul Chicago Hoyt a constatat că anumite zone ale unui oraș sunt, cu certitudine, mult mai atractive pentru unele activități decât pentru altele, iar criteriile în raport cu care se manifestă tendința de localizare a activităților sunt diferite (evidențiind considerente de ordin geografic, ori relația cu caracteristicile mediului înconjurător, ori asociate hazardului) În contradicție cu Burgess (care a susținut permanent că zona centrală de afaceri a orașului Chicago a fost înconjurată de o serie de inele funcționale succesive și concentrice, serie întreruptă doar de Lacul Michigan), Hoyt a afirmat că orice oraș crește, iar aceste activități se răspândesc aleator în teritoriul urban și ulterior expandează în afara limitelor inițiale ale orașului, configurând zone precum o pană și devenind sectoare ale orașului; Hoyt a apreciat că cea mai reușită dezvoltare rezidențială a fost localizată în nordul zonei centrale de afaceri, de-a lungul Lacului Michigan, iar industria s-a dezvoltat de-a lungul liniilor majore de cale ferată și a drumurilor principale, pe direcția sud, sud-vest și nord-vest Urbaniștii consideră că orașul Calgary, situat în regiunea Alberta, din Canada, se potrivește aproape perfect modelului sectorial al lui Hoyt; acesta se mai regăsește și în structura urbană a celor mai multe dintre orașele vechi din Anglia 105 Homer Hoyt (1895-1984), cercetător economist și analist imobiliar; a desfășurat activități de cercetare academică și aplicată, contribuind la înțelegerea mecanismelor de piață liberă a terenurilor, la a celor de constituire spontană a cartierelor și la dezvoltarea domeniului imobiliar; autor al cărții Principles of Real Estate, împreună cu Arthur Weimer; fondatorul unor burse de studii și al Homer Hoyt Institut (1967), amplificat ulterior cu Weimer School of Advanced Studies in Real Estate and Land Economics (denumită astfel în amintirea prietenului și colaboratorului său, Arthur Weimer) 76 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Modelul nucleilor multipli sau modelul policentric Ca alternativă la modelele de dezvoltare urbană ale lui Burgess și Hoyt, geografii americani Chauncy Dennison Harris106 și Edward L Ullman107 au dezvoltat în 1945 modelul nucleilor multipli, denumit și modelul polinucleat, modelul policentric sau modelul multinucleat, pe care l-au descris în articolul The Nature of Cities, publicat înThe Annals of the American Academy of Political and Social Science Conform acestui model un oraș conține mai mult de un centru, în jurul cărora își concentrează anumite activități; unele dintre activități sunt atrase către anumite puncte nodale, în timp ce altele încearcă să le evite Spre exemplu, un „punct nodal” urban a cărui activitate definitorie este o universitate va atrage locuitorii educați, și va localiza activități relaționate cu nevoile studenților și ale cadrelor didactice universitare (pizzerii, magazine de cărți, magazine de artă, etc ), în timp ce un aeroport va atrage hoteluri și antrepozite FIGURA: București - în etapa de constituire a unei noi structuri urbane policentrice 106 Harris, C D (1914-2003), autor american al "The Nature of Cities" și "A Functional Classification of Cities in the United States" – lucrări celebre de geografie urbană; fondator al geografiei moderne; cel mai cunoscut reprezentant al geografiei urbane pe plan mondial 107 Ullman, E (1912–1976), geograf american; a elaborat modelul gravitațional, prin care a abordat activitatea comercială ca interacțiune a trei fenomene: complementaritatea, oportunitățile de intervenție și transferabilitatea facilităților, propunând și o formulă matematică de măsurare a nivelului acestei interacțiuni 77 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Utilizarea terenurilor pentru activități incompatibile învecinate va fi evitată în mod spontan, ceea ce explică de ce industria grea ori alte activități poluante, pe de o parte, și zonele rezidențiale destinate familiilor cu venituri ridicate, pe de altă parte, coexistă extrem de rar în aceeași zonă urbană sau în același cartier Modelul de dezvoltare urbană policentrică a avut o relevanță deosebită (s-ar putea aprecia drept „profetică”) pentru înțelegerea traiectoriei de evoluție a orașelor americane jumătate de secol după elaborarea sa Raportarea modelelor urbanistice fundamentale la contextul actual (Limitele modelelor urbanistice fundamentale; Procese urbanistice contemporane) Modelele fundamentale de dezvoltare urbană, îndeosebi cele ale lui Burgess și ale lui Hoyt, au fost contestate prin cercetările multor urbaniști și geografi contemporani, îndeosebi prin raportarea acestora la orașe situate în afara spațiului Statelor Unite; modelele de structurare a spațiului urban nu se aplică indiferent de context, pentru că evoluția orașelor este interrelaționată cu dezvoltarea lor istorică Afirmația este valabilă chiar și pentru orașele americane, unde revoluția transporturilor și noua tehnologie informatică, influențele globalizării, au configurat noi centre de atracție și noi linii de forță ale teritoriilor, care au modificat tipologiile structurilor urbane și au conturat noi formule de creștere a orașelor, împiedicând organizarea acestora în zone urbane distincte Cercetătorii actuali consideră că aceste modele sunt mult prea îndepărtate de realitate, întrucât se raportează la un teritoriu izotropic și la un peisaj urban netransformabil; acestea nu țin seama nici de reglementările de urbanism, care ar putea limita anumite dezvoltări pe anumite amplasamente Întrucât accesibilitatea reprezintă un factor de atractivitate a funcțiunilor urbane, cu relevanță din ce în ce mai mare, asistăm la declanșarea unor proiecte de regenerare urbană în zone cu calitate scăzută a vecinătăților și a imaginii urbane; programele de „gentrificare” au condus la creșterea nivelului de confort a locuirii și la ridicarea spectaculoasă a prețurilor proprietăților imobiliare amplasate în zona destinată „claselor cu venituri mici” Prin urmare, aceste modele au consemnat puține împliniri, iar cele relevante au evoluat ori s-au pierdut După 1980 s-a constituit o mișcare-replică la abordarea rigidă a planificării urbane, denumită „noul urbanism”, (”new urbanism movement”108) care își propune să reformeze prin urban design toate aspectele negative ale dezvoltării imobiliare și ale planificării spațiilor urbane Principiile acestuia au fost formulate prin raportare la satisfacerea nevoilor omului actual (din ce în ce mai diferite și mai sofisticate); ele țin seama de nevoia de 108 Un exponent al acestei mișcări este Charles, Prince of Wales 78 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA servicii urbane diversificate și accesibile, de dorința populației de a trăi într-un mediu prietenos, care să-i permită să se manifeste, de nevoia de locuințe și locuri de muncă destinate tuturor categoriilor de cetățeni urbani, indiferent de nivelul veniturilor și al educației Pe baza acestor principii se elaborează strategii care să permită reducerea timpului consumat în trafic de către locuitorul urban, să împiedice extinderea limitelor orașelor pe seama mediului natural, să revalorizeze patrimoniul cultural și istoric, să crească nivelul de securitate al spațiului public, să dezvolte piețe și spații publice deschise destinate contactului comunitar, să valorifice terenurile degradate și zonele urbane abandonate, să ridice calitatea imaginii urbane ”The new urbanism” a dezvoltat un model propriu de structurare și dezvoltare a spațiului urban, denumit modelul transect / transectorial, creat de către Andrés Duany (care a împrumutat acest concept din ecologie – care îl folosește pentru descrierea modificărilor de habitat în raport cu distanța față de apă) Modelul transect consideră că așezarea umană trebuie analizată în contextul regiunii sale naturale, teritoriul său de susținere și influență; acesta definește, pe principiul fractalilor, o serie de zone în care se face tranziția treptată, de la un spațiu cu caracteristici rurale la un spațiu de mare densitate (similar celui din centrele urbane), prin parcurgerea unor zone cu caracteristici intermediare Fiecare „transect” conține șase zone, corespunzătoare unor spații de tranziție treptată de la caracteristici ale periferiei către caracteristici ale centrului; într-o singură insulă urbană, sau cartier, este încorporată o varietate largă de spații și funcțiuni (rezidențiale, comerciale, administrative, educaționale, de recreere); zona centrală este destinată tranzitului, iar către limitele zonei densitatea de construire descrește, crescând cea a spațiilor naturale Ideea majoră este organizarea spațiului astfel încât să permită accesul pietonal de la fiecare locuință către fiecare amplasament al cartierului, scăzând astfel necesitatea parcurgerii unor distanțe lungi pentru diferitele nevoi ale omului Limitarea fundamentală a implementării modelului „transect” este reprezentată de dificultatea de adaptare a legislației în vigoare la nivelele centrale ale statelor și de reglementările de urbanism locale Din ce este alcătuită structura unui sistem? Dar structura urbană? răspuns succint / max 5(cinci) rânduri 79 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 7: Modelul constitutiv al organismului urban Diferenţele dintre organizarea subsistemelor majore ale spaţiului geografic (cel natural şi cel antropic) sunt determinate de natura specifică a componentelor lor definitorii (respectiv cea fizică şi cea socială) și de comportamentele acestora Subsistemele naturale tind către echilibru prin adoptarea unor mecanisme ciclice, repetitiv-progresive, iar subsistemele antropice (social-economice) adoptă comportamente care declanşează transformări succesive ale propriilor sisteme Subsistemele naturale manifestă un comportament compensatoriu, menţinând sub control deviaţia de la starea de echilibru și favorizând stabilitatea; sistemele sociale adoptă un comportament cumulativ, care conduce către diferenţieri ale subsistemelor proprii, favorizând instabilitatea Subsistemele naturale şi cele antropice constituie părţi integrante ale geosistemelor, care ajung astfel să posede grade diferite de antropizare - limita de antropizare maximă fiind atinsă în cazul oraşului Reacţiile celor două subsisteme în raport cu acţiunea agresivă a factorilor exteriori sunt, de asemenea, diferite: - subsistemele naturale absorb, internalizează şi integrează efectele acestor evenimente, favorizând întoarcerea sistemului în punctul de plecare şi refacerea stării de echilibru; - subsistemele economico-sociale cumulează, propagă şi amplifică efectele acțiunilor, înglobând factorul „timp” în mecanismele propriei evoluţii prin reacții adaptate109 la situaţia cu care se confruntă, determinând dezechilibrarea și modificarea legităţilor iniţiale de funcţionare (care au devenit anacronice în raport cu noile nevoi ale sistemului); în acest mod subsistemele antropice elimină orice rațiune pentru întoarcerea la punctul de echilibru în care se aflau înainte de evenimentul perturbator, înlăturând posibilitatea revenirii la starea inițială Prin urmare, cele două subsisteme posedă caracteristici funcţionale care le diferențiază; pe de altă parte, atât subsistemul natural cât şi cel antropic manifestă similitudini ale structurilor proprii de organizare, „plătind preţul” supraviețuirii prin renunțarea la propria identitate și acceptarea modificărilor adaptative Cele două subsisteme produc efecte diferite asupra spaţiului geografic: - subsistemul natural se manifestă congruent cu macrosistemul planetar; - subsistemul antropic se dovedeşte a fi factor de presiune în organizarea spaţiului geografic, prin componenta dinamică a acestuia, societatea umană; acţiunea acesteia determină, iniţial, modificări adaptative ale proceselor interne ale subsistemului natural, generând ulterior schimbări profunde în paliere multiple: în cel al legităţilor definitorii, în cel al configuraţiei subsistemului natural și în cel general, al structurii organizatorice a spaţiului geografic 109 Evoluţia sistemelor antropice se realizează înglobând factorul „timp” în aceste procese, prin acumulări cantitative şi calitative în subsistemele componente de natură social-economică; se produc acumulări temporale, culturale, spaţiale, de capital, de prestigiu, de experienţă, de creativitate, etc , pe modelul sistemelor sociale, creându-se diferenţe între nivelele de acumulare și organizare ale subsistemelor, generându-se instabilitate şi declanşarea mecanismelor compensatorii 80 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Declanşarea procesului de constituire a fenomenului urban a produs o presiune nemaiîntâlnită asupra spaţiului geografic; acţiunile simultane, de mare intensitate, exercitate de către reţelele urbane asupra unor areale din ce în ce mai extinse ale planetei, la toate nivelele spaţiale (macroscară, mezoscară şi microscară) a conferit, uneori, identitate peisajelor geografice, a coagulat energii umane, a generat creativitate, a integrat comunităţi umane din ce în ce mai ample, până la atingerea stadiului de globalizare a teritoriului terestru, dar alteori a produs distrugeri iremediabile, care se vor întoarce, mai devreme sau mai târziu, împotriva umanităţii Ciclul urban (naşterea, creşterea, maturizarea şi declinul oraşelor) exercită influenţe asupra spaţiului geografic la toate nivelele sale Dezvoltarea extensivă a oraşelor generează modificări profunde ale subsistemului natural, din cauză că interpune „verigi de concentrări antropice” în lanţul trofic al ecosistemelor naturale şi perturbă relaţiile dintre componente, alterând procesele ciclice ale acestora Intensificarea consumului de resurse naturale modifică geosistemele prin declanşarea unor migraţii ale populaţiilor, umane şi animale, în căutarea de noi resurse; aceste populații, prin părăsirea sistemului de baştină, generează modificări în lanţ - ale sistemelor naturale, ale reţelelor de aşezări şi, în consecinţă, ale ecosistemului terestru Oraşele aparţin spaţiului geografic atât printr-o componentă statică, exprimată prin localizarea lor într-un teritoriu de referinţă, cât şi printr-o componentă dinamică, concretizată prin sistemul de relaţii pe care le stabileşte cu celelalte componente ale spaţiului geografic Putem afirma că inserţia oraşului în spaţiul geografic se produce prin fluxurile teritoriale: fluxurile de intrare (ale forţei de muncă, ale materiilor prime, ale capitalului, ale înnoirilor tehnologice, etc ) şi fluxurile de ieşire (ale produselor prelucrate, ale deşeurilor, informaţiilor, descoperirilor tehnologice, etc )110 Configuraţia convergentă a fluxurilor de intrare (dinspre teritoriul de susținere către oraș) şi cea dispersată a fluxurilor de ieşire (dinspre oraș către teritoriul de influenţă) indică traseele pe care se concretizează efectele palpabile ale existenţei oraşului într-un areal concret al spaţiului geografic Luăm act, prin această observație, de capacitatea organismului urban de a genera sisteme de relaţii noi, structuri spaţiale noi prin integrarea, într-un acelaşi lanţ cauză-efect, a unor componente spaţiale caracterizabile inițial prin geneză și legități diferite Acest proces de integrare nu reușește, întotdeauna, orașelor, unele componente adoptate perturbând dezvoltarea sa firească În scopul identificării, cu o mai mare rată de succes, a unor traiectorii favorabile dezvoltării oraşelor în beneficiul comunităţilor, ultimele orientări pe plan mondial în materie de gestiune urbană pledează în favoarea asimilării 110 Adaptare după Ullman, E L , (1953), Human Geography and Human Research, în Annals of the Association of American Geographers, 43 81 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA managementului urban cu managementul întreprinderilor, aceasta contribuind la eficientizarea acţiunilor administraţiilor locale111 şi centrale Abordarea pragmatică transferă asupra oraşelor trăsături ale personalităţii omeneşti şi comportamente ale grupurilor şi organizaţiilor umane; preluarea noilor comportamente se exprimă prin modificarea tipurilor și intensităților relaţiilor pe care le stabilesc oraşele cu alte componente ale propriilor sisteme urbane, ori în urma integrării în noi rețele urbane, extinse la mezoscară sau la macroscară În efortul de valorificare a potenţialului propriu prin adoptarea unor comportamente ale firmelor private de succes112, ori ale unor grupuri umane de succes, oraşele pot manifesta atitudini diferite în relaţiile pe care le stabilesc în cadrul propriului sistem urban, sau cu alte sisteme urbane, ori în raport cu subsistemul natural planetar: - atitudine ofensivă, prin susţinerea unor campanii de promovare proprie; adoptarea unor politici specifice, menite să stabilizeze și să atragă populaţia supracalificată şi creativă113 se constituie într-un factor generator de atractivitate în cascadă, consecința indiscutabilă fiind câștigarea unor „bătălii” de către oraş în competiţia internaţională, concretizate prin atragerea altor resurse şi oportunităţi; - atitudine defensivă, prin adoptarea de către unele oraşe a unor standarde străine de tradiția locului, prin preluarea unor „reguli ale jocului” impuse de către oraşele mai puternice care le-au eliminat din competiţie, la un moment dat; - atitudine dependentă, prin acceptarea posturii de satelit al unui oraş mare, în cadrul sistemului urban al acestuia, inclusiv prin adoptarea rolului de actor urban în cadrul strategiilor de dezvoltare ale oraşului mai puternic; - atitudine speculativ-agresivă, prin organizarea de evenimente internaţionale (culturale, sportive, tehnice, politice, etc ) și prin adoptarea unei stări de alertă permanentă - care au drept efect valorificarea oportunităţilor oferite de piaţa de capital, de către investitori, etc ; - atitudine tradiţionalistă, prin menţinerea aceleiași „naturi” a atractivităţii, prin conservarea resurselor de prestigiu şi valorificarea caracteristicilor tradiţionale proprii, menţinerea şi potenţarea sistemelor de relaţii istorice ale oraşului, etc Atitudinile şi comportamente diferenţiate pe care le adoptă oraşele constituie premize şi consecinţe ale strategiilor şi politicilor lor de dezvoltare, care instituie, prin urmare, relaţii de tip dominator, agresiv, de cooperare sau subordonare între componentele reţelelor urbane Asocierea unui oraş cu unul dintre aceste roluri nu este definitivă, dar schimbarea unei poziţii atitudinale cu o alta în cadrul unui sistem urban, îndeosebi a celei de actor „dominat” cu cea de actor „dominant”, nu este posibilă decât prin adoptarea unor strategii conștiente și consecvente, și implementarea unor politici concertate pe termen lung 111 Şcoala olandeză de management urban a lansat, în deceniul nouă al secolului trecut, deviza: „Oraşul? – administrează-l ca pe o afacere!”; în această idee este promovat modelul de dezvoltare al oraşului olandez Tilburg, câştigător în 1996 al competiţiei internaţionale de administraţie publică locală, ca urmare a rezultatelor obţinute pe baza aplicării acestui tip de management urban 112 Cf Freeman, C (1974), The Economics of Industrial Innovation, Harmondsworth, Penguin, London 113 Populaţia performantă profesional şi elevată social poate inova tehnologii, poate introduce produse şi induce comportamente noi, transferând oraşului o parte din prestigiul personal 82 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Întotdeauna preţul plătit pentru schimbarea acestor roluri (în mod voit sau accidental) constă în declanşarea unor procese de dezorganizare temporară a oraşului, în palier structural, funcţional şi spaţial, și parcurgerea unei etape de tranziţie prin care pregăteşte un alt tip de structură urbană şi adoptarea altor legităţi de funcţionare a sistemului Această etapă este corespunzătoare intervalului de prag cu care operează Teoria generală a sistemelor și trebuie asumată în mod responsabil în cazul în care comunitatea optează pentru orientarea către un nou obiectiv strategic al dezvoltării, pe baza componentelor sistemului urban de origine, în scopul creării unei traiectorii către succes pentru orașul propriu Strategiile şi politicile de dezvoltare a oraşelor declanşează procese de organizare şi reorganizare permanentă în cadrul sistemelor urbane, la toate nivelele de referinţă ale spaţiului geografic: macroscară, mezoscară sau microscară; relaţiile care se stabilesc în cadrul sistemelor urbane, sau între sisteme urbane, concretizate prin reţele şi traiectorii ale fluxurilor, se constituie în „linii de forţă” ale teritoriilor, capabile de producerea unor efecte concrete asupra structurării spaţiului prin localizări, delocalizări sau relocalizări de activităţi Procesele de organizare şi reorganizare a sistemelor urbane pot fi înţelese doar dacă sunt plasate la scara corespunzătoare a spaţiului geografic (macroscară, mezoscară şi microscară), în concordanță cu intensitatea energiilor modificatoare care declanșează aceste procese; la fiecare nivel al spaţiului geografic acţionează tipuri specifice de forţe structurante, care declanşează mecanisme şi procese specifice, având drep consecință apariția unor noi categorii de relaţii, care au drept rezultantă asocieri de componente, influenţarea ierarhiilor în cadrul sistemelor urbane, alte tipuri de efecte Cele trei nivele ale spaţiului geografic sunt legate, fundamental, prin structură şi funcţionalitate, dar reprezintă noţiuni relative, care depind de unitatea de referinţă Spre exemplu, am putea considera o analiză la „macroscară” pe cea realizată la scara unui teritoriu naţional din punctul de vedere al unei localități de mici dimensiuni; acelaşi teritoriu de referinţă reprezintă, însă, un element de „microscară” în contextul unei analize realizate la nivel planetar114 Relaţiile oraşelor sunt influenţate, la macroscară, atât prin strategiile de dezvoltare adoptate de către administraţiile locale, dar, îndeosebi, de către contextul macro-economic şi social, naţional şi mondial Putem discuta despre o anumită dualitate a influenţelor global-local, dar este necesar să evidenţiem, la macroscară, influenţele statului cu privire la avantajarea sau dezavantajarea oraşelor în relaţiile pe care acestea le stabilesc pe plan naţional sau internaţional, exercitate prin strategia de dezvoltare naţională adoptată Statul este responsabil pentru asigurarea, în favoarea orașelor proprii, a avantajelor minimale în competiția la scară mondială, pentru asigurarea unui „câmp de manevră” adecvat în vederea stabilirii unor relaţii de integrare în palier naţional, regional-continental sau global Statul poate susţine procesele de integrare urbană prin adoptarea unor reglementări de importanţă strategică, ce pot declanşa şi favoriza anumite relaţii și 114 Ianoş,I , Popescu, C R (1997), Organizarea spaţiului la nivel de microscară, în Buletin geografic, I 83 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA raporturi de structurare selectivă, respectiv procesele de localizare-delocalizare şi relocalizare a unor funcţiuni urbane în scopul atenuării sau eliminării unor dezechilibre spaţiale (vizând ridicarea nivelului de competitivitate al unor zone delabrate) sau susţinerea unor zone cu potenţial de creştere Contextul macrospaţial este determinant, dar nu decisiv pentru relaţiile la mezoscară ale oraşelor; acest nivel al spațiului geografic, situat între palierul local şi cel global, corespunde, de regulă, teritoriului de referinţă regional-continental Noile concepţii ale Comisiei Europene, de factură liberală, nu mai privesc procesele de integrare a oraşelor la nivel statal ci la nivelul macro-regiunilor economice, generând, prin această viziune, o dezvoltare economică regional-continentală integrată, organizată în reţele suprastatale115 La începutul secolului 20, pe măsură ce oraşele au început să-şi manifeste cu pregnanţă rolul de forţă structurantă a teritoriilor, a fost evidenţiată importanţa amplitudinii fluxurilor urbane (de materii prime, forţă de muncă, comunicaţii, informaţii, produse reziduale) în ierarhizarea unităţilor spaţiale Studiile moderne asupra forţei „coagulante” pe care o exercită oraşul, ca nucleu de dezvoltare, asupra teritoriului său de referinţă au definit noţiuni noi, pline de conținut - „polul de dezvoltare” locală sau regională, „zonele de susținere” și „zonele de influenţă” ale oraşelor, evidenţiază, totodată, şi tipurile de relaţii specifice stabilite în acest context, respectiv relaţiile de „polarizare locală și regională” şi relaţiile de „complementaritate” existente între oraş şi teritoriul său de susţinere şi influenţă Studiul spaţiului geografic la mezoscară a clarificat, de asemenea, şi procesele de structurare şi ierarhizare a spaţiului la macroscară, făcând posibilă elaborarea unor teorii cu privire la mecanismele de polarizare a teritoriului şi definirea polilor de creştere116 Spre sfârşitul secolului 20, o dată cu segmentarea politicii internaţionale în strategii continentale şi regionale, simultan cu adoptarea, la scară mondială, a conceptului dezvoltării durabile, s-a produs o revitalizare a studiilor la mezoscară şi o revalorizare a politicilor de dezvoltare regională În noua orientare, politica regională nu se mai fundamentează pe difuzia spaţială a creşterii, pe agresiunea asupra mediului înconjurător şi pe efectul motrice al zonelor dezvoltate, ci pe valorificarea resurselor locale specifice117, simultan cu integrarea regională şi supraregională a dezvoltării urbane 115 Termenul regiune a fost iniţial conceput pentru a defini teritorii de referinţă caracterizate prin condiţii fizico-geografice similare, ori relativ „omogene”, având potenţialul de a conferi zonei o anumită particularitate și recognoscibilitate, o anumită „marcă” proprie 116 Berry, B , (1967), Geography of market centers and retail distribution, Ed Prentice Hall, New York 117 Prin politicile de dezvoltare regională se urmărește ridicarea nivelului de performanţă a utilizării resurselor specifice zonei, prin adoptarea de tehnologii sau metode noi, prin performanţă instituţională şi managerială, prin promovarea valorilor şi mărirea atractivităţii regionale; este evidențiată forţa pe care o reprezintă sprijinul acordat de către populaţia din teritoriu în obținerea unui grad de succes ori de insucces al politicilor regionale - acest tip de sprijin se obţine cu condiţia integrării acestor politici în sistemul de valori ale zonei, considerate din punct de vedere cultural, istoric, social, natural 84 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Înţelegerea proceselor de organizare a spaţiului planetar nu este completă fără studiul valenţelor acestuia la nivel de microscară, ca parte integrantă a spaţiului global; acest palier reprezintă „locul unde se întâmplă totul”118; la acest nivel au loc reacţiile rapide de schimbare, la nivelul componentelor şi al relaţiilor dintre acestea, având drept consecinţă preocesele de schimbare la nivel de mezoscară Microscara teritorială se caracterizează printr-un grad de vulnerabilitate crescut la influenţele exterioare sau interioare în comparaţie cu celelalte scări ale spaţiului geografic, tocmai din cauza gradului scăzut de complexitate119 care caracterizează procesele proprii de autoorganizare, determinându-le, astfel, un nivel scăzut al rezilienţei (al rezistenței la schimbare) Oraşele de mărime medie, sau anumite subzone ale marilor oraşe, pot manifesta caracteristici specifice, determinate de tradiţii şi resurse specifice, uneori în contrast cu contextul în care își desfășoară acestea existența; acest tip de caracteristici influenţează la nivele din ce în ce mai coborâte răspunsurile oraşului, reacțiile acestuia declanşate de acţiunea factorilor perturbatori interiori sau exteriori Caracteristicile spaţiului la microscară se transpun asupra relaţiilor dintre componentele sistemului urban, având drept efect o anumită individualizare punctuală şi un alt fel de determinare a relaţiilor dintre acestea, caracterizată prin vulnerabilitate crescută – putând determina declanşarea unor procese de adaptare la schimbare în teritoriile învecinate; așadar, atingerea unui nivel ridicat de acurateţe şi relevanţă al analizelor spaţiale presupune conștientizarea raportului de interdependenţă al proceselor la macroscară, mezoscară şi microscară, ceea ce conduce la diversitate în palier local şi coerenţă în plan general Parcursul firesc pe care îl parcurg oraşele în ciclul lor de viaţă, numeroasele procese de organizar –reorganizare pe care le traversează de-a lungul existenţei lor, în scopul adaptării la mediul de existenţă aflat în permanentă schimbare, reprezintă etape şi faţete ale unor fenomene mai ample, care afectează, modifică, scriu şi rescriu istoria spaţiului planetar; efectele dinamicii urbane asupra spaţiului geografic se produc, în zilele noastre, din ce în ce mai profund şi cu mai mare rapiditate; François Choay scria în anul 2000120: „Acesta este mediul în care suntem de acum cufundaţi: urbanul omniprezent a înlocuit oraşele În treizeci şi cinci de ani am intrat în era electro-telematică şi am trecut în altă civilizaţie (…) punerea în perspectivă a eseului meu de la înălţimea anului 2000 ar trebui să dea măsura sărăciei noastre şi a urgenţei pe care ea o impune: ceea ce ne lipseşte nu e nici cunoaşterea ştiinţifică, nici studiile tehnice, ci, în mod disperat şi urgent, noi scări de concertare şi noi programe sociale ” Etapele de evoluţie–involuţie prin care trec oraşele, ciclurile lor de dezvoltare–stagnare–decădere, sunt determinate de modificările de natură funcţională şi structurală care se petrec în cadrul sistemelor de aşezări, sau de modificările 118 Ianoş, I , Popescu, C R , (1997), op Cit 119 Sistemele geografice de microscară au o extindere spaţială limitată şi sunt caracterizate printr-o anumită omogenitate funcţională şi structurală, ceea ce le expune direct intervenţiilor exterioare sau modificărilor generate de procesele interne de autodezvoltare, prin mecanismele de propagare facilă în sistem și de adoptare a noilor legități de organizare 120 Choay, F (2002), Urbanismul, utopii şi realităţi, Colecţia Spaţii imaginare, Ed Paideea & Simetria, Bucureşti 85 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA contextului în care sistemele de așezări îşi desfăşoară existenţa; toate acestea influenţează, prin efectele reacţiilor în lanţ pe care declanşează, procesele dinamice care se desfăşoară la scara spaţiului geografic Componenta demografică (atât sub aspectul ponderii, cât şi al structurii sau repartiţiei populaţiei în teritoriu) este influenţată de fluxurile de intrare şi ieşire din oraş, ale căror traiectorii configurează linii de forţă în teritoriu, ceea ce determină apariţia sau dispariţia traseelor și a zonelor de convergenţă sau divergenţă spaţială, și anume, a axelor de dezvoltare şi a polilor de atracţie; influența exercitată de către fluxurile teritoriale determină dependenţe şi complementarităţi ale structurii populaţiei, afectând mobilitatea şi concentrarea demografică prin fluxuri de emigraţie şi imigraţie, antrenate de ritmurile de dezvoltare urbană; particularităţile demografice determină, la rândul lor, grade diferite de atractivitate a oraşelor, susţinând procese de dezvoltare sau decădere, etc Componenta economică este influenţată, în mod esenţial, de caracteristicile spaţiului urban de referinţă, prin: existenţa sau non-existenţa proceselor de dinamică urbană, stadiul în care se situează zonele urbanizate în cadrul ciclurilor lor de existenţă, nivelul de atractivitate al acestora, poziţia oraşului în ierarhia localităţilor raportată la un anumit teritoriu de referinţă, rolul şi poziţia oraşului în sistemul urban Prin urmare, procesele de dinamică urbană se află în relaţie de interdependenţă cu nivelul de dezvoltare economică al teritoriului de referință al sistemului urban căruia îi aparține; acesta are un rol determinant atât în evoluţia componentei sociale, cât şi asupra celei economice la scară urbană; aceasta din urmă influenţează, la rândul său, procesele de organizare şi reorganizare a spaţiului geografic121 prin fluxurile pe care le generează în teritoriu (de materie primă, mărfuri, energie, informaţii, transporturi, deşeuri, etc ) şi prin externalităţile proceselor economice, generatoare de poluare Acest proces de tip „feed-back” poate conduce sistemul urban ori la epuizarea resurselor, ori la înscrierea comunităţii teritoriale pe o traiectorie a dezvoltării şi bunăstării sociale Componenta ecologică este afectată de către procesele de dinamică urbană care se petrec într-un teritoriu prin influențarea subcomponentelor sale: apă, aer, sol, vegetaţie şi faună; influenţele au, de regulă, consecinţe negative asupra mediului prin distorsionarea proceselor ciclice naturale şi dezechilibrarea ecosistemelor, și prin alterarea peisajelor (rezultată din agresiunea emisiilor poluante şi a deşeurilor, sau din procesul funcţionării banale a oraşelor) Derularea proceselor economice pe baza consumului excesiv de resurse, generarea produşilor de excreţie de către componentele sistemului urban, atitudinea consumistă a populației, au degenerat, în ultimele decenii, într-un impact negativ al dezvoltării urbane asupra mediului natural şi cultural, pe de o parte, și în reversul acestui proces asupra echilibrului societăţii omeneşti, pe de altă parte 121 În formula de agregare a indicelui complex de dezvoltare globală a unei zone sunt cuprinşi feluriţi indicatori: economici (PIB/ locuitor, rata şomajului), demografici (presiunea umană, rata migraţiei nete, indicele de vitalitate demografică, ponderea populaţiei urbane), care exprimă nivelul de dezvoltare al infrastructurii (densitatea căilor de comunicaţie, dotările educaţionale şi culturale, asistenţa socială, gradul de confort al locuirii) şi standardul de viaţă al familiilor (nivelul de educaţie, rata mortalităţii infantile, migraţia la mare distanţă) 86 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA A fost necesară, prin urmare, conștientizarea societății umane cu privire la efectele pe care le produce acțiunea omului asupra subsistemelor naturale şi sociale, precum şi adoptarea unor politici globale de protecţie a mediului122 Configuraţia fizică a teritoriului determină funcţionalitatea şi structurarea spaţiului geografic prin fluxurile pe care le generează între oraș și teritoriul său de referință, ori între diferite componente naturale ale teritoriului, influenţând determinant traiectoriile acestora, şi ciclurile lor de concentrare şi dispersie Relaţiile dintre componentele urbane determină modificări ale configuraţiei fizice a oraşului sau teritoriului, atât ca efect, dar şi ca premiză a dezvoltării - configuraţia fizică a teritoriului urban se adaptează tipurilor de activităţi desfăşurate sau constituie obiectivul unor politici de dezvoltare Structura diferenţiată a spaţiului (la toate nivelele) este marcată de interesele şi sistemele de valori ale societăţii omeneşti într-un context istoric, dar ea poate fi acceptată sau respinsă într-un alt context social-politic Dinamica spaţială în secolul al XX-lea, ca manifestare caracteristică a fenomenului urban, s-a caracterizat prin ritmuri, cicluri şi conţinut diferenţiate, determinate de către aspectele concrete existente în teritoriile de referinţă (de natură social-economică, culturală, politică, administrativă, juridică, ale cadrului natural) Relaţiile dintre sistemele urbane şi componentele teritoriale (relaţii de atomizare spaţială, de integrare holistică, de interacţiune, de inegalitate) au efecte structurante asupra spaţiului geografic; experţii123 consideră, în mod unanim, că părţile nu pot fi analizate independent de întreg, şi nici întregul în absenţa părţilor, întrucât procesele economice, politice, sociale, psihologice124, exercită efecte sinergice, generând modificarea mediului geografic în funcţie de oportunităţile de localizare a proceselor de dezvoltare urbană (determinate de redistribuirea populaţiei, dezvoltarea infrastructurii de transport, etc ) Unii autori consideră că spaţiul urban se constituie într-un mediu special125 care asigură legătura între structura culturală şi structura socială, prin adoptarea rolului de „factor de interrerelaţionare” 122 Prin adoptarea generalizată a conceptului dezvoltării durabile, componenta ecologică îşi face simţită prezenţa, în ţara noastră şi pretutindeni în lume, în toate studiile de urbanism şi amenajarea teritoriului, în toate palierele de generalitate (în strategii de dezvoltare teritorială şi urbană, în programe pe termen mediu, în planuri de acţiune) sub forma studiilor de mediu şi a studiilor de impact al dezvoltării asupra mediului 123 Pred, A (1967), Behaviour and Location Foundations for a Geographic and Dynamic Location Theory, Lund Studies in Geography, partea I; Lund (1975), Diffusion, Organizational Spatial Structure and City System Development, în Economic Geography, 3; *** (1977), City-Systems in Advanced Economies, Ed Hutchinson, Londra 124 Bailly, A , Beguin, H (1990, Introduction à la gèographie humaine, Ed Masson, Paris): “fiecare punct al spaţiului, în afara funcţiilor sale economice, istorice, sociale, este şi un spaţiu psihologic ” 125 Se conturează caracteristica oraşului de a se constitui în factor declanşator al dinamicii sociale; Braudel, F (1966), în Civilizaţia materială şi capitalismul, exprimă acest fenomen într-o manieră plastică: „Oraşele sunt asemenea transformatoarelor electrice: ele amplifică tensiunile, precipită schimbările şi alimentează continuu viaţa umană Ele s-au născut din cele mai vechi timpuri ca urmare a diviziunii revoluţionare a muncii prin care omul s-a eliberat de munca pământului, sau, cum s-ar exprima alţii, o dată cu apariţia aşa-numitelor activităţi urbane " 87 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Mediul urban este generator de morfologie urbană, creator de unităţi teritoriale identitare şi structuri spaţiale concrete şi omogene, ale căror caracteristici sunt determinate de specificul şi mecanismele concrete ale vieţii social-economice126 Funcţionalitatea oraşelor şi a sistemelor de aşezări, calitatea proceselor de dezvoltare urbană, sunt tributare acumulării de informaţii specifice, posibilă prin dezvoltarea concentrată în metropole a unei infrastructurii tehnologice şi sociale - așadar, cele care exercită efectele majore asupra organizării spaţiului geografic sunt reţelele metropolitane127 Evoluţia exprimării formelor spaţiale ale fenomenului urban a parcurs multiple faze, pe care le putem diferenţia prin : - caracteristicile legislativ-procedurale care le-au determinat – putem discuta, în acest context, despre forme de organizare spontană sau despre proceduri de planificare conştientă a aşezărilor umane; - efectele morfologice exercitate128 asupra teritoriului - prin parcurgerea etapelor de concentrare selectivă, de dispersie spaţială, de polarizare a teritoriilor regionale, de realizare a unor reţelele de cooperare urbană în cadrul unor teritorii din ce în ce mai ample129 (îndeosebi de când nu se mai pune problema distanţelor sau a mobilităţii, datorită expansiunii la scară globală a noilor tehnologii) Analiza formelor de manifestare a fenomenului urban, de la declanșarea sa până în contemporaneitate, evidenţiază mecanisme specifice ale proceselor de structurare a teritoriilor oraşelor, care își păstrează valabilitatea indiferent de stadiul de dezvoltare a oraşului sau de intervalul istoric în care se manifestă acestea Menţinerea unor caracteristici pe parcursul întregului proces de evoluţie urbană a făcut posibilă operaţiunea de abstractizare şi teoretizare, al cărui scop este evidenţierea principiilor fundamentale de structurare a spaţiului urban: - procesele de concentrare (densificare) a fenomenelor și manifestărilor - atât la scara vieții urbane, cât și la cea a cadrului urban; - procesele de diversificare - la scara vieții urbane și a cadrului urban; - procesele de manifestare a primatului nucleului urban în raport cu restul teritoriului de susținere și influență, rezultând centralitatea și policentricitatea Principiile de structurare spațială se transpun în realitate prin concentrare şi acumulare umană, prin concentrare de activităţi şi interese, prin acumulare de fapte și evenimente urbane, creând, printr-un efect generator, „forţe de interacţiune” în jurul unui „punct cu valoare de loc central”, în care se concentrează la maxim energiile 126 Racine, J B (1991), Geographie Urbaine, curs al Univérsite de Lausanne, Institut de Géographie 127 Cf METREX (Reţeaua Zonelor şi Regiunilor Metropolitane Europene); www eurometrex org 128 Marx, K , Engels, F (1846), în L’ideologie allemande exprimă opinia: „Opoziţia între oraş şi sat începe cu trecerea pragului între barbarie şi civilizaţie, cu parcurgerea pragului dintre regimul triburilor şi stat, al celui de la localitate la naţiune şi se regăseşte în toată istoria universului, până la noi ” 129 Huot, J -L (1990), apreciază prin cinci trăsături caracteristice fundamentale existenţa semnificaţiei urbane a schimbărilor identificate în straturile unui sit arheologic: „noua dimensiune a aglomeraţiei, prezenţa specialiştilor agricoli, existenţa unui surplus de producţie, ierarhizarea societăţii şi organizarea statului” precum şi atestarea „prezenţei lucrărilor publice sau colective (agricole sau arhitecturale); obiceiul schimburilor la mare distanţă; o anumită standardizare a expresiei artistice şi a utilizării simbolurilor cu rol de diferenţiere socială; existenţa formelor scrise de creativitate şi, în sfârşit, dezvoltarea ştiinţelor ” 88 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA transformatoare ale spațiului urban, și pe care, cei care iubesc orașul, îl identifică drept punctul din care „se nasc rădăcinile şi puterea oraşului” Forţa de interacţiune care apare în jurul „locului central”, al „vetrei oraşului”, este înzestrată cu capacitate de acumulare a energiilor, și manifestă tendinţe de intensificare şi expansiune în teritoriu, unde generează coagularea a noi nuclee urbane şi zone de influenţă a acestora Prin urmare, forța urbană de interacțiune în jurul vetrei orașului se constituie, într-o manifestare cu putere de control asupra oamenilor şi spaţiului 89 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 8: Funcționarea organismului urban - I (Teorii funcționaliste): Teoria funcționalistă clasică a lui Malinowski; Teoria funcționalist-structuralistă a lui Lévi-Strauss; Aplicații ale teoriilor funcționaliste în urbanism și amenajarea teritoriului; Analiza SWOT FUNCŢIONAREA ORGANISMULUI URBAN - I (TEORII FUNCŢIONALISTE) Teoria funcționalistă clasică Orașul a fost abordat în diferite sensuri, încercându-se înțelegerea modului în care este conformat acesta, a motivelor pentru care își modifică forma, a legităților sau mecanismelor care îi permit menținerea echilibrului relativ sau declanșează diferite procese evolutive Ample studii, derulate în timp îndelungat, din diferite perspective, au evidențiat, pe lângă caracterul său organic și constituția sa sistemică, și calitatea sa de artefact – care conferă persistență orașului în pofida schimbărilor permanente de natură socio-economică Procesele de dezvoltare teritorială nu generează dispariţia oraşului Bucureşti –el rămâne în interiorul aglomeraţiei urbane şi al zonei metropolitane sub formă de nucleu, păstrându-şi caracteristicile urbanului Sursa: Institutul de arhitectură „Ion Mincu”, în Colectivul Pluridisciplinar coordonat de CPU -PMB, pentru studiul : „Direcţii, sensuri şi intensităţi de dezvoltare a municipiului Bucureşti, versiunea I-a (1993–1998)” Organismul urban, sistem complex deschis, constituit prin conlucrarea mai multor subsisteme, antropice sau naturale, caracterizate prin nivele diferite și variabile ale complexității lor, este un „product” social relaționat în spațiul geografic, fundamentat pe un subsistem de activități care se modifică pe măsura evoluției subsistemului social Abordarea orașului în sens organicist corespunde concepției funcționaliste130 clasice care urmărește explicarea evenimentelor și faptelor urbane prin funcția lor, prin rolul pe care ele îl joacă în sistemul complex al culturii 130 În acord cu abordarea Universității Stanford, funcționalismul este o doctrină filozofică (conturată prin dezvoltarea, în etape succesive, a concepției despre suflet a lui Aristotel), care conține numeroase teorii funcționaliste, formulate și aplicabile în diferite domenii (psihologia, sociologia, 90 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Această concepție constituie o aplicație a teoriei funcționaliste în antropologie, al cărui exponent remarcabil este Bronislaw Malinowski131; el consideră că la baza diferențelor care apar între faptele și evenimentele urbane stau diferențele existente între oameni și nevoile lor, această intercondiționare fiind valabilă și în sens invers Asemănător oamenilor (la care, conform funcționalismului comportamental, stimulii și obiceiurile servesc drept date de intrare, inputs și date de ieșire, outputs în sistemul reprezentat de organismul uman), orașul are tendința de a „captura conținutul” mediului în care se dezvoltă prin aportul de resurse atrase, și prin integrarea de tip „holistic”, la scară planetară; în acest mod se conturează un sens fizic și organic al funcției urbane, care poate fi abordată la nivel global sau sectorial, cumulat și / sau diferențiat, la nivel planetar sau local Abordarea organismului urban mai poate fi: - sincretică; sunt studiate elementele și evenimentele petrecute în același spațiu, pe același amplasament, indiferent de tipologia acestora, de proveniența lor, de doctrina filozofică în care pot fi încadrate; - sincronică; sunt luate în considerație toate „faptele” urbane care se petrec simultan sau în aceeași unitate de timp; - diacronică; studiul este de natură istorică, se focalizează asupra semnificațiilor evolutive, din punct de vedere configurativ sau funcțional, cu evidențierea aspectelor de continuitate și discontinuitate (relativ la formă sau / și funcțiune urbană); este utilizată pentru realizarea comparațiilor dinamice în scopul evidențierii tendințelor unor procese urbane, a tendinței generale de evoluție – necesare în etapa de elaborare a scenariilor de dezvoltare; - sinergică; studiază efectul rezultat prin cumularea efectelor individuale, ca urmare a acțiunii suprapuse ori simultane a mai multor factori; abordare necesară în studiile de impact, în analizele de hazard și risc Funcționalismul este cea mai veche, și încă dominantă, perspectivă teoretică în multe științe sociale, datorită aplicabilității metodelor sale științifice la studiul societății omenești, abordată în sens obiectiv, precum și a analogiei dintre organismele individuale și societate; funcționalismul a devenit deja o paradigmă sociologică, dezvoltând teorii aplicabile și lumii de astăzi, precum evoluționismul, interacționismul ori teoria conflictelor Teoria funcționalist-structuralistă a lui Claude Lévi-Strauss Modelul biologic nu este pe deplin adecvat modului de organizare și evoluție a societății omenești, evenimentelor existente în viața acesteia; din acest motiv s-a constituit metoda analizei structuraliste132, care evidențiază caracterul ordonat și științele economice, arhitectura); spre exemplu, în acord cu teoria funcționalistă cu privire la statutul mental individual, se consideră că acesta, indiferent de individ, nu depinde de constituția sa internă, ci de modul în care funcționează, sau de rolul pe care îl joacă în sistemul în care este parte, componentă 131 Malinowski,B (1884-1942), antropolog, sociolog britanic, autor al: The Scientific Theory of Culture (1944), The Dynamics of Culture Change (1945), A Diary in the Strict Sense of the Term (1967) 132 Structuralismul este o abordare a științelor umaniste prin care un anumit domeniu este analizat drept un sistem complex, alcătuit din componente interrelaționate; s-a constituit în lingvistică prin 91 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA sistemic al diferitelor câmpuri de manifestare a umanității - toate trebuind analizate drept sisteme complexe, alcătuite din părți componente interrelaționate, care joacă un rol fundamental în definirea intenționalității sistemului prin caracteristicile obiective ale componentelor sale Metoda analizei structuralist-funcționaliste conferă funcției urbane un înțeles logico-matematic, excluzând semnificația sa biologică, prin teoria antropologului Claude Lévi-Strauss133; sub influența lui Hegel, Levi-Strauss a ajuns la concluzia că gândirea umană funcționează pe bază de opoziții binare și procese de reunificare a acestora: teză, antiteză, sinteză, triadă, iar această caracteristică face posibilă descifrarea unui înțeles, a unui sens, a unei semnificații, de către orice om Levi-Strauss și-a dezvoltat teoria prin adaptarea la antropologie a „lingvisticii structuraliste” a lui Ferdinand de Saussure, situându-se, însă, în opoziție cu acesta Spre deosebire de Sausurre, care considera că, într-o analiză a unei familii, importanți sunt soțul, soția și copiii lor, în timp ce nepoții, verii, unchii, mătușile și bunicii reprezintă membrii de importanță secundară ai unei familii, Levi-Strausse consideră ca fiind relevanți în analiza unei familii tocmai pe membrii secundari ai acesteia, concentrându-se asupra relațiilor dintre membrii familiei, și mai puțin pe caracteristicile membrilor acesteia, luați ca entități cu valoare individuală Teoria lui Levi-Strausse a dezvoltat numeroase metode și teorii structuraliste orientate specific, spre domenii diferite ale cunoașterii; de o importanță și celebritate aparte pentru dezvoltarea științei este Teoria Revoluțiilor Științifice a lui Thomas studiile lui Ferdinand de Saussure; imediat i s-a evidențiat larga aplicabilitate în alte domenii, precum teoria literară, arhitectura, antropologia, psihanaliza; s-a dezvoltat în deceniul 7, secolul 20, îndeosebi în Franța, într-o mișcare intelectuală în opoziție cu existențialismul lui Jean Paul Sartre („la modă” până atunci) considerat mult prea centrat asupra omului și slăbiciunilor sale; și-a accentuat din ce în ce latura antiumanistă și abordarea abstracționistă 133 Lévi-Strauss, C (1908 – prezent), antropolog francez; a studiat comportamentul comunității Bororo din Brazilia și așezarea umană a acestora, punând în evidență elementele de structură socială, relațiile între centru și periferie, relevanța modului de situare în spațiu a unui subgrup comunitar în raport cu caracteristicile sale sociale; autor al lucrărilor: Structural Anthropology (1958), La Pensée Sauvage (1962), Mythologiques (1971) (4 volume) 92 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Kuhn, expusă în lucrarea sa The Structure of Scientific Revolutions (1962) - prezentată în cadrul disciplinei „Structură și compoziție urbană” într-un curs anterior Teoria structuralist-funcționalistă a lui Levi-Strausse are aplicabilitate directă în toate domeniile, prin analizele de predictibilitate, pe principiul următor: dacă avem cunoștințe cu privire la caracteristicile lui A, B și C, inclusiv relațiile dintre ei, și știm că fiecare dintre ei se află în relație cu D, putem să prezicem caracteristicile lui D; în mod similar, dacă îi cunoaștem pe A, B și D, putem prezice pe C, etc În aprecierea lui Alison Assiter134, structuralismul s-a constituit într-o adevărată „tendință intelectuală”, din patru considerente: - cea care determină poziționarea fiecărui element într-un întreg este structura; - structuraliștii au convingerea că fiecare sistem este caracterizat printr-o structură proprie; - structuraliștii sunt interesați de „legitățile structurale”, relevante, îndeosebi, din perspectiva coexistenței și mai puțin din cea a schimbărilor; - structurile sunt „lucruri reale”, obiective, care există dincolo de aparențe sau interpretări135 Aplicații ale teoriilor funcționaliste în urbanism și amenajarea teritoriului; Analiza SWOT În planificarea spațială, cu toate avantajele unei teorii riguros-științifice în cazul unei analize obiective, înțelegerea exclusiv logico-matematică a problemelor nu poate fi satisfăcătoare pentru că, în ultimă instanță, concluziile acestui demers specific trebuie formulate și într-un limbaj adresat vizualului, printr-o exprimare adecvată perceperii și înțelegerii caracteristicilor fizice ale lumii reale – indiferent dacă ne referim la funcționalitatea orașului sau la o funcție urbană Cele două semnificații ale funcției, cea matematică și cea fizică, nu pot fi abordate separat, independent, în cazul urbanismului, chiar dacă sensul matematic al funcției este, în fond, o simplificare și o adâncire a sensului său fizic Experții în planificarea urbană apreciază că accepțiunea pe care structuralismul modern o conferă funcției urbane nu o substituie pe cea de inspirație biologică, astfel încât cele două abordări se completează reciproc în demersul de perfecționare a doctrinei urbanistice, în cel de descifrare a mecanismelor sociale și a evoluției fenomenului urban 134 Assiter, Alison, profesor de sociologie și filozofie, specialistă în Philosophy and Social Theory, Epistemology, Feminist Philosophy și Feminist Theory; decan al the Faculty of Economics and Social Science a University of the West of England, Bristol, Marea Britanie; academician al Academy of Learned Societies in the Social Sciences, autoare a cărții Philosophical Materialism or the Materialist Conception of History in Modernism, Explanation and Knowledge (1984), Ed Harrison, C , Norton, F , Harper and Row, Londra 135 Assiter, A (2001), Descartes and Individualism, în After Postmodernism: an Introduction to Critical Realism, Ed Potter, G și Lopez, J / Athlone Press, Londra 93 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Abordarea modernă a planificării spațiului, în diferite paliere de generalitate, este de natură diferențiat-cumulativă și sectorial-globală, pentru că în oraș există mai multe planuri de abordare, multiple fapte urbane care se suprapun sincronic și diacronic și își cumulează efectele sincretic și sinergic; fiecare manifestare sau eveniment urban au o motivație și o evoluție în timp și spațiu, iar prin suprapunerea tuturor rezultă caracteristici noi, de natură sistemică Teoriile funcționaliste ale lui Malinovski și ale lui Levi-Strausse au fost contrazise, fiecare în parte, în urma analizelor concrete asupra orașelor, realizate de către arhitectul Christopher Alexander, care și-a expus concluziile în cărțile sale, dintre care nominalizăm în acest context pe cea publicată în 1965, „A city is not a tree” („Orașul nu este un copac”); el nu se referă la un „copac verde cu frunze”, ci la „o structură abstractă cu mult mai complexă, pe care o denumește semilattice” Figura: A city is not a tree ©Christopher Alexander (1965), A city is not a tree, articol în revista Architectural Forum /122/ nr 1/2; Sursa: http://www rudi net Christopher Alexander consideră că într-o societate tradițională comunitățile locale sunt alcătuite din grupuri separate de indivizi care interrelaționează; aceste grupuri, la rândul lor, sunt alcătuite din subgrupuri „închegate” de indivizi, formând o structură arborescentă În societatea modernă însă, într-o abordare virtuală ajungem la concluzia că nu există grupuri „închegate” de oameni, iar relațiile dintre persoane nu conformează o structură socială ordonată; în comunitățile urbane moderne structura socială alcătuiește o „semilattice”, nu un copac, iar orașul nu este privit ca organism biologic și nici ca structură clar constituită, ci ca sistem permanent adaptativ Funcționalismul clasic al lui Malinowski și funcționalismul-structuralist al lui Levi-Strausse, împreună, au dezvoltat aplicații în planificarea spațiului, în arhitectură, urbanism și amenajare teritorială, pe principiul următor: dacă suntem în posesia 94 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA datelor, a caracteristicilor componentelor spațiale A,B,C, cunoscând inclusiv relațiile dintre acestea, putem configura caracteristicile componentei urbane D, situată în vecinătatea primelor, în relație cu acestea și cu restul teritoriului urban Recunoaștem acest procedeu în modul de abordare a studiilor de urbanism, în principiile de elaborare a reglementărilor și regulamentelor de urbanism, de palier PUD, PUZ, PUG, sau pe cele de definire a direcțiilor de dezvoltare teritorială în cazul planurilor de amenajarea teritoriului (PAT), ori pe cele de elaborare a strategiilor și tacticilor de dezvoltare urbană și teritorială; acesta este valabil și pentru inserția unui obiect de arhitectură într-un context urban determinat, pentru definirea atitudinii față de un obiect care trebuie restaurat, ori în raport cu o zonă urbană care trebuie revitalizată, etc Procesul de elaborare a documentațiilor de planificare spațială (de urbanism, amenajare a teritoriului, amenajare peisageră, etc ) parcurge etapele: - analiza sintetică a situației existente - a contextului urban și teritorial, a contextului și conjuncturilor istorice și social-economice; analiza complexă de tip SWOT (Strengths, Weaknesses, Opportunities, Threats / puncte tari, puncte slabe, oportunități, amenințări) evidențiază caracteristicile relevante ale sitului, nivelul de integrare în contextul urban, teritorial și global, potențialul de dezvoltare și tendințele favorabile și nefavorabile; în sensul teoriei funcționalist - structuraliste a lui Levi-Strauss în această etapă se determină caracteristicile componentelor urbane sau teritoriale A, B, C, etc , și a relațiilor dintre ele, astfel încât să obțin datele pe baza cărora pot defini ulterior caracteristicile componentei D; - diagnoza cu privire la teritoriul de referință; în această etapă sunt evidențiate caracteristicile care satisfac obiectivele de dezvoltare, precum și cele care acționează împotriva scopului propus și trebuie atenuate sau înlăturate; aspectele favorabile scopului propus trebuie potențate prin ceea ce se propune în sit; - scenariile de dezvoltare (alternativele de dezvoltare) care se elaborează în trei ipoteze: (a) de menținere a tendințelor naturale de dezvoltare, (b) de dinamică pozitivă ori (c) de evoluție negativă; alegerea celei mai valabile soluții se face după parcurgerea unui proces feed-back, prin aplicarea procedurilor de analiză-sintetică și diagnoză asupra rezultantelor în ipoteza fiecăruia dintre cele trei scenarii, și evaluarea rezultatului în raport cu setul de criterii stabilit de către beneficiar; dacă rezultatul este nesatisfăcător într-una dintre variante, aceasta este înlăturată; se reșine varianta satisfăcătoare și se trece la etapa următoare; este posibil ca la sfârșitul etapei să ajungem la concluzia că abordarea a fost greșită din start – situație în care se reia tot procesul de analiză sintetică, diagnoză, scenarii de dezvoltare; de asemenea, este posibil ca nici o variantă să nu se dovedească satisfăcătoare, caz în care se va elabora o variantă de compromis, care să cumuleze caracteristicile favorabile ale variantelor inițiale analizate; - elaborarea reglementărilor și regulamentelor de urbanism (în cazul documentațiilor de urbanism PUD, PUZ, PUG) și a direcțiilor de dezvoltare (în cazul strategiilor de dezvoltare și cel al documentațiilor de amenajarea teritoriului PAT); în sensul teoriei funcționalist-structuraliste a lui Levi-Strauss, în această etapă sunt 95 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA determinate caracteristicile componentei urbane sau teritoriale D, astfel încât acestea să fie compatibile cu cele ale componentelor A,B,C existente în sit, la care s-au raportat preponderent etapele inițiale ale studiului; se verifică dacă relațiile pe care D le poate stabili cu A,B,C se dovedesc a fi relații de compatibilitate CURS 9: Funcționarea organismului urban - II (Concepte): Conceptul de activitate urbană; Mobilul urban; Forțele urbane; Funcția urbană 96 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA FUNCŢIONAREA ORGANISMULUI URBAN - II (CONCEPTE) Conceptul de activitate urbană Orașul constituie sistemul primar de existență a societății umane; în abordarea alcătuirilor urbane (fie acestea obiecte individuale sau grupaje de obiecte de arhitectură, zone urbane, orașe, metropole, aglomerări urbane, conurbații sau rețele continentale de orașe, etc ) întotdeauna suntem interesați, ca specialiști, de trei mari categorii de probleme specifice ale acestora, din care se constituie punctele de vedere majore din care este abordată problematica acestora: - cel al alcătuirii orașului; - cel al funcționării lui; - cel al dezvoltării sale Pentru că orașul este alcătuit prin interrelaționarea mai multor subsisteme complexe sau simple, care au un comportament similar unor organe constituente, rezultate la rândul lor prin conlucrarea unor entități socio-economice, spațiale și naturale, acesta este considerat un organism complex socio-economic-spațial El se constituie inițial ca o aglomerare de interese din care rezultă un complex sistem de activități umane; aceste activități se grupează în teritoriu într-un mod caracteristic, sub forma așezării umane Așezarea omenească parcurge trepte de complexitate în evoluția sa și atinge, la un moment dat, un anumit grad de întindere teritorială, un anumit palier de diferențiere și specializare a componentelor sale, un nivel superior de complexitate a relațiilor dintre componentele sale – în acest moment de evoluție creându-se condițiile de apariție a orașului La baza constituirii orașului se află: - interesul uman și activitatea umană - dacă ne raportăm la individul uman; - interesele urbane (de tip interes public și interes privat), împreună cu activitățile urbane localizate, pentru cazul în care ne referim la comunități urbane și teritorii urbane Noțiunea de activitate, respectiv activitate urbană, este analizată în permanență de către filozofi și urbaniști ; s-au formulat definiții mai elaborate sau mai succinte, mai simple sau mai complexe; cercetătorii americani Marion Clawson și Charles L Stewart definesc drept activitate umană136: „orice acțiune a omului care se situează într-un anumit moment și într-un anumit loc”; prin urmare ”(…) se poate conchide că tot ce apare în viața unui om, de la leagăn până la mormânt, presupune exercitarea unei activități, pe un teren, sau într-o anumită formă de utilizare a solului (…) Există o întreagă serie de nivele, de la raportul cel mai strâns, până la raportul cel mai lejer, între om și terenul pe care el îl utilizează ” 136 Clawson, M , Stewart, C L (1965), Land Use Information (A critical Survey of U S Statistics – Including Possibilities for Greater Uniformity), în colecția Resources for the Future, IC , distribuită de către John Hopkins Press, Baltimore 97 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Definiția formulată de către Marion Clawson și Charles Stewart constituie o idee esențială pentru cercetarea urbanistică și de planificare spațială: indiferent de mărimea localității și de caracterul ei, activitatea urbană este legată de modul de utilizare a terenului urban, într-o relație mai mult sau mai puțin directă, într-o proporție mai mică ori mai mare Trebuie să insistăm asupra unei nuanțe conținute în afirmațiile anterioare: vorbim despre relația obligatorie a oricărei activități cu terenul urban, și nu despre o relație obligatorie a unei activități cu un anumit amplasament urban În definiția prezentată se face distincția între activitatea urbană desfășurată, și spațiul aferent acestei activități, și se pune în evidență relația de interdependență dintre cei doi factori cu acțiune decisivă pentru alcătuirea organismului urban; rolul primordial în această relație îl deține activitatea, pentru că este un element care se autodefinește și care, în același timp, îl definește și pe celălalt Mobilul urban În alcătuirea organismului urban intervine și al treilea factor esențial: mobilul urban, considerat motivația apariției și persistenței organismului urban Constituirea mobilului urban este determinată prin apariția și manifestarea mobilului uman, cel care comandă activitatea urbană în teritoriul orașului Când ne referim la mobilul urban ca motivație a existenței orașului, luăm în considerație intervenția și rolul său în diferite ipostaze: - în momentul inițial al apariției orașului, rezultând de aici rolul de factor declanșator al procesului de coagulare a primelor forme de alcătuire urbană, pe care-l joacă mobilul urban; - pe parcursul existenței orașului, rezultând rolul de motivație a supraviețuirii organismului urban prin manifestarea permanentă a mobilului urban; - pe parcursul evoluției orașului, prin rolul determinant în motivarea creșterii nivelului de complexitate al alcătuirilor urbane, ca urmare a procesului continuu de amplificare a complexității mobilurilor umane, întreținut prin permanenta ridicare a nivelului de complexitate a preocupărilor umane; rezultanta derulării și interacțiunii tuturor acestor procese se manifestă prin creșterea în complexitate a spațiului urban Desigur, aceasta este o abordare în sensul determinismului causal, pe care Stanford Encyclopedia of Philosophy îl definește astfel137 (trad Ns ): „Lumea este guvernată prin (sau se află sub influența a) determinism dacă și numai dacă, pornind de la o situație anume în care se află lucrurile la momentul t, modul în care se petrec lucrurile ulterior este fixat ca acțiune a legii naturale”; se presupune că legile naturii sunt evidente în sine / ”pushy explainers”, că ele fac lucrurile să se petreacă în anumite moduri, și având această putere, existența lor ne permite să explicăm de ce lucrurile se întâmplă în anumite moduri138 137 http://plato stanford edu/entries/determinism-causal/ 138 Maudlin, T (2007), The Metaphysics Within Physics, Ed Oxford University Press, Oxford 98 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Determinismul poate beneficia de suportul direct al experienței și experimentului, pentru confirmarea supozițiilor sale în sensul creșterii probabilității de susținere, dar nu și în cel de obținere a unor dovezi Din punctul de vedere al abordării teoretice, în fizică, a potențialelor legi ale naturii, se presupune că avem de-a face cu un sistem izolat care, supus unor experimente, în aceleași condiții, va reacționa de fiecare dată la fel Orașele nu sunt, însă, sisteme izolate, și din această cauză sunt studiate, în domeniul fizicii, atât prin perspectiva determinismului cauzal, cât și prin cea a Teoriei deterministice a haosului Un sistem deterministic haotic prezintă, în general vorbind, două caracteristici fundamentale: - evoluția sistemului, după un timp îndelungat, exprimă, efectiv, absența oricărei forme de ordine, a vreunui scop ori plan definit; exprimă dependența de întâmplare, nefăcând posibilă predictibilitatea; - două sisteme cu stări inițiale identice vor avea evoluții radical diferite, în cadrul unui interval finit de timp, de obicei de scurtă durată139 FIGURA: „Domul lui Norton” Sursa: John D Norton (2003), Causation as Folk Science, în Philosopherd:\Electronica\s Imprint / 4 Determinismul pare să îngrădească liberul arbitru al omului, dar filozofii, și unii fizicieni, susțin că există o perfectă compatibilitate între acesta și determinismul fizic, mergând până la dezvoltarea unei serii de argumente care demonstrează că determinismul este o condiție necesară a libertății (John Norton exprimă plastic, prin „Domul” său, că este posibil să existe, simultan, libertate prin acțiune spontană și determinism în sensul Legilor lui Newton) Fizicienii secolului 20 au reluat dezbaterea asupra relației dintre timp și determinism, amintind că teoriile fundamentale cu care umanitatea s-a familiarizat sunt deterministic-simetrice în raport cu timpul, indiferent dacă sunt sau nu sunt deterministice în sine; cu alte cuvinte, nu există nici un motiv să considerăm că viitorul trebuie să aibă o abordare fixă, causal determinată de stadiile trecute, iar viitorul să nu aibă „dreptul” de a determina trecutul, în aceeași măsură 139 Batterman, R B (1993), Defining Chaos, articol publicat în Philosophy of Science / 60, pag 43-66 99 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Fizicienii secolului 21 au exprimat déjà ideea că, ontologic vorbind, nu există caracteristici speciale ale trecutului, în sensul unei opoziții cu prezentul sau viitorul; prin urmare, nu există vreo dovadă, pentru fizicieni, care ar susține ideea că trecutul este déjà „fixat” în vreun fel, iar prezentul și viitorul nu ar fi, sau că trecutul ar avea vreo putere ontologică să constrângă acțiunile noastre, pe care prezentul și viitorul nu le-ar avea în sens invers Profesorul Carl Hoefer (2002)140 susține compatibilitatea determinismului cu liberul arbitru și argumentează folosind următoarele considerații: dacă ne desprindem de ideea preconcepută de a privi trecutul ca pe ceva special, când vorbim despre relațiile determinismului, am putea să demonstrăm că o lume deterministică este una în care fiecare parte „poartă” în sine capacitatea de determinare, sau de determinare-parțială, a unei relații cu celelalte părți, dar în care nici o parte anume (spre exemplu: situată în „regiunea” spațiu-timp)141 nu are un rol special determinant în raport cu oricare alta Considerațiile profesorului Hoefer, transferate asupra problematicii alcătuirilor urbane, confirmă valabilitatea abordării holistic-sistemice a orașului Marc Emery și Nicole Grezel, în articolul ”Une Logique de l'aglomeration”, publicat în L'Architecture d'Aurjourdhui / 132, apreciază că: „orașul este un fenomen organic, condus de legi generale sau circumstanțiale (relativ la mărime, natură și funcție)…” fiind și „(…) un fenomen motivat ” Așadar: - la baza existenței organismului urban apare o tripletă de categorii urbane fundamentale: mobilul uman – activitatea umană – spațiul aferent, care se află în raporturi de intercondiționare (în consecință, într-un proces de permanentă transformare individuală și reciprocă); - în oraș se manifestă o multitudine de mobiluri individuale care au comandat activități umane; - mobilurile umane individuale, prin cumulare, se constituie în mobiluri urbane; - activitățile umane au nevoie de spații urbane pentru a se desfășura; activitățile umane individuale, prin însumare, configurează activitățile urbane, care se localizează pe amplasamente urbane Mobilurile umane se pot afla în diferite tipuri de relații unele cu altele: - de sprijin reciproc, situație în care se afirmă în paralel, denumită situație de schismogeneză simetrică; relația conduce la activități aferente locuirii, informării, învățământului; 140 Hoefer, C (2002), Freedom From the Inside Out, în colecția Time, Reality and Experience, Ed C Callender / Cambridge University Press, Cambridge 141 Hoefer, C (1996), The Metaphysics of Spacetime Substantivalism, articol în The Journal of Philosophy / 93, pag 5-27 100 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - de repetabilitate, când se afirmă în momente diferite, în aceeași direcție, denumită situație de schismogeneză alternativă; acest tip de relație conduce la activități proprii cercetării, recreerii; - de acțiune complementară sau contradictorie, când se afirmă simultan sau în momente diferite, în sens contrar; relația contradictorie a mobilurilor umane generează situația de schismogeneză complementară, și activități din categoriile muncă, circulație Termenul schismogeneză, care exprimă ideea de „constituire separată”, de „apariție separată”, a fost introdus de către savantul Conrad Hal Waddington (1905-1975), embriolog, genetician și filozof al științei, în articolul ”Tools of Thought about Complex Systems”, publicat în revista ”Ekistics” / 218, în scopul definirii comportamentului unor tipuri de sisteme; termenul a fost preluat ulterior, pe scară largă, în lucrările de cercetare fundamentală și aplicată din urbanism, amenajarea teritoriului, domeniile strategice Realitatea existenței și manifestărilor mobilurilor urbane este cu mult mai complicată decât cea prezentată în clasificarea anterioară, însă această operațiune de modelare este utilă în etapele de analiză, diagnoză, scenarii, pentru studiul activităților urbane în cadrul documentațiilor de planificare spațială Activitățile urbane se pot manifesta în moduri similare celor ale mobilurilor urbane care au determinat apariția lor: - în sensul cooperării, al integrării lor - în asociere cu comportamentul de schismogeneză simetrică al mobilurilor corespunzătoare care au generat respectivele activități; - în sensul desfășurării în timp, al decalajului temporal - în asociere cu schismogeneza alternativă a mobilurilor generatoare; - în sensul echilibrului - în asociere cu schismogeneza complementară a mobilurilor generatoare Așadar, apariția unei motivații de asociere a mobilurilor care provin din categorii schizmogenetice diferite va determina conlucrarea acestora, cu condiția ca mobilurile să rezulte din preocupări specifice și interese compatibile În funcție de spațiul aferent și timpul alocat, această asociere va conduce către desfășurarea unei activități complexe la nivelul aceleiași categorii, ori la coagularea unor mixturi de activități, a unor complexe de activități În decursul existenței orașului, mobilul uman și mobilul urban parcurg un proces de evoluție, în sensul intensificării permanente a forței lor de acțiune; ca urmare a asocierii unor mobile de naturi diferite (economice, sociale, politice, estetice, etc ) este antrenată dezvoltarea organismului urban ca sistem progresiv Altfel spus, prin asocierea mai multor mobiluri de natură diferită se crează forțele urbane, care se constituie într-un anumit tip de determinism; acesta se concretizează sub formă de decizie urbană și acțiune urbană - cu rol esențial în declanșarea proceselor de transformare a spațiului urban 101 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Activitățile urbane se localizează ori în teritorii „curate”, nedezvoltate încă urbanistic, ori, de cele mai multe ori, în teritorii abandonate de alte activități; prin urmare, activitățile urbane conformează teritoriul orașului în acord cu contextul socio-economic și istoric, transformă spațiile improprii în spații urbane adecvate, corespunzătoare nevoilor comunităților Mobilurile umane se manifestă în teritoriul urban printr-o luptă pentru spațiu, pentru acapararea și exploatarea acestuia; această luptă ajunge, uneori, la forme de manifestare extremă; un exemplu în acest sens îl constituie situația de piață imobiliară distorsionată, la care se ajunge prin speculă exacerbată și corupție administrativă, manifestată la nivel local sau central Specula urbană reprezintă un fenomen pozitiv dacă este menținută în caracteristicile unei piețe libere, nedistorsionate prin practici ale criminalității economice, fiind considerată una dintre componentele majore ale dinamicii urbane (Marc Emery și Nicole Grezel) Prin urmare, mobilul urban se constituie în factor structurant esențial al teritoriului urban: - prin asocierea unor mobiluri de natură diferită sunt generate forțele urbane; - prin intermediul mobilului urban și al forțelor urbane omul, societatea umană, își organizează spațiul în care trăiesc în acord cu necesitățile, aspirațiile și concepțiile proprii, în mod conștient sau inconștient ; - activitatea urbană transformă un spațiu urban în spațiu corespunzător, apropriat, capabil să susțină atingerea obiectivului (satisfacerea intereselor) grupului uman care a generat mobilul urban; - activitatea urbană devine „catalizatorul” conformării teritoriului, cu semnificație în plan calitativ și cantitativ; ea determină atât dimensiunile morfologice ale structurii urbane, cât și pe cele relaționale Activitățile urbane se asociază în sisteme pe diferite paliere de generalitate, la scară locală, sau la scară teritorială (micro-scară, mezo-scară sau macro-scară), sistemelor de activități fiindu-le asociate teritorii de referință; sistemul de activități urbane conține subsisteme, care rezultă: - prin conlucrarea unor activități care urmăresc un obiectiv comun, - se datorează unei cauze comune – în sensul că au fost generate de aceeași motivație, datorându-se acelorași mobiluri; - dintr-o motivație simplu sincretică (se desfășoară în același loc) În consecință, componenta sistemului urban care asigură transformarea mobilului uman în mobil urban, și apoi transpunerea acestuia într-o anume organizare a spațiului urban este activitatea urbană localizată Când ne referim la localizarea activității într-un spațiu vorbim, deopotrivă, despre spațiul ocupat efectiv de către activitate, precum și despre spațiul afectat prin implantarea activității respective în teritoriul urban (spațiul din vecinătate, influențat de existența, manifestarea acelei activități) 102 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Una dintre cele mai mari greșeli întâlnite în activitatea de proiectare urbană și planificare spațială este focalizarea atenției asupra unei singure componente a sistemului de activități, ori doar asupra aspectului spațial-configurativ Neglijarea unor componente simple, sau a unor subsisteme urbane, ori a unor relații din teritoriul de referință, reprezintă negarea caracteristicii esențiale a orașului – aceea de a fi un sistem Forțele urbane Am înțeles că, pe parcursul existenței organismului urban, mobilul uman și mobilul urban fac obiectul unui continuu proces de evoluție, în urma căruia își intensifică forța de acțiune, ca efect al asocierii unor mobiluri de naturi diferite (economice, sociale, politice, estetice, etc ) Această asociere determină apariția forțelor urbane, care se manifestă în realitatea concretă prin transformarea spațiului urban în funcție de mobilul care a generat acest proces, prin decizie urbană și acțiune urbană Personalitatea orașelor depinde de ceea ce ele conțin; întâlnim în orașe situate în diferite locuri de pe planetă, structuri constructive asemănătoare sau chiar identice, folosite în scopuri diferite; cu alte cuvinte, aceeași expresie arhitecturală formală asociată unor utilizări diferite; de foarte multe ori, forma generică a clădirii este doar expresia banală a tehnologiei utilizate și nu reprezintă expresia unui scop anume, transpus în creație arhitecturală Extrapolând la orașe observația anterioară: există pericolul de a repeta acest tip de greșeli la scara lumii urbane – de a aplica stereotip rețete de soluționare a problemelor spațiale, de organizare a alcătuirilor urbane prin preluarea unor rezolvări de urbanism alese pe baza unui singur criteriu (economic, stilistic, coerență funcțională, etc ) și care, de fapt, nu fac altceva decât să „saboteze” obiectivul propus, de concretizare a unei viziuni spațial-urbanistice apropriate comunității Funcția urbană Existența sistemului de activități urbane se confirmă prin permanenta transformare a subsistemelor acestuia /a sistemului în ansamblu, sub acțiunea oricărei modificări care apare la nivelul oricărei componente sistemice (exemplu: prin translatări de activități, prin modificarea unora aflate în interdependență) Procesul de transformare /evoluție /adaptare a sistemului de activități la noile nevoi umane /comunitare /sociale conduce către transformarea /evoluția /adaptarea sistemului urban, în care fiecare componentă sau relație își are rolul său bine determinat, ca element co-structurant al acelui sistem Fiecare activitate urbană se constituie într-o funcție urbană, aflată în raport de interdependență cu celelalte activități; funcția tinde în permanență către o finalitate materială sau spirituală, contribuind la configurarea identității orașului 103 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Funcția intraurbană reprezintă rolul pe care îl deține o componentă în cadrul orașului ca sistem urban; când ne referim la funcția unui oraș, ne referim la „profesiunea” acestuia în cadrul sistemului urban căruia îi aparține, în conformitate cu vocația sa, cu o anumită caracteristică de excelență pe care și-a configurat-o, și și-a probat-o în timp, în competiția pentru resurse cu alte orașe Acest rol trebuie înțeles în următorul mod: - ca generator de proprietăți într-un sistem; - consecință a caracteristicilor respectivului sistem ; - generator de proprietăți și consecință a caracteristicilor sistemului Funcția urbană reprezintă modul în care o componentă satisface, într-un anumit moment, un complex de nevoi ale existenței urbane; presupune atât capacitatea componentei de a menține, cât și de a modifica o anumită funcție, în concordanță cu variația parametrilor nevoii urbane Capacitatea funcțională a unei componente este conferită de prezența unei caracteristici specifice, purtătoare a funcției corespunzătoare, și de asigurarea relațiilor cu restul sistemului pentru a fi posibilă exercitarea acesteia Recapitulare: FUNCȚIA URBANĂ – modul în care este satisfăcută o nevoie urbană prin adoptarea unui rol în sistemul urban; rol atribuit unui spațiu urban de a satisface o anumită nevoie printr-o activitate; FUNCȚIUNEA URBANĂ – un spațiu urban asociat unei activități urbane care satisface o nevoie urbană; exercitarea funcției într-un anumit spațiu urban ; caracteristicile acesteia depend de nivelul de cultură al utilizatorilor, de contextual politic-social, de trăsăturile administrației locale și centrale, etc FUNCȚIONALITATEA URBANĂ – capacitatea unui complex de funcțiuni urbane / capacitatea unei zone urbane de a satisface un complex de nevoi; vorbim despre funcționalitate bună sau despre disfuncționalități ale unei zone urbane ; Poate fi stare de funcționalitate efectivă sau potențială (în studiile prospective) FUNCȚIONAREA ORGANISMULUI URBAN – capacitatea unei alcătuiri urbane de a susține un proces urban; se exprimă prin randamentul acelui proces urban ; în studiile prospective funcționarea organismului urban se evidențiază prin nivelele extreme de randament – minim și maxim, în ipoteza, sau pornind de la premisa, unui nivel maxim de funcționalitate sau de disfuncționalitate, în scopul anticipării și evaluării factorilor de risc CURS 10: Concepte fundamentale în abordarea alcătuirilor urbane (I): Categorii esențiale în abordarea alcătuirilor urbane (organism urban, viața urbană, cadrul urban); Conceptul de structură urbană prin elementele de cadru urban 104 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CONCEPTE FUNDAMENTALE ÎN ABORDAREA ALCĂTUIRILOR URBANE (I) Categorii esențiale în abordarea alcătuirilor urbane (organism urban, viață urbană, cadru urban) Alcătuirile urbane, în general (fie acestea obiecte individuale sau grupaje de obiecte de arhitectură, zone urbane, orașe, metropole, aglomerări urbane, conurbații sau rețele continentale de orașe, etc ), prezintă trei puncte de vedere din care le este abordată problematica: cel al alcătuirii, cel al funcționării, cel al dezvoltării; ele sunt sisteme care funcționează și supraviețuiesc datorită caracteristicii de a funcționa ca organisme, alcătuite din componente care cooperează întru un scop comun Utilizarea, în cazul orașului, a acestei formulări cu conotație biologică accentuează conexiunile existente între morfologia, funcționalitatea și dinamica orașului (apropiate de anatomia, fiziologia și autogeneza oricărui organism viu) „Referindu-ne (…) la organismul urban, ne referim la o totalitate de activități urbane localizate (elemente morfologice) care se constituie în VIAȚĂ URBANĂ și, în același timp, la o totalitate de spații aferente – localizări (alte elemente morfologice) care se constituie în CADRU URBAN Relația între cele două constituente ale organismului urban fiind de natură dialectică, viața urbană și cadrul urban sunt reciproc dependente, dar primul termen al acestei relații (…) este factorul motor al transformării; o transformare care, așa cum s-a demonstrat istoric, poate lua forma evoluției sau a involuției – situații reflectate, pe de o parte, în starea de mobilitate și complexitate a elementelor morfologice și, pe de altă parte, prin echilibrul între viața urbană și cadrul urban ”142 Cei doi termeni ai echilibrului urban general – modul de viață și cadrul de viață – suscită o înțelegere globală, o cercetare multidisciplinară și interdisciplinară, pentru că pot fi accesate din multiple perspective și paliere de abordare, aparțin unui conținut unitar care se adresează atât spiritului, cât și materiei, având, simultan, conotații abstracte, dar și concrete Din teoria funcționalistă clasică a lui Malinowski, aplicată planificării spațiale am înțeles că, în momentul în care ne raportăm la oraș ca la un organism urban, ne raportăm la modul în care configurarea și structurarea orașului reprezintă un răspuns la satisfacerea nevoilor socio-umane Vorbind despre nevoile umane din punct de vedere urbanistic luăm în considerație diferitele tipuri de determinism din perspectiva necesităților, care pot fi de natură biologică, economic-materială, spirituală, socială, politică; presiunea de satisfacere a acestora se transformă în mobil uman, care prin multiplicare la scară socială și asociere capătă aspect de mobiluri urbane 142Alexandru SANDU, Teoria Structurilor Urbane – partea I-a, curs universitar, Ed Universitatea de Arhitectură și Urbanism „Ion Mincu”, București 105 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Prin cumulul și acțiunea sinergică a mai multor mobiluri urbane se constituie forțele urbane, care determină decizii și declanșează activități umane și urbane, determinând, în acest proces, comportamente umane și sociale Comportamentele și activitățile sunt componente ale VIEȚII URBANE Viața unei așezări urbane, VIAȚA URBANĂ, este caracterizată prin: - atitudinea grupurilor umane, a obiceiurilor sociale, a relațiilor la scara comunității, prin serviciile și beneficiile pe care orașul le oferă locuitorilor săi, vizitatorilor, altor actori urbani; toate acestea constituie MODUL DE VIAȚĂ URBANĂ Caracteristicile VIEȚII URBANE (atitudini, obiceiuri, relații, servicii, beneficii) reprezintă MODUL DE VIAȚĂ URBANĂ Viața urbană, caracterizată prin constituentele modului de viață urbană, se desfășoară într-un anumit CADRU URBAN, determinat prin configurația spațiului urban, prin cultura urbană și politicile urbane Cadrul urban este generat de legități concrete, care acționează specific în palier fizic, geometric, estetic, socio-economic, etc ; acesta se constituie în timp, prin acumularea, asocierea și rafinarea spațiilor urbane Sesizarea sistemului de elemente ale cadrului urban depinde de nivelul de cultură și educație, de capacitatea omului de a sesiza aspectele mediului înconjurător, antropic sau natural Configurația spațiului urban, cultura urbană și politicile urbane determină CADRUL URBAN Elementele determinante ale cadrului urban își pun amprenta asupra diferitelor componente din PLANUL EXISTENȚEI URBANE: cea fizic-naturală (mediul natural), cea fizic-artificială (mediul artificial), cea economică, psiho-socială, cultural–istorică, juridic-administrativă PLANUL EXISTENȚEI URBANE este constituit din componente socio-economice, cultural-istorice, spațial-naturale și antropice, juridic-administrative Componentele VIEȚII URBANE, caracteristicile MODULUI DE VIAȚĂ URBANĂ și determinantele CADRULUI URBAN sunt hotărâtoare, deopotrivă, pentru modul de constituire a MORFOLOGIEI URBANE, toate aflându-se în raporturi de intercondiționare VIAȚA URBANĂ împreună cu MODUL DE VIAȚĂ URBANĂ și CADRUL URBAN constituie MORFOLOGIA URBANĂ ; toate sunt intercondiționate Conceptul de structură urbană prin elementele de cadru urban 106 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Între elementele de cadru urban se stabilesc relații (de cooperare, indiferență, competiție) în palierul funcționalității și al spațialului; aceste relații, împreună cu componentele fizice, constituie STRUCTURA SPAȚIULUI URBAN Prin prisma cadrului urban, funcționalitatea reflectă calitatea unei texturi spațiale situate într-un anumit context urban și temporal; vorbim despre funcționalitate la diferite scări ale spațiului: a unei parcele de teren, a unui amplasament, a unei zone urbane, a unui oraș sau teritoriu; funcționalitatea poate fi satisfăcătoare sau nesatisfăcătoare, acceptabilă sau inacceptabilă, pozitivă sau negativă; când este nesatisfăcătoate sau inacceptabilă înregistrăm disparități, respectiv disfuncționalități la nivelul alcătuirii urbane Gradul de funcționalitate urbană este determinat de nivelul de satisfacere a unei nevoi urbane, din punctul de vedere al organizării administrativ-instituționale, din punct de vedere etic sau estetic, etc Prin urmare, structura spațiului urban poate fi abordată ca: - exprimare fizică a structurii funcționale a orașului; - exprimare fizică a contextului social-uman în care se constituie printr-un proces derulat în timp, și care se manifestă într-o anumită conjunctură; - ca răspuns complex la un ansamblu de nevoi, transpus în planul realității urbane în mod indirect, prin intermediul sub-sistemelor funcționale urbane, ori în mod direct, printr-un ansamblu de percepții și senzații recepționate în timp real sau retroactiv, considerate în plan etic, estetic, psiho-social În palierul percepțiilor și senzațiilor se exercită nevoia de ambient, sub raportul nevoilor existențiale din planul spațial – funcțional, pe de o parte, și din perspectiva nevoilor psiho- sociale Așadar, nevoia de spațiu urban se rafinează, apărând categoria nevoii de ambianță spațială urbană; aceasta determină apariția unor aspecte și criterii mai subtile de judecată a calității sistemului urban, care se specializează în mod sofisticat, permițând manifestarea nevoilor umane diversificate și contribuind la formarea comportamentului urban, și definirea comportamentelor umane Ambianța specifică a unui sistem urban, sau a unui cadru urban, contribuie la constituirea unui prestigiu propriu al locurilor urbane și al ritmului lor de viață urbană, cu rol determinant în nivelul de atractivitate a orașului (al gradul de succes ori de insucces în competiția globală actuală) CURS 11: Concepte fundamentale în abordarea alcătuirilor urbane (II): Morfologie urbană și sintaxă urbană; Partiul urbanistic; Spațiul funcțional și Spațiul perceptiv CONCEPTE FUNDAMENTALE ÎN ABORDAREA ALCĂTUIRILOR URBANE (II) 107 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Morfologie urbană și sintaxă urbană MORFOLOGIA URBANĂ reprezintă, pe scurt, studiul formei alcătuirilor urbane și al proceselor de formare a acestora; corelat cu structura (creată de către componente și relațiile dintre ele) și caracterul spațiului, identificăm nivele de complexitate diferită a proceselor alcătuirilor urbane, care se diferențiază în: zone urbane, orașe, metropole, aglomerații urbane, zone metropolitane Înțelegerea proceselor urbane corespunzătoare implică analiza structurii fizice la scările relevant ale spațiului geografic (microscară, mezoscară și macroscară), modul de distribuție și a intensității mobilității în teritoriu, modul de utilizare a terenului, modul de proprietate, densitatea de ocupare a terenurilor, randamentul economic în utilizarea acestora, modul în care este organizată activitatea de management urban (de la planificarea proceselor de dezvoltară urbană, implementarea programelor și controlul dezvoltării) În mod obișnuit, analiza formei fizice a spațiului urban se concentrează asupra modului de organizare și distribuție spațială a rețelei stradale, a parcelelor de teren urban, a insulelor urbane, a modului de organizare a spațiului construit, iar pentru aceste tipuri de studii specifice se planuri topo-cadastrale și analize comparative dinamice (analizând forma fizică a spațiului urban în momente diferite, caracteristice, cel puțin două, plasate pe traiectoria de evoluție istorică a orașului) Se mai realizează analize comparative între alcătuirea urbană în speță și alte tipuri de alcătuiri urbane, reale sau teoretice Înțelegerea acestor procese cu relevanță fizică nu poate fi completă decât în cazul unei analize sociologice cuprinzătoare, realizată în paralel, cu privire la forțele sociale care au influențat o anumită distribuție spațială în teritoriul de referință Studii asupra formei fizice a spațiului urban se mai pot realiza din perspectivă geografică, geologică, istorică, ecologică (analiza momentelor de risc manifestat putând furniza date suplimentare de mare utilitate pentru determinarea cauzelor și înțelegerii unui tip de conformare spațială, ori pentru anticiparea tendințelor și proceselor de evoluție urbană) Printre primii care au realizat studii de morfologie urbană au fost Lewis Mumford, James Vance și sir Peter Hall Frecvent întâlnită este înțelegerea conceptului de morfologie urbană prin studiul țesutului urban, al țesăturii urbane, în scopul decodificării structurii spațiale a peisajului construit și al celui urban, prin raportare la structura fizică a unui spațiu urban neplanificat, organizat spontan Am înțeles din cursurile precedente că MORFOLOGIA URBANĂ se constituie pe două paliere distincte, dar intercondiționate între ele: palierul aflat la nivelul VIEȚII URBANE, plan al realității urbane cu relevanță din punct de vedere SPAŢIAL-FUNCŢIONAL (care constituie un subsistem al spațiului urban, ale cărui componente sunt de natură abstract-materiale) și palierul aflat la nivelul CADRULUI URBAN, plan al realității urbane cu relevanță din punct de vedere SPAŢIAL-PERCEPTIV (care 108 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA constituie un alt subsistem al spațiului urban, ale cărui componente au relevanță din punct de vedere concret-spiritual) Cele două paliere de abordare corespund unor planuri de manifestare diferită și simultană a elementelor care structurează spațiul fizic urban; separarea metodologică a acestor planuri nu reprzintă un scop în sine, ci facilitează înțelegerea proceselor anterioare de evoluție urbană, precum și reglementarea evoluției viitoare Abordarea modernă a morfologiei urbane se concentrează asupra aspectelor de „vocabular activ” al conformării spațial-configurative (aspecte legate de expresia componentelor) și asupra celor de sintaxă urbană (concentrate asupra modului în care se combină, se relaționează componentele) – termeni preluați din lingvistică; studiul de morfologie urbană nu se raportează la zonele deosebite ale orașului, din perspectiva semnificației lor speciale pentru comunitatea locală, ci se referă la tot teritoriul urban, în scopul evidențierii proceselor de evoluție și structurii spațiale În consecință, studiile de morfologie urbană nu iau în considerație aspectele arhitecturale ale cadrului construit, plasându-se într-un palier de generalitate superior și căutând să decodifice logica internă a conformării spațiului urban Analizele de morfologie urbană se sprijină pe o serie de abordări teoretice: sintaxa spațiului, configurarea spațiului și teoriile cu privire la designul spațiului urban (care abordează trei tipuri de probleme: cea a relațiilor dintre modul organizare a terenurilor și conformarea spațiului, pe cea a conectivității, și pe cea a relevanței locurilor urbane, a amplasamentelor) Se preocupă, prin urmare, și de studiul rapoartelor „plin-gol” (dintre spațiul construit și spațiul neconstruit) în efortul său de a descoperi principii de armonizare a conformării spațiului cu performanța funcționalității sale Legitățile relevate se dovedesc a avea legătură cu configurația ierarhică a rețelei de amplasamente, care contribuie la ierarhizarea spațiului urban Programele de cercetare care și-au propus să înțeleagă, în primul rând, forma generică a orașelor, s-au constituit într-o mișcare de idei denumită „SINTAXA SPAȚIALĂ”; aceasta a fost constituită în speranța că, odată înțelese procesele specifice ei, va fi posibilă și identificarea efectelor celorlalți factori asupra orașelor, inclusiv lămurirea raporturilor dintre procesele economice și sociale – diferențierea nevoilor umane – caracteristicile modului de viață uman – organizarea spațiului Înțelegerea modului în care au fost declanșate și susținute procesele de constituire a zonelor și așezărilor urbane ne deschide calea către înțelegerea LOGICII DE CONSTITUIRE a zonelor și așezărilor urbane SINTAXA SPAŢIULUI este descifrată printr-o cercetare a generării spațiului inițial al orașelor, datorită convingerii că, privite ca obiecte, ORAŞELE SUNT, ÎN MOD ESENŢIAL, REŢELE DE SPAŢII PRODUSE PRIN ACTE SUCCESIVE DE CONSTRUIRE Acest tip de cercetare a fost drept scop să dezvolte metode suficient de precise pentru a demonstra cu claritate științifică ceea ce percepem în mod intuitiv: că în diferite culturi, în diferite momente ale istoriei, și chiar în diferitele părți ale 109 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA aceluiași oraș, rețeaua spațiului a fost structurată diferit, iar această acțiune a avut consecințe asupra caracterului zonelor urbane și așezărilor urbane Cheia înțelegerii acestor consecințe depinde de descoperirea și demonstrarea a ceea ce în prezent percepem ca aspect critic: structura rețelei de străzi apare ca un creator primar al formelor și fluxurilor de mișcare de-a lungul diferitelor străzi Deoarece conformează mișcarea, rețeaua de străzi conformează inclusiv ”patterns” / modurile de utilizare a solurilor ; înțelegem mai bine aceste procese dacă luăm în considerație procesele prin care se identifică cele mai potrivite amplasamente pentru anumite moduri de utilizare (cum ar fi amplasamentele cu vad intens, potrivite pentru comerțul cu amănuntul, sau cele cu caracteristici contrarii primelor, pentru zonele rezidențiale) Problematica sintaxei spațiului urban este diferită, în funcție de scara componentelor – aici punându-se problema sintaxei la scara spațiului urban (care relevă modul de relaționare a componentelor sistemului intraurban) sau problema sintaxei la scara unei zone urbane (care se ocupă, în mod evident, de modul de compunere a elementelor constituente ale acesteia) Orașul a apărut ca urmare a unor procese economice și sociale, fiind, totodată, expresia acestor procese Pe măsură ce aceste procese se modifică, ne așteptăm ca orașele să se schimbe odată cu ele (în prezent ne așteptăm ca orașele să se schimbe sub impactul tehnologiei informației) Constatăm, însă, că deși orașele sunt sensibile la circumstanțele economice și sociale, cele mai multe dintre ele au o formă generică relativ stabilă de-a lungul istoriei, chiar dacă au fost construite pe parcursul unor lungi perioade de timp și în circumstanțe diferite, chiar dacă se află într-o schimbare permanentă Explicația aparentei contradicții: orașele nu sunt produse prin aplicarea în sens direct a proceselor sociale și economice specifice perioadei în care s-au conformat, ci reprezintă rezultanta unor procese de construcție și dezvoltare, a căror desfășurare se raportează la aceste procese Când implantăm structuri constructive (destinate satisfacerii nevoilor ființelor umane) în zone urbane déjà coagulate, definite și individualizate în raport cu împrejurimile, constatăm că cele care acționează prin constrângerile regulamentelor și reglementărilor urbanistice asupra noilor implantări urbanistice sunt siturile, locurile - acestea fiind cele care determină ceea ce poate fi sau nu poate fi realizat în intervențiile de urbanism și arhitectură Așadar, AMPLASAMENTELE determină configurarea obiectelor, complexelor de arhitectură, a caracteristicilor orașelor care ne atrag și rămân în memoria noastră; siturile urbane au influențat, peste timp, constituirea rețelelor de străzi și au determinat modul de conformare a aliniamentelor Pe de altă parte, cele care determină un RITM de viață specific locului urban (un anumit tip de animație, în anumite locuri urbane) sunt ființele umane; oamenii 110 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA sunt cei care, prin deplasarea lor dintr-o localitate în alta, dintr-o zonă urbană în alta, determină tipul de vibrație specifică a acestora, caracteristicile funcționale și configurative ale acestora Orașele au propria lor logică pe care trebuie să ne străduim o înțelegem, în caz contrar nu vom reuși să pricepem modul în care factorii economici și cei sociali își pun amprenta asupra dezvoltării acestora Partiul urbanistic Partiul urbanistic este exprimarea complexă a unui mod global de organizare a unui teritoriu urban; acesta precizează: localizarea functiunilor, ocuparea sau utilizarea terenului conform premiselor sale de dezvoltare, atât la nivelul cadrului structural al spațiului, cât și din punct de vedere socio-economic și estetic Partiul urban exprimă caracteristicile de perspectivă ale subsistemului urban care urmează a fi generat în teritoriul de referință al studiului, prin: - componentele urbane, în diversitatea și complexitatea lor; - structura urbană la scara amplasamentului în speță, alcătuită din componente și relații; - ambientul, prin configurarea modului de conectare a amplasamentului la sistemul mai amplu căruia îi aparține, și prin evaluarea gradului de afectare a terioriului înconjurător; - comportamentul dinamic al subansamblului urban, prin sugerarea modului de dezvoltare și a rapoartelor de interdependență care se stabilesc cu zonele adiacente, a relațiilor cu zonele de muncă, al traseelor favorabile de deplasare, al conexiunilor cu zonele de interes ale orașului Structura subsistemului configurat pe amplasament asigură coerența dezvoltării și o oarecare stabilitate în teritoriul respectiv; stabilirea corectă a nevoilor urbane (la care trebuie să răspundă dezvoltarea) trebuie realizată pe baza unor studii de marketing urban Partiul urbanistic este un instrument de lucru în planificarea spațială, reprezentând o etapă distinctă a procesului de cercetare-proiectare Acesta stabilește caracteristicile majore ale dezvoltării și determină creșterea eficienței de utilizare a resurselor existente în teritoriul de referință, prin : - o nouă organizare funcțională și printr-o ocupare adecvată, - prin structurarea unor scheme stradale care să satisfacă nevoile de conexiune ale zonei urbane studiate cu zona centrală a orașului, cu alte zone urbane care au funcție de „loc central” sau sunt prevăzute a deveni poli de dezvoltare urbană, - realizarea unui nivel de confort urban ridicat și a unei noi imagini urbane, care să satisfacă și să anticipeze nevoile locuitorilor - o nouă organizare care să contribuie la ameliorarea condițiilor de mediu 111 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Modelul de ocupare a spațiului va fi determinat prin suprapunerea rezultantelor unor analize spațial-funcționale: - ale sitului (trăsăturile cadrului natural, efecte de plastică urbană), - ale caracteristicilor economice ale elementelor de cadru urban, - ale evenimentelor (mișcare, aglomerare, culoare), din punct de vedere compozițional (estetic), economic, psiho-social Coroborarea modelului funcțional cu modelul spațial generează PARTIUL URBANISTIC, în caracteristica sa de MODEL GLOBAL AL STRUCTURII URBANE Eficiența de utilizare a teritoriului este un criteriu de judecată, nu numai sub aspect spațial-economic, dar și în raport cu grad de satisfacere a nevoilor urbane; valorificarea caracteristicilor amplasamentului și creșterea coerenței, din punct de vedere al identității și specificului său; modul de tratare a raportului între nou și vechi, ocuparea adecvată a terenului, asigurarea densității de utilizare corespunzătore, optimizarea repartiției dotărilor, raportarea corectă sub aspectul asigurării și creșterii echilibrului mediului înconjurător, aspectele de igienă urbană și social, conectivitatea și mobilitatea – reprezintă alte criterii de judecată Spațiul funcțional și Spațiul perceptiv Adaptarea și integrarea spațială a dezvoltărilor urbane nu se raportează numai la cerințele funcțional-configurative, ci și la cele psiho-sociale, economice, ecologice, culturale În planul percepției caracteristicilor spațiului, se exercită și nevoia de dimensiune estetică, etică, psihologică, cu alte cuvinte, nevoia de ambient urban, care este cu atât mai acută cu cât nivelul de evoluție al comunității umane și nivelul aspirațiilor acesteia este mai ridicat, ajungând până la sofisticare Prin caracteristicile ambientale, spațiul urban se constituie într-un factor de coagulare a comportamentelor individuale în comportament urban, și în definirea conceptului de urbanitate CADRUL de VIAȚĂ URBANĂ se află sub influența și acțiunea unor factori determinați funcțional (diferitele forme de activități urbane) și sub influența altora determinați funcțional-ambiental (de tip antropic-ambiental, natural-ambiental, praxiologic, psiho-social și antropologic) Nevoia de ambient impune calitatea complexă a spațiului urban ca spațiu de viață diversificat funcțional și spațial-configurativ, organizat din multiple perspective, cu acțiune efectivă în formarea si definirea comportamentelor psiho-sociale Putem vorbi, așadar, despre ambianța urbană proprie unui spațiu urban, ca instrument creat prin reglementare urbană, cu rol de exercitare a uneia sau mai multor funcții urbane; de aici se pot evidenția aspecte relevante pentru starea de incompatibilitate între funcția urbană și ambianța urbană 112 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 12: Aspecte de epistemologie a spațiului arhitectural și urban Elemente determinante compozițional-formal în coagularea configurativă a alcătuirilor urbane; percepție spațială și percepție urbană ASPECTE DE EPISTEMOLOGIE A SPAŢIULUI ARHITECTURAL ŞI URBAN Elemente determinante compozițional-formal în coagularea configurativă a alcătuirilor urbane; percepție spațială și percepție urbană Strategiile și acțiunile care vizează crearea și asigurarea unor spații publice de buna calitate au o importanță capitală în creșterea competitivității orașelor europene; 113 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA documentele specifice ale Comisiei Europene143, dintre care o relevanță deosebită pentru problematica acestui curs o prezintă Carta de la Leipzig, subliniază importanța aspectelor legate de calitatea spațiilor publice, a peisajelor urbane antropice, a arhitecturii și a urbanismului, care joacă un rol important în condițiile de trai ale populațiilor citadine și în atragerea întreprinderilor din domeniul industriei bazate pe cunoaștere, a unei forțe de muncă ce posedă nivel ridicat de creativitate și calificare, și a turiștilor Din acest motiv, interacțiunea dintre arhitectură, planificarea infrastructurii și planificarea urbană trebuie potențată, pentru a crea spații publice atrăgătoare, orientate către nevoile (obiective și subiective) din ce în ce mai sofisticate ale utilizatorilor, și pentru a ajunge la un nivel înalt de calitate a mediului de viață urbană, prin cultură arhitecturală (Baukultur) Cultura arhitecturală trebuie înțeleasă (în sensul cel mai larg al cuvântului) ca suma tuturor aspectelor culturale, economice, tehnologice, sociale și ecologice care influențează calitatea și procesul de planificare spațială și pe cel de construcție Această abordare nu trebuie limitată, însă, doar la spațiile publice urbane; o astfel de Baukultur este necesară pentru oraș ca întreg, și necesară, de asemenea, pentru teritoriul său de susținere și influență (împrejurimile sale) – nuanță deosebit de importantă pentru protejarea patrimoniului arhitectural-istoric și peisager, natural și antropic; este necesar, așadar, ca spațiile publice, clădirile istorice, precum și valoarea urbană și arhitecturală pe care acestea o reprezintă să fie protejate Toate aceste concepte, componente urbane și raporturile dintre ele reprezintă aspecte ale MORFOLOGIEI URBANE - ale modului în care se constituie și evoluează relațiile de intercondiționare reciprocă dintre caracteristicile VIEȚII URBANE și cele ale CADRULUI URBAN Mai simplu exprimat, și mai intuitiv, morfologia urbană este studiul FORMEI URBANE, de care se preocupă mai multe domenii și discipline : Arhitectura, Urbanismul, Planificarea spațială, Geografia, Filosofia (în particular Epistemologia), Estetica, Istoria artei și arhitecturii Relațiile dintre morfologia urbană și sistemele urbane constituie domeniul de preocupare al Geografiei, îndeosebi al Geografiei urbane; conceptualizarea modului în care se constituie forma urbană / peisajul urban se bazează pe investigații morfogenetice / de „genetică urbană” (în vogă în ultimii ani), pe modelul sistemelor evolutive naturale, și evidențiază importanța a trei planuri de abordare : - cel al populației; - cel al conformării edificiilor; - cel al configurației teritoriului Suprapunerea concluziilor studiilor specifice, în cele trei planuri, evidențiază „zone morfologice omogene”, denumite și „celule de peisaj urban” 143 Strategia de Dezvoltare Durabilă a Uniunii Europene, construită pe baza Strategiei de la Lisabona, a Programului de Acțiune de la Lille, a Acquis-ului Urban de la Rotterdam și a Acordului de la Bristol; de asemenea, Carta de la Leipzig (mai, 2007) pentru Orașe Europene Durabile, aprobată în reuniunea CEMAT (a miniștrilor responsabili cu dezvoltarea urbană și coeziunea teritorială) 114 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Abordările recente ale formei urbane evidențiază perspective multiple; deosebit de importantă pentru decriptarea mecanismelor de generare a peisajului urban este abordarea istorică, aceasta focalizându-se pe studiul formelor create de către generațiile precedente și pe procesele care au determinat modificarea lor Vechile formule de interpretare a orașelor, bazate pe modele urbanistice fundamentale, create printr-o abordare centralizată de tip ”top-down” (de sus în jos, de la general la particular) pe modelul clasic gravitațional, au fost înlocuite în ultima vreme printr-o abordare inversă, mai democratică, de tip ”bottom-up” (de jos în sus, de la local către general), în care se evidențiază importanța influenței generate de către zonele urbane asupra conformării, în ultimă instanță, a spațiului global, pe de o parte, precum și importanța mecanismelor intrinseci ale organismelor urbane, a comportamentului și acțiunii acestora, în definirea mărimii și formei alcătuirilor urbane, pe de altă parte; „Orașele apar astfel drept exemple de structuri auto-organizate, care se constituie pornind de la acțiuni localizate”, scrie Michael Batty, în cartea sa New Ways of Looking at Cities Așadar, capacitatea unui complex de funcțiuni urbane de a satisface un complex de nevoi urbane este cea care determină declanșarea proceselor morfologice ale alcătuirilor urbane; cu alte cuvinte, forma unui oraș este determinată de către FUNCȚIONALITATEA acestuia Organismul urban funcționează prin conlucrarea mai multor subsisteme; un subsistem urban caracterizat printr-o bună funcționalitate, capabil de a răspunde nevoilor specifice ale unui subgrup comunitar, care este identificat printr-un MOD de VIAȚĂ URBANĂ propriu, prin anumite trăsături caracteristice ale VIEȚII sale URBANE, va crea o anumită textură urbană în teritoriul său de referință Setul de caracteristici ale vieții urbane asociate unui țesut urban se determină printr-o ANALIZĂ MORFOLOGICĂ; aceasta reflectă starea funcțională a structurii unei alcătuiri urbane – a unui oraș, a unei zone urbane, ori a spațiului geografic de referință al unui sistem urban Modelele urbanistice fundamentale au fost revizuite în perioada contemporană, reevaluarea acestora făcându-se din perspectivă umanistă; nevoia schimbării de paradigmă s-a conturat în momentul în care s-a constatat că locuitorul urban își schimbă comportamentul pe măsură ce procesele urbane devin mai complexe, și se înstrăinează din ce în ce mai mult de mediul său de viață într-un cadru preponderent antropic Din perspectivă umanistă, există abordări diferite ale aspectelor epistemologice ale morfologiei urbane: - în abordarea funcționalistă se consideră că orașul nu poate fi perceput ca un tablou, iar caracteristicile geometrice ale concepției arhitecturale nu prezintă relevanță esențială pentru locuitorii săi, accentuându-se necesitatea unei bune gestionări a orașului sub aspectul funcționalității sale; 115 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - în abordarea estetizantă se pledează pentru o abordare estetică a spațiului urban, accentuându-se influența pe care o exercită componentele configurativ-spațiale ale cadrului de viață urbană asupra comportamentului uman; - în abordarea democratic-participativă se contestă dreptul arhitectului sau al urbanistului de a decide singur în privința organizării și conformării cadrului de viață urbană, punându-se în evidență necesitatea implicării populației, a tuturor actorilor urbani, în conformarea viziunii strategice către care trebuie să tindă procesele de dezvoltare urbană; este caracteristică urbanismului participativ Arhitecții Eero și Eliel Saarinen (fiu și tată) au efectuat încă în 1950 un studiu de morfologie urbană pentru compania General Motors, pornind de la studiul influenței spațiului asupra productivității individului (unul dintre aspecte fiind influența spațiului aferent parcursului de la locuință la locul de muncă) Schimbarea de paradigmă în analiza spațiului contemporan s-a produs prin mutații, în etape succesive, la nivelul atitudinii față de oraș, accentuându-se asupra: - nevoii de continuitate spațio-temporală, a caracteristicii sistemice a organismului urban, renunțându-se la analiza obiectului independent de arhitectură în reglementarea proceselor de dezvoltare urbană ; - importanței laturii existențiale a morfologiei urbane, evidențiindu-se importanța raportului comportament uman - calitate a spațiului construit, apărând conceptul „climatului de existență” a locuitorului urban; s-a evidențiat relația de consecvență între caracteristicile proceselor de dezvoltare spațial-configurativă și caracteristicile derulării proceselor din perspectivă social-comunitară (spre exemplu: zonificarea funcțională a spațiului urban și organizarea spațiului urban în insule urbane de mare densitate au drept consecință segregarea socială și distrugerea sentimentului de apartenență la comunitate; Jane Jacobs susține ca distanțarea unui copil de modul de viață majoritar al comunității conduce către declanșarea unor procese alienante la nivelul conștiinței copilului, cu atât mai grave cu cât izolarea acestuia este mai evidentă, afirmând că un copil care se joacă într-un spațiu special amenajat, la care nu au acces cei din generația lui, este mai înclinat către delincvență decât un copil care se joacă pe stradă și percepe ritmul vieții reale); - nevoii de implicare a locuitorilor în decizia administrației locale cu privire la conformarea cadrului lor de viață, la stabilirea priorităților de intervenție asupra mediului urban și a programelor finanțate din bani publici sustine necesitatea participarii in constructia urbana a tuturor celor interesati Introducerea conceptului „climatului de existență” a locuitorului urban a determinat apariția conceptelor de „igienă mentală” și „igienă socială”, accentuându-se asupra caracterului sano-genetic al spațiului public deschis, cu funcție de contact comunitar – spații pietonale, scuaruri, piețe publice, și a rolului său integrator din punct de vedere psiho-social De mare utilitate pentru organizarea orașului este folosirea abordării de tip ”feed back” în procesul de conformare spațial-configurativă, prin analiza percepției urbane a utilizatorului urban 116 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA În anii 60 ai secolului 20, lucrarea despre imaginea urbană a lui Kevin Lynch a adus în prim plan dimensiunea vizuală a percepției spațiului urban144; dincolo de aspectele bioclimatice și „proxemice” (utilizarea prin care omul atribuie spațiului calitatea de produs cultural specific - concept introdus de către E T Hall145), Kevin Lynch insistă cu privire la necesitatea „lizibilității” peisajului orașului; „imagibilitatea”, după cum exprimă și numele său (”the image”), favorizează creația imaginilor mentale colective ale mediului înconjurător Elementele constitutive ale formării imaginii urbane sunt: drumurile, limitele, cartierele, nodurile și punctele de reper Lectura peisajului urban („the townscape” al lui G Cullen146, care a reluat, parțial, elementele tradiției engleze ale Pitorescului) abordează cu precădere viziunea cinematică a spațiului, insistându-se asupra spațiului „kinestezic” Percepția solurilor, fațadelor, volumelor, culorilor, mobilierului urban se modifică în deplasare, ajungând să resuscite interesul pentru spațiul sensibil și pentru expresia sa Analiza urbană din perspectiva lu Kevin Lynch evidețiază: - orașul se manifestă pe multiple planuri în relația sa cu utilizatorul de spațiu urban, determinând reacții la diferite nivele ale conștiinței umane; - complexul de trăsături caracteristice ale diferitelor locuri urbane determină specificul urban, și înțelegerea de către utilizator a spațiului urban; - calitatea spațiului generată prin organizarea sa determină lizibilitatea locurilor urbane, și facilitează raportarea utilizatorului la modul de concepere a spațiului urban; - în planul mental al utilizatorului trăsăturile caracteristice ale locurilor și modul de organizare a acestora se suprapun, generând decodificarea sub aspectul semnificației a locului urban, determinând ca reacție, conștientă sau inconștientă, dorința de implicare și intervenție asupra componentelor morfologice urbane Reflexiile formulate de către Kevin Lynch se mențin în actualitate și fac obiectul altor studii Spre exemplu, J F Augoyard s-a preocupat de practicile cotidiene în spațiul urban, de percepția peisajului și de estetica ambianței urbane; el a observat că „spațiul este perceput prin ureche și nas, pentru că mișcarea noastră în spațiu nu ne este perceptibilă (…) Așa că spațiul este o sinteză abstractă a celor cinci simțuri ” El mai încearcă să definească și „ambianța”, pe care o asimilează (pe scurt) a fi „o întâlnire dintre un dat fizic și ceea ce exprimă sensul percepției ” Ca o concluzie a celor abordate în curs, din perspectiva arhitectului : 144 K Lynch în „The Image of the City”: „Această carte a examinat calitatea vizuală a orașului american prin studiul reprezentării mentale a acestui oraș de către locuitorii săi Ea își concentrează în mod deosebit atenția, în primul rând, asupra unei calități vizuale particulare: claritatea aparentă sau lizibilitatea peisajului urban Prin aceasta dorim să vorbim despre ușurința cu care putem recunoaște elementele caracteristice unui oraș și organizarea acestora într-o schemă coerentă ” 145 E T Hall a studiat fenomenul percepției spațiului; propune o veritabilă clasificare a percepției spațiilor urbane în funcție de canalul senzorial utilizat: spațiu vizual, spațiu olfactiv, spațiu auditiv, spațiu tactil, spațiu kinestezic; insistă în privința relativității percepției, care, întotdeauna, este un „construct” cultural 146 G Cullen (1961), Townscape, London; ulterior rafinează termenul în „the concise townscape” (1971); a identificat și evidențiat dimensiunea vizuală plastică în crearea „peisajului urban” 117 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - formele urbane, în contradicție cu cele care nu aparțin unui loc, sunt purtătoare de sens, de folosință, și capabile de adaptare în funcție de utilizator; - compoziția urbană trebuie să se înscrie în valorile culturale, geografice sau istorice ale sitului în care se implantează, depășind ideea utilitarismului imediat; - spațiul dobândește o identitate proprie și calități specifice; el trebuie să evolueze și își descoperă alte și alte utilizări, fără ca această schimbare să se facă întotdeauna printr-o opțiune conștientă Lao Tse „În butucul roții se întâlnesc treizeci de spițe Dar esența roții Este spațiul gol dintre acestea Vasul de ceramică este constituit din argilă Dar esența vasului Este spațiul gol din interiorul său Casa este alcătuită din pereți cu ferestre și uși Dar esența casei Este spațiul gol din interiorul său ” comentariu succint / max 5(cinci) rânduri CURS 13: Elemente determinante funcțional-compozițional în structurarea alcătuirilor urbane Efecte de plastică urbană ELEMENTE DETERMINANTE FUNCŢIONAL-COMPOZIŢIONAL ÎN STRUCTURAREA ALCĂTUIRILOR URBANE Conceptul de structură urbană a apărut prin aplicarea unei logici de abstractizare a realității urbane, prin elaborarea unor modele de interpretare a orașelor, prin procedee bazate adesea pe principii și metodologii împrumutate din Filozofia științei sau din alte domenii; ulterior și-a dovedit aplicabilitatea sa pragmatică, intervenind într-o realitate din care a fost creat Am înțeles din cursurile precedente că procesul de constituire și conformare permanentă a organismului urban este declanșat de către nevoi și interese, care se constituie în mobiluri umane ce declanșează acțiunea omului; prin însumarea 118 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA acestora se constituie mobilurile urbane, care declanșează acțiuni la scară urbană; acestea se concretizează în activități umane și activități urbane, care se desfășoară pe terenuri urbane, determinând moduri diferite de utilizare a teritoriului Rolul atribuit unei componente a spațiului urban (cu scopul de a satisface o anumită nevoie prin desfășurarea unei activități) se numește funcție urbană; aceasta denotă aspecte pozitive au negative, în funcție de modul în care reușește să satisfacă nevoia urbană ca urmare a adoptării acelui rol în sistemul urban Exercitarea funcției urbane într-un „decupaj” anume al spațiului urban conformează funcțiunea urbană; prin urmare, funcțiunea urbană este un spațiu urban specializat (asociat unei funcții urbane); caracteristicile sale depind de nivelul de cultură al utilizatorilor, de contextul politic-social, de trăsăturile administrației, etc Procesul (descris simplificat) determină structurarea orașului (sau a altor forme de alcătuire urbană) prin modul în care este „ocupat” spațiul urban (în toate cele patru dimensiuni utilizate în planificarea spațială – trei spațiale și una temporală), pe de o parte, și prin modul în care este utilizat teritoriul urban (determinat prin distribuția funcțiunilor urbane) Cu alte cuvinte, structurarea alcătuirilor urbane este determinată de către factori de natură funcțional-compozițională, prin modul de utilizare a parcelelor de teren urban care influențează modul de ocupare a spațiului urban Așadar, activitatea urbană exercită influențe deosebit de complexe asupra teritoriului urban prin modul de ocupare a spațiului urban, în mod specific prin: - modul de ocupare a terenului (două dimensiuni spațiale și una temporală), care se referă la raportul determinat între activitate și o parcelă de teren urban; pentru exprimarea acestui aspect se evaluează POT (procentul de ocupare a terenului), ca raport între suprafața terenului ocupat efectiv (pentru asigurarea condițiilor de desfășurare a activității) și suprafața totală a parcelei; - modul de utilizare a terenului (trei dimensiuni spațiale, una temporală, alta economică), care se referă la randamentul economic al unei parcele de teren urban, la raportul determinat între activitate, o parcelă de teren, și eficiența financiar-economică a acestei asocieri; pentru exprimarea acestui aspect se evaluează CUT (coeficientul de utilizare a terenului), ca raport între suprafața desfășurată a construcției (prin însumarea suprafețelor tuturor nivelelor) și suprafața parcelei; - modul de afectare a terenului (dimensiuni multiple: trei dimensiuni spațiale, una temporală, una culturală, una economică, una ecologică, una de sănătate publică, una administrativă, una sociologică, multiple psihologice, multiple de mobilitate individuală și comunitară, etc ), care se referă la influențele primelor două tipuri de rapoarte exercitate asupra mediului urban în teritoriul învecinat (pentru evaluarea acestora se elaborează studii de impact) Afectarea teritoriului înconjurător, prin localizarea unei activități urbane pe o parcelă anume, poate fi pozitivă sau negativă – contribuind la creșterea atractivității unei zone mai ample prin dinamizarea acesteia, sau determinând la decăderea acesteia prin externalitățile generate 119 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA În cazul afectării negative a teritoriului se adoptă măsuri de reconformare a soluției la scara amplasamentului, ori se renunță la localizarea activității pe parcela de teren în speță, urmând ca acesteia să i se asocieze o altă parcelă în care externalitățile generate să-și găsească soluții în cadrul amplasamentului propriu, fără a-și mai exercita influențele negative în teritoriul învecinat Deoarece există: activități legate de un amplasament anume și activități independente de modul de localizare, relocarea nu este posibilă uneori Un spațiu urban specializat (asociat unei funcții urbane) devine o funcțiune urbană, constituită, așadar, cu scopul de a satisface o nevoie inițială și de a împlini o anumită aspirație sau interes generat; după constituirea sa, funcțiunea urbană este generatoare de nevoi și interese la scară spațială și socială Evaluarea „forței” de iradiere a unei funcțiuni urbane la scara teritorială se face prin identificarea limitelor spațiale și măsurarea ariilor de interes; acestea sunt de mai multe tipuri: - aria izocronă, spațiul parcurs prin raportarea la un centru de atracție, de interes, în corelație cu timpul – parcurs în intervale de timp egale (prin diferite modalități de deplasare) sau parcurs la intervale de timp egale (ciclic); - aria de influență, spațiul asupra căruia un centru de atracție își exercită influența, măsurat obiectiv, pe criterii teoretice (nevoi, deservire); - aria de atracție, spațiul asupra căruia un centru de atracție își exercită influența, măsurat în raport cu criterii de factură subiectivă (interese, criterii social-economice, culturale, psihologice); - aria de convergență, spațiul în care mai multe centre de interes (situate pe același palier, ca funcție sau importanță) sunt atrase de către un anumit centru și, în același timp, unele de altele; abordarea acesteia se face sub raportul formei, al funcțiunii, al proceselor de dezvoltare; toate acestea și din perspectivă temporală EFECTE DE PLASTICĂ URBANĂ Spațiul urban nu contează doar prin raportarea activităților la cele două dimensiuni ale parcelei urbane și la eficiența economică a utilizării acesteia, ci oferă o multitudine de ”layers”, de planuri și fațete aflate în interconectare, prin intermediul unor „puncte nodale” ale spațiului urban, ceea ce determină o anumită compoziție și o atmosferă specifică a spațiului urban 120 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA FIGURA: Umanizarea vieții urbane; Sursa: J Tyrwhitt, J L Sert, E N Rogers (1954), The Heart of the City: towards the humanisation of urban life, Ed Hoepli, Milano „Scopul vizat, în amenajarea zonelor de locuire urbană și a „unităților de vecinătate”, este de a permite fiecărei familii, dacă aceasta este dorința, de a forma cu ceilalți o comunitate care răspunde contactelor sociale bine definite și care prezintă o unitate fizică evidentă Unitatea de vecinătate este, în mod esențial, un grup social spontan: ea nu poate fi creată de către un planificator urban Tot ce se poate în ultimă instanță este de a asigura unei comunități satisfacerea nevoilor vitale esențiale, de a compune un cartier care dă locuitorilor săi impresia de a trăi într-un loc deosebit de altele” (scria Frederik Gibberd în manualul său „Composition urbaine”, pag 247) d:\Electronica\Comerd:\Electronica\d:\Electronica\Comerd:\Electronica\sec ¬d:\Electronica\coală d:\Electronica\Teren Joacăd:\Electronica\Industried:\Electronica\Autogară Circul UrbanCircul localăPietonal Red:\Electronica\ea Transport public Analiza comparativă unui cartier de până la 5 mii de persoane și a unuia de peste 7 mii de persoane evidențiază avantajul de a locui în insule urbane și în cartiere de mici dimensiuni Cartierul mai mic este, din anumite puncte de vedere, mult mai potrivit să fie împărțit în insule urbane decât cel mare; pentru locuitorii cartierului mare oportunitatea de a se întâlni în centrul ansamblului este mai scăzută și, în 121 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA consecință, aceștia sunt mai izolați, ceea ce devine periculos pentru centrul comercial (care poate falimenta) Pe de altă parte, când populația este mai puțin numeroasă clădirile publice sunt mai puțin eficient utilizate, și devine absolut indispensabil ca școlile să fie folosite și pentru activități ale adulților Probabilitate scăzută cazul (f) pentru întâlniri spontane ( Politici de plantare / rețea de spații verzi (orașul Milton Keynes, UK) - Se realizează o rețea de spații verzi folosind specii din vegetația locală și valorificând topografia locului (cursuri de apă, curbe de nivel, spațiile verzi de utilitate publică, rețeaua de circulație publică și plantațiile din zonele cu lotizări) În interspațiile rețelei se creează zone cu aspect de „pădure urbană”, alcătuite din specii dominante în oraș, grupate în masive plantate, în mod consecvent cu anumite specii, dând un sens amplasamentului, un sens identitar locului Se va acorda o mare atenție acestor „interspații”, întrucât un locuitor urban petrece, probabil, cca 5% din timpul său în zona rețelei stradale, iar restul de 95% în interspațiile rețelei 122 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Se creează câte o combinație stabilă de specii plantate în cadrul fiecărei zone, capabilă să răspundă unei largi palete de așteptări și utilizări Fiecărei „păduri urbane” îi este alocată o anumită specie de arbori, una de arbuști și alta de tufișuri; această combinație va fi dominantă pentru o anumită zonă și ar trebui să reprezinte aproximativ 70% din aceasta 123 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Se recomandă să se anticipeze nevoile de plantare cu oarecare acuratețe, cu câțiva ani în avans, pentru a nu se recurge la improvizații și a nu distorsiona specificul pădurilor urbane Toate funcțiunile care nu au nevoie de lumină și verdeață pot fi dispuse subteran, eliberând terenul urban pentru a fi amenajat peisager 124 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA „În mod tradițional, există lucruri care rămân neschimbate prin raportare la trecerea timpului – Acropolis, Râul, canalul sau o altă configurație unică a terenului – și se datorează faptului că au făcut inteligibilă întreaga structură comunitară asigurând identitatea părții în cadrul întregului Astăzi mult prea evidentul nostru eșec este cauzat de lipsa inteligibilității și identității marilor orașe, iar răspunsul posibil rezidă, cu siguranță, într-un mod foarte clar, în sistemul de circulație – autostrada transformându-se, dintr-o funcțiune ameliorantă, într-o funcțiune unificatoare ” (Alison Smithson, ”Team X Primer”, p 48) „Cu scopul de a obține funcția de unificare în spațiul urban toate străzile trebuie integrate într-un sistem, iar coloana vertebrală a sistemului trebuie să fie autostrada, inclusiv in cazul zonelor în dezvoltare, unde capacitatea lor de relaționare cu alte tipuri de dezvoltare le face capabile să joace roluri de unificare vizuală și simbolică în același timp ele făcând, de fapt, întreaga lucrare de reîntregire Față de primul nostru interes manifestat pentru viața străzii, am devenit acum obsedați de conceptul de „mobilitate” în toate semnificațiile sale, și în mod particular de implicațiile mașinii Pentru un arhitect nu este doar o problemă de sisteme de trafic pentru că el are legătură cu inventarea tipurilor de clădiri apropriate, potrivite noilor formule de țesut urban pe care le pretinde motorizarea (”Uppercase”, Alison & Peter Smithson) În general, există tehnici de construire a orașelor care pot face comunitatea mai inteligibilă: (1) Dezvoltarea sistemului de drumuri și comunicații ca sistem de infrastructură urbană (autostrada ca forță unificatoare); conștientizarea implicațiilor fluxurilor și mișcării asupra arhitecturii în sine (2) Acceptarea dispersiei implicate în conceptul mobilității și regândirea distribuției densităților deja acceptate, implicit localizarea funcțiunilor în relație cu noile semnificații ale comunicării 125 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Planul de urbanism ne oferă doar o direcție de planificare care trebuie să transforme experiențele mișcării în forme tridimensionale, pentru identificarea elementelor care pot fi realizate în acord cu nevoile viitoare O problemă relaționată direct cu problema generală a „structurii societății” o reprezintă centrul civic; un centru civic este o parte a așezării umane Numele include cuvântul „civic”, care te face să-l asociezi cu omul – membru al comunității, și cuvântul „centru” care te face să-i acorzi importanță Scopul urbanismului este inteligibilitatea, claritatea organizării; comunitatea, prin definiție, este un lucru inteligibil Inteligibilitatea trebuie să se raporteze și la caracteristica părților Subdiviziunile comunității ar trebui și ele gândite drept „unități de apreciere” / o unitate de „apreciere” nu este un „grup vizual” sau o „vecinătate”, ci, într-un mod oarecare, definește o parte a unei aglomerații umane Unitatea de apreciere trebuie să fie diferită pentru fiecare comunitate ; pentru fiecare comunitate particulară aceasta trebuie să inventeze structura subdiviziunilor sale În cele mai multe cazuri grupurile de clădiri nu reflectă vreo realitate de organizare socială; ele, mai curând, sunt rezultatul unor expediente politice, tehnice și mecanice 126 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Deși este extrem de dificil să definești înaltele nivele de asociere, strada implică un contact comunitar fizic, districtul o comunitate de apartenență, iar orașul o comunitate de tip contact intelectual – o ierarhie a asociațiilor umane (CIAM 9, Air-en-Provence, 1953, Alison & Peter Smithson ) A devenit evident că construirea orașului a fost dincolo de scopul unei pure gândiri analitice – că problema relațiilor umane s-a resimțit prin rețeaua celor „patru funcțiuni”; cu scopul de a corecta acest lucru, ”The Doorn Manifesto” propune: „Pentru a înțelege pattern-ul asociațiilor umane trebuie să considerăm fiecare comunitate raportată la mediul său particular Principiile dezvoltării unei comunități pot fi derivate din ecologia situației concrete, din studierea umanului, a naturalului și a construitului, precum și din studierea fiecăreia dintre acțiunile pe care componentele le exercită și le recepționează în mod reciproc Dacă validitatea formei unei comunități constă în pattern-ul vieții (a modului de distribuire a vieții), atunci rezultă că primul principiu valabil în cazul elaborării strategiilor de dezvoltare ar trebui să fie o analiză obiectivă continuă a structurii umane și a modificării sale” O astfel de analiză ar trebui să includă nu doar „ce se întâmplă”, ci și „obiceiurile organismelor, modurile de viață și relațiile acestora cu împrejurimile”, astfel de lucruri cum ar fi: să locuiești în anumite locuri, să mergi la școală, să călătorești către locul de muncă și să vizitezi magazine, ci, de asemenea, „ce motive există pentru a merge la anumite școli, pentru a alege un anumit tip de muncă și pentru a vizita acele anumite magazine Cu alte cuvinte, analiza trebuie să acopere un mod de distribuție a realității care include aspirații umane Structura socială căreia planificatorul urban trebuie să-i dea formă nu este doar diferită ci și mult mai complexă decât a fost vreodată până acum Diferitele 127 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA servicii publice permit familiilor să fie din ce în ce mai independente de actualul contact fizic cu restul comunității și mult mai concentrate asupra lor însele ”The Doorn Manifesto” (Holland, 1954): 1 Este inutil să consideri o casă altfel decât o parte a unei comunități căreia îi aparține și cu care inter-acționează 2 Nu ar trebui să pierdem timpul codificând elementele casei până când nu au fost cristalizate restul relațiilor 3 ”Habitatul” se referă la o anumită casă într-un tip particular de comunitate 4 Comunitățile sunt asemănătoare pretutindeni (a) Case izolate – ferme (b) Sate (c) Orășele de diferite tipuri (industriale / administrative/ speciale) (d) Orașe mari (multifuncționale) 5 Ele stabilesc relații caracteristice cu mediul lor înconjurător (habitat) 6 Fiecare comunitate trebuie să fie acceptabilă prin organizarea sa internă – să ofere o circulație facilă; în consecință, indiferent de tipul de transport aflat la dispoziție, densitatea trebuie să crească pe măsură ce populația crește; spre exemplu, (a) este cea mai puțin densă, (d) este cea mai densă 7 Trebuie, prin urmare, să studiem locuințele și modul de grupare necesar al acestora pentru a produce comunități convenabile în diferite moduri de organizare 8 Valabilitatea fiecărei soluții rezidă în câmpul invenției arhitecturale, mai degrabă decât în antropologia sociologică Planificatorul urban nu este nici pe departe un reformator social, ci un tehnician în domeniul formei, a cărui menire nu poate consta în realizarea unor centre comunitare, spălătorii comunale, spații de contact comunitar, etc , pentru a ascunde faptul că așezările umane sunt neinteligibile […] planificarea preliminară municipală nu poate crea forma unei noi comunități Forma este generată, parțial, prin răspuns la forma existentă și, parțial, prin răspuns la acțiunea modelatoare a timpului /Zeitgeist – care nu poate fi planificată anticipativ Fiecare adaos la cadrul de viață al comunității, fiecare schimbare de circumstanțe va genera un răspuns inedit Un aspect al acestui răspuns este scara – modul în care partea nouă este organizată din punct de vedere plastic pentru a-i conferi semnificația întregului complex Din moment ce complexul se schimbă prin adăugarea noilor părți, la fel și scara părților trebuie să se modifice – câtă vreme ele și întregul rămân un răspuns dinamic al fiecăruia către celălalt „Scara are unele legături cu mărimea, dar mult mai mult cu efectul mărimii” A & P Smithson, „An alternative to the Garden City Idea” (p 231) 128 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA CURS 14: Legislația urbană actuală – frână şi factor de progres pentru dezvoltarea urbană sustenabilă; Proiectul urban – instrument de re-structurare şi apropriere a teritoriului urban LEGISLAŢIA URBANĂ ACTUALĂ – FRÂNĂ ŞI FACTOR DE PROGRES PENTRU DEZVOLTAREA URBANĂ SUSTENABILĂ La sfârşitul secolului 20 economia de piaţă s-a răspândit în aproape întreaga lume urbană (consecință a colapsului comunismului în Europa), fără ca oraşele să ajungă (deocamdată?) la aceeași formă şi structură urbană; capitalismul contemporan se exprimă urbanistic în diferite moduri şi utilizează o gamă largă de sisteme de reglementare, mai permisive sau mai constrângătoare, în funcţie de apartenenţa culturală a comunităţilor Astăzi nici un sistem economico-social nu mai abandonează dezvoltarea oraşului către mecanismele pieţei libere, din cauza amplificării dezechilibrelor sociale constatate şi a gestiunii ineficiente a resurselor locale (forţa de muncă, resursele culturale sau resursele naturale); administraţiile europene performante îşi instituie seturi de politici publice urbane, pe care le armonizează cu forţele economiei de piaţă, cu scopul de a-şi eficientiza procesele de dezvoltare locală Abordarea problemelor de către administraţiile publice variază de la un oraş la altul, în funcţie de tradiţia şi apartenenţa culturală, de stilul modern sau tradiţionalist al managementului administrativ, de gradul de maturizare urbană - a comunității și a orașului, de capabilitatea funcționarilor, de nivelul de descentralizare în raport cu guvernul central, de regimul social-economic în care funcţionează Documentele Uniunii Europene recomandă cu ardoare statelor membre elaborarea de strategii și politici de dezvoltare integratoare, în acord cu principiile sustenabilității Acordul de la Bristol147 încheiat de către statele comunitare defineşte opt caracteristici fundamentale ale comunităţii durabile: 1) activă, diversificată şi sigură; 2) guvernanţă capabilă, eficientă și onestă; 3) interconectare cu exteriorul; 4) infrastructură performantă; 5) capabilitate de a proteja mediul înconjurător; 6) atractivă; 7) solidă și stabilă; 8) primitoare pentru toţi cetăţenii Teoretic, toate statele membre ale Uniunii Europene ar trebui să facă eforturi în sensul integrării, în politicile publice proprii, a principiilor conținute în documentele adoptate; realitatea este, însă, diferită Există diferențe majore între modul de raportare al diferitelor administrații publice la problemele orașelor și comunităților actuale, care conduc spre abordări 147 Încheiat în decembrie 2005 ; www odpm gov uk 129 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA diferite ale managementului public și către nivele de performanță socială și economică situate în opoziție (vezi TABELUL următor) Vechiul set de premise Noua viziune Oraşele reprezintă o problemă Oraşele reprezintă surse de inovaţie şi creştere economică Zonele rurale subvenţionează oraşul Oraşul subvenţionează zonele rurale Oraşele se măresc prea mult Cu cât mai mare este oraşul, cu atât mai multe sunt oportunităţile Politicile publice ar trebui să aspire la limitarea creşterii oraşelor Obiectivul politicilor publice trebuie să fie creşterea performanţelor oraşelor Imigranţii sunt „plebea societăţii”, sunt cei care nu au reuşit să se realizeze în zonele lor de provenienţă Imigranţii şi emigranţii sunt „cireaşa de pe tort”: mult mai motivaţi şi mai performanţi decât cei pe care i-au părăsit Locuitorii informali drenează profitul economic şi serviciile publice ale oraşului Locuitorii informali au o contribuţie mai importantă la economia urbană decât ceea ce primesc în schimb de la oraş Zonele de locuinţele ilegale sunt pepiniere de turbulenţe sociale, criminalitate şi trafic de droguri Majoritatea familiilor care trăiesc în zonele de locuinţe ilegale sunt caracterizate prin patriotism şi perseverenţa deschizătorilor de drum Oraşele contribuie dramatic la explozia populaţiei Rata naşterilor a scăzut semnificativ o dată cu urbanizarea Oraşele şi săracii acestora sunt inamicii luptei împotriva degradării mediului Schimbarea practicilor urbane este esenţială pentru sustenabilitatea ecologică globală Deşeurile solide şi menajere reprezintă reziduuri care pot fi aruncate oriunde Dacă sunt utilizează sistemele de reciclare, deşeurile devin o resursă valoroasă Administraţia, urbaniştii şi experţii trebuie să ofere soluţii pentru problemele urbane Cele mai creative soluţii de dezvoltare urbană apar mai curând „de jos” decât „de sus”, apar prin implicarea populaţiei Programele administraţiei furnizează cele mai multe locuinţe pentru săraci Sectorul informal este cel mai important generator de locuri de muncă, locuinţe şi venituri urbane Pentru eliminarea problemelor oraşelor este nevoie de o administraţie mai puternică şi mai autoritară Managementul urban descentralizat facilitează utilizarea resurselor conform nevoilor reale; soluţia problemelor oraşului se obţine prin înlăturarea obstacolelor din cale descentralizării TABEL: Diferențe în abordarea politicilor publice urbane – vechiul set de premise în contradicţie cu cele actuale Sursa: UNDP – Human Development Report (1995) Bucureştiul se caracterizează printr-o atitudine vetustă în abordarea guvernanței urbane, principala problemă fiind că nu are un set de politici publice ancorat în realitate; trebuie, de asemenea, să-şi elaboreze planul strategic de 130 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA dezvoltare în acord cu noile concepte, profesionale şi democratice, integrând propria dezvoltare cu cea a teritoriului metropolitan, impunând specialiştilor implicaţi în elaborarea strategiei condiţii pentru asigurarea sustenabilităţii: - să acorde prioritate celor mai eficiente forme de deplasare urbană din punct de vedere a dezvoltării sustenabile (transportul public, deplasarea cu bicicleta, cea pietonală), restructurând sistemul de circulaţie şi prospectul stradal în favoarea acestor moduri de mobilitate urbană, în paralel cu introducerea sistemelor de management al traficului şi a managementului urban integrat148; - să urmărească minimizarea nevoii de deplasare în spaţiul public prin încurajarea densităţii ridicate în teritoriul intravilan şi prin utilizarea mixităţii funcţiunilor urbane; - să limiteze posibilităţile de parcare în zona centrală sau în zonele de mare densitate a traficului; - să solicite producătorilor economici asumarea responsabilităţii în găsirea şi utilizarea unor tehnologii neagresive faţă de mediul ambiant şi faţă de populaţia rezidentă (câtă vreme şi aceştia valorifică din plin investiţiile realizate în spaţiul public, din fonduri publice, de către PMB) Municipiul Bucureşti se află (teoretic), în perioada de elaborare a celui de-al doilea Plan Urbanistic General, care trebuie să intre în vigoare o dată cu ieşirea din valabilitate a celui existent (în decembrie 2010); din păcate, a ratat extraordinara oportunitate de a conştientiza populaţia cu privire la alternativele ecologice de dezvoltare a Capitalei României în cadrul unor proceduri de dezbatere a strategiei pe termen lung şi a politicilor publice - care ar fi trebuit să preceadă elaborarea Regulamentului Local de Urbanism şi a Planului Urbanistic General Oraşul Bucureşti trebuie să funcţioneze ca un mecanism performant în materie de infrastructură şi sisteme tehnice, dar, totodată, să se manifeste ca organism viu, dinamic, atractiv, în care oamenii să se simtă parte componentă; el trebuie să rămână un loc al culturii, un stimul pentru viaţa intelectuală şi artistică a locuitorilor săi, să reflecte tradiţiile şi caracterul comunităţii sale, urbană de aproape 500 ani, prin clădirile, străzile, piaţetele şi parcurile sale Bucureştiul trebuie să-şi menţină și să-și valorifice trăsăturile identitare, acel genius loci, prin care ar putea fi perceput drept oraş vibrant şi atractiv (după rezolvarea multiplelor probleme obiective şi disfuncţionalităţi persistente); dezvoltarea sa va fi sănătoasă când va acţiona pentru conservarea patrimoniului său cultural şi istoric, şi va potenţa valorile acestuia prin intervenţii arhitecturale şi urbanistice de calitate, care să reflecte spiritul actual european și tradiția locală Din nefericire, globalizarea pieţelor acţionează în paralel cu o globalizare a expresiei arhitecturale şi a compoziţiei urbane, eliminând caracteristicile culturii 148 Transportul public urban și metropolitan trebuie co-finanţat din fonduri publice și orientat către interesele comunităţii; fondurile alimentate prin sisteme de taxe impuse pentru utilizarea maşinii personale în interiorul oraşului, pentru utilizarea parcărilor în oraş, prin sancţionarea drastică a depăşirii limitei legale de viteză (care ar trebui să fie mai mică decât cea permisă transportului public), prin eliminarea oricăror forme de subvenţionare a preţurilor corelate cu utilizarea maşinii personale, în favoarea unui sistem de subvenţionare individuală a deplasării în sistem public 131 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA autohtone; aceste forţe de standardizare au drept efect diminuarea sentimentului de apartenenţă şi ataşament al bucureştenilor la oraşul lor În momentul de față, caracteristica de a fi vibrant şi atractiv a Bucureştilor este greu de configurat, din următoarele cauze: - ritmurile exagerate de creştere a oraşului în ultima sută de ani au generat incoerenţe în materie de structură şi formă urbană149, împiedicând sedimentarea unui sistem de valori autohtone în urbanism şi arhitectură; - nu există nici preocupare, nici disponibilităţi financiare şi umane, la nivelul administraţiei municipale bucureştene sau la cel al Guvernului naţional, pentru programe care să sporească nivelul de „locuibilitate” a Capitalei României În România actuală sistemul de planificare urbană se bazează pe un model ierarhic de acţiune, caracterizat prin flexibilitate limitată; acest tip de planificare corespunde unui sistem în care statul este puternic şi are mijloacele necesare pentru a fi producător al amenajării teritoriului150 Decizia cu privire la dezvoltarea localităţilor este fundamentată pe argumente tehnice, adoptată de autoritatea publică centrală, şi aplicată la nivel local Planurile de urbanism reglementează dezvoltarea oraşelor şi alocă resurse prestabilite pentru perioade definite de timp; ele se înscriu într-o ierarhie, de la nivelul oraşului până la sub-zone urbane, stabilind inclusiv normele şi parametrii de ocupare a solului Planificarea urbană integrată, aplicată în alte zone cu democrații stabilizate, se bazează pe un model flexibil şi integrat de acţiune, caracterizat printr-o capacitate de ajustare a obiectivelor definite de către administraţia publică, în funcție de interesele și prioritățile actorilor urbani şi de resursele disponibile151 Acest tip de planificare a început să înlocuiască în UE planificarea tradiţională în ultimul deceniu al secolului 20; în cadrul planificării urbane integrate se produce o deplasare a rolului statului – de la controlul dezvoltării oraşelor către încurajarea iniţiativei locale Administraţia publică centrală şi locală îşi păstrează rolul de factor major de decizie, dar soluţia finală a problemelor reprezintă o rezultantă a negocierii, prin care se caută un numitor comun al intereselor actorilor implicaţi; administraţia publică pregătește condiţiile pentru valorificarea potenţialului de dezvoltare a oraşelor – care devin actori cu putere de decizie Instrumentele planificării integrate sunt tot planul și reglementările de urbanism, ca și în planificarea tradițională; planul însă, este elaborat prin conlucrarea tuturor actorilor urbani care stabilesc, prin negocieri, obiectivele proiectului urban şi modul de acţiune Planurile şi regulamentele de urbanism sunt integrate într-un sistem care asigură contribuţia actorilor locali - în procesul de planificare, în alocarea resurselor, și în implementare; pe de altă parte, planul integrat de dezvoltare urbană este etapizat şi structurat în proiecte urbane definite ca spaţiu, resurse, impact integrat, responsabilităţi, denumite proiecte integrate de regenerare urbană Legislația de urbanism actuală aplicată în România prezintă caracteristici contradictorii – este, simultan, și prea rigidă și prea permisivă, câtă vreme permite 149 Bucureștiul și-a dublat suprafaţa şi populaţia în mai puţin de o sută de ani, începând cu anul 1900 150 *** (2007), O șansă pentru orașul tău - Ghid informativ privind regenerarea urbană – principii și practici europene, Ed Ministerul dezvoltării, lucrărilor publice și locuințelor, București 151 Idem 132 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA modificarea unor reglementări de dezvoltare generală de palier PUG (adoptate printr-o procedură ultra-complexă) prin reglementări de dezvoltare de palier inferior / PUZ (adoptate prin proceduri simpliste); în forma operațională actuală (proceduri hipercentralizate, greoaie, mari consumatoare de timp) constituie un factor de blocaj în modernizarea orașelor românești, prin imposibilitatea adaptării (în timp real) unor reglementări aprobate la contextul urban social-economic în continuă transformare Valabilitatea unui construct strategic de dezvoltare necesită implicarea tuturor actorilor urbani; existenţa unei strategii este, însă necesară, dar nu şi suficientă, pentru că, indiferent de nivelul înalt de performanță din punct de vedere teoretic, aceasta va putea conduce o comunitate către succes doar într-un context adecvat unei aplicări consecvente a programelor Oraşul Bucureşti exprimă în haosul urbanistic istoria zbuciumată pe care a parcurs-o; dificultăţile de armonizare a structurii şi formei urbane au sporit în epoca tranziţiei societății românești către economia de piaţă, când preocuparea pentru acumularea de capital privat a anulat orice preocupare pentru spațiul și interesul public, iar legislația a părut, adesea, că acționează în detrimentul comunității Strategia sa de dezvoltare trebuie să pornească de la o serie de premise: (1) Municipiul Bucureşti trebuie să-şi onoreze cele trei funcții urbane pe care le deține: cea de oraş-capitală, cea de metropolă europeană şi pe cea de aşezare umană de rang unu în ierarhia naţională a localităţilor româneşti, inclusiv prin parametrii de structură şi formă urbană; (2) Zonele urbane trebuie abordate ca spaţii aparţinând, simultan, mai multor trepte ale locuirii globale152, ceea ce va conduce la abordări corelate: dinspre local către global şi reciproc; către simultaneitate în considerarea teritoriilor de referinţă ca spaţii delimitate şi ca spaţii permeabile, aflate în raport de interdependență cu alte paliere de teritorialitate; ori ca zone stabile, cu legități sistemice proprii, sau ca zone dinamice, capabile să-și mențină identitatea dar să și evolueze; (3) Bucureştiul este o alcătuire urbană de complexitate ridicată în manifestarea sa structurală şi funcţională, definind, simultan, un spaţiu constituit şi construit, dar şi o valoare ambiental-spirituală; aceste aspecte trebuie luate în consideraţie, deopotrivă, printr-un proces de integrare a abordării metafizice cu cea pragmatică153; (4) Dezvoltarea organismului urban bucureștean trebuie abordată de către autorităţile publice ca proces de mediere între ce este posibil din punct de vedere al resurselor şi ce este necesar, dezirabil, elegant şi favorabil pentru toţi „actorii" care interacţionează în mediul urban sau metropolitan154; 152 Zonă urbană - oraş – aglomerație urbană - zonă periurbană - zonă metropolitană - teritoriu naţional - teritoriu european – teritoriu planetar 153 Bucureştii, organism urban de mare complexitate, reprezintă un mediu puternic antropizat, prezentând o faţă văzută, care integrează componentele concrete ale existenţei şi evoluţiei comunităţii umane (suportul ecologic natural, resursele materiale, construcţiile, rețelele de utilități, spaţiile amenajate, locuitorii) şi o faţă nevăzută, în care se produce interacţiunea şi comunicarea diferitelor forme de manifestare subtilă a organismului urban (prin activităţi, relaţii sociale, economice, politice şi umane, stări spirituale ale indivizilor, expresii sociale ale grupurilor şi comunităţilor umane) 154 Procesul de mediere între interesele diferite ale actorilor urbani şi posibilitățile reale poate conduce oraşul spre un ridicat profit comunitar, cu costuri reduse (materiale, sociale, umane, culturale, ecologice, energetice, urbanistice) 133 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA (5) Politicile sectoriale trebuie articulate la realitate, prin determinarea concomitentă şi corelată a condiţiilor (și consecințelor) impuse (și determinate) de către obiectivul major al proceselor de dezvoltare: asigurarea unei locuiri de calitate pe principii durabile pentru toți membrii comunității bucureștene155; (6) Luând în consideraţie modul în care s-a configurat urbanistic, Bucureştiul aparţine oraşelor cu dezvoltare mixtă, pentru că a apărut şi evoluat spontan, dar a avut o traiectorie tulburată prin momente de dezvoltare preconcepută și forţată; în consecinţă, anumite semnificaţii ale spaţiului urban tradiţional s-au transformat ori au dispărut prin modificarea conţinutului fenomenului urban (activităţi, relaţii şi politici sociale, culturale, umane) și ar putea fi restituite comunității prin programe și proiecte de redezvoltare urbană Pentru a nu fi înlăturat din competiţia mondială, Bucureștiul trebuie să elaboreze strategii în care politicile urbane să conlucreze cu forţele pieţei libere, proces care presupune capacitatea de anticipare a tendinţelor pieţei libere şi crearea unor alianţe adecvate (administraţie-societate civilă, administraţie-sector privat, între diferitele paliere ale administraţiei) PROIECTUL URBAN – INSTRUMENT DE RE-STRUCTURARE ŞI APROPRIERE A TERITORIULUI URBAN În România instrumentele de planificare urbană (planurile de urbanism de palier PUG, PUZ, PUD şi regulamentele aferente) prezintă următoarele caracteristici: - reglementează utilizarea terenurilor; - stabilesc parametrii fizici de ocupare a solului; - sunt elaborate de către echipe pluridisciplinare (urbanişti, arhitecți, ingineri, geografi, sociologi, istorici, jurişti, etc ); - sunt aplicate de către serviciile de specialitate din primării sau consilii judeţene (direcţia sau serviciul de urbanism) În planificarea urbană strategică utilizată în Europa actuală instrumentele de lucru sunt proiectele integrate de regenerare urbană, care prezintă alte caracteristici: - fac parte din planul de dezvoltare pe termen lung al localităţii, acesta fiind elaborat pe baza unei viziuni împărtăşite de către comunitate (prin actorii locali); - sunt comprehensive (complexe ca abordare și măsuri de implementare) incluzând dezvoltarea economică şi socială, ameliorarea mediului urban; - sunt definite prin negocierea dintre actorii urbani, fiind elaborate de către echipe pluridisciplinare; - trebuie să constituie rezultanta colaborării pe orizontală (între diferitele organisme instituționale ale administrației locale); 155 Pe perioade scurte obiectivul major poate fi reprezentat prin obiective sectoriale prioritare, definite în scopul atingerii unei trepte de echilibru a mediului de viaţă şi a cadrului natural; opțiunea depinde de starea reală a cadrului urban (pentru starea actuală a Bucureştilor pot fi considerate prioritare: îmbunătăţirea traficului, reducerea poluării şi promovarea unui sistem ecologic de gestiune a deșeurilor urbane, reabilitarea valorilor tradiţionale urbane, culturale şi naturale, susţinerea investiţiilor în sensul creşterii democratice a bazei sociale prin promovarea IMM) 134 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA - sunt instituţionalizate (prin crearea unității de management a proiectului) într-o formulă corespunzătoare reprezentării actorilor urbani şi îndeplinirii responsabilităţilor relevante pentru atingerea obiectivului, inclusiv pentru planificarea riguroasă a resurselor (umane, financiare, de teren, de organizare, management) Oraşele din România, de la cele mai mici şi până la capitala ţării, se confruntă cu probleme legate de degradarea spaţiului construit, de calitatea vieţii şi calitatea mediului; cartiere de locuinţe colective nu au cunoscut renovări substanţiale de la darea în folosinţă, centrele istorice sunt adeseori în paragină, zonele industriale abandonate din cauza încetării activităţilor, spaţiile publice neîntreţinute, infrastructura vetustă sau inexistentă uneori, serviciile urbane nesatisfăcătoare, transportul public ineficient, spaţiile verzi insuficiente sau pe cale de dispariţie, toate aceste probleme devenind din ce în ce mai vizibile în ultimele două decenii Se vorbeşte din ce în ce mai mult, printre specialişti şi politicieni, despre necesitatea regenerării oraşelor, despre reabilitarea patrimoniului reprezentat de cartierele istorice, despre necesitatea îmbunătăţirii condiţiilor de locuire în cartierele de blocuri, despre reamenajarea şi înfrumuseţarea spaţiului public (pieţe, scuaruri, parcuri), despre modernizarea infrastructurii tehnice (reţele de apă, gaz şi electricitate, drumuri şi reţele de transport în comun) Aceste acţiuni fac parte din priorităţile agendei politice actuale în România, ele fiind asociate obiectivelor formulate generic în politicile publice de regenerare urbană şi dezvoltare urbană durabilă, obiective susţinute de către UE, prin politici şi programe specifice Generarea dezvoltării urbane trebuie subordonată unei viziuni de dezvoltare pe termen lung asumată de către întreaga comunitate; ea trebuie corelată cu resursele de terenuri şi cu programele de investiţii publice, iar sectorul privat trebuie implicat în planificarea dezvoltării urbane – atât pentru a-şi coordona investiţiile, cât şi pentru capacitatea sa antreprenorială Se cristalizează astfel o nouă structură de roluri şi responsabilităţi pentru sectorul public şi se configurează o nouă structură de relaţii ale acestuia cu sectorul privat şi comunitatea locală; rezultă noi modalităţi de gândire a planificării dezvoltării urbane, de acţiune în implementare, vizând parteneriatele flexibile şi creative Proiectul urban presupune un nou mod de administrare a oraşului, bazat pe o viziune strategică comună asupra dezvoltării, şi pe distribuirea responsabilităţilor între actorii urbani Acordurile care se stabilesc între actorii urbani sunt rezultatul unei construcţii treptate, prin negociere, a unor obiective considerate fezabile Arhitectura este un element central în procesul de realizare a unui mediu construit durabil şi de calitate, consideră ACE (Consiliul Arhitecţilor din Europa)156; în cadrul Conferinţei de la Bruxelles, din 2008, Richard Parker, profesor universitar de politici publice la Universitatea Harvard, a subliniat că, în timp ce arhitectura modernă are capacitatea publică împărtăşită de a cultiva frumosul adevărat, această trăsătură 156 Creat în 1990, ACE este asociaţia reprezentativă pentru profesia de arhitect, exprimând opinia acesteia în relaţia cu Instituţiile UE În prezent, are 45 de Membri care sunt organismele reprezentative şi de reglementare ale arhitecţilor din toate Statele Membre UE, Statele în curs de integrare, Norvegia şi Elveţia ACE reprezintă, deci, prin Membrii săi, peste 450 000 de arhitecţi din întreaga Europă 135 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA este adesea „profund incompatibilă cu pieţele – instituţiile definitorii ale timpului nostru – şi că este, prin urmare, necesar să se completeze acest deficit democratic”; profesorul Riccardo Petrella de la Academia de Arhitectură din Elveţia-Italia a îndemnat autoritățile publice să „reinventeze oraşele ca locuri de „bunuri comune”, furnizând servicii publice pentru toţi” şi să le reînnoiască pentru a fi spaţii de democraţie reprezentativă şi directă 136 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA ● BIBLIOGRAFIE157 Obligatorie • ALEXANDER, C , ISHIKAWA, S , SILVERSTEIN, M , JACOBSON, M , FIKSDAHL-KING, I , ANGEL, S (1977), A pattern language: Towns, buildings, construction, Ed Oxford Univ Press, New York • BERZA, V M (oct 2011-ian 2012) – prelegeri și proiecții digitale, Structură și compoziție urbană, Facultatea de Arhitectură - Universitea „Spiru Haret”, București • BERZA, V M (2008), Risc și dinamică urbană, Ed Universitară ”Ion Mincu”, București • CHING,F ,D K (2007), ARCHITECTURE – Form, Space & Order, The 3rd Edition, Ed John Wiley & Sons, US • KOSTOF, S (1993), The City Shaped: Urban Patterns and Meanings Through History, Ed Paperback, Londra • KRIER, R (1979), Urban space, Ed Rizzoli, New York • LYNCH, K , Hack, G (1984), Site Planning, Ed MIT Press, Cambridge • *** (2000, 2003), A Companion to the City, Blackwell Publishers Ltd , Ed by Gary Bridge and Sofie Watson, Oxford, UK Recomandată • BACON, E , N (1976), Design of Cities, Ed Paperback - Penguin Books, Londra • CERASI, M (1976), Lo Spazio Collettivo della Città, Ed Mazzotta, Milano • DITTMANN, L (1967), Stil Symbol Strukture, Ed W F Verlag, Munchen-Aachen; Rom : Dittmann,L (1988), Stil, simbol, structură, Col Biblioteca de artă – Artă și gândire (trad Amelia Pavel); Ed Meridiane, București • GORDON, D , SINKEVICIUS, L , SLAVINKSI, T , BERZA, V-M , TERZIEV, P , RAFAILOVA, G , VALKANOV, Y , MIHAYLOVICH, L , SEGKOUNI, M , PALA, L , PAPANIKOLAOU, M (2007), North-South Interface - PolyMETREXplus RINA; Seria: Strategic Urban Planning Division Reports, Ed Gordon D , City of Helsinki • JACOBS, J (1961), The death and life of great American cities, Ed Vintage Books, New York • KUHN, T S (1970), The Structure of Scientific Revolutions, Ed Univ of Chicago Press, Chicago • LYNCH, K (1984) Good city form, Ed MIT Press, Cambridge • SANDU,Al (1975), Teoria Sistemelor Urbane – partea I-a, Curs, Ed: Institutul de Arhitectură „Ion Mincu”, Bucureşti • SANDU, Al (2007), Sâmburele care face să crească / The Kernel that Makes it Grow, Colecția Arhiva de idei - 01, Ed Arhitext, București • SANDU, Al (2007), Sub semnul paradoxurilor / Under the Sign of Paradoxes, Colecția Arhiva de idei - 02, Ed Arhitext, București 157 Titlurile cuprinse în Bibliografie se găsesc la Biblioteca Națională, la Biblioteca Universității „Spiru Haret” din București, la Biblioteca Universității de Arhitectură și Urbanism „Ion Mincu” din București, în magazinele de carte, pe site-ul www scribd com 137 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA ANEXE 138 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA DISCIPLINA: STRUCTURĂ ŞI COMPOZIŢIE URBANĂ (Semestrul 1; 2 credite) SISTEM DE EVALUARE ȘI STRUCTURA NOTEI în Anul universitar 2011-2012: Pentru Nota finală = 10 (100% / 100 puncte) • • 66% max / Verificare pe parcurs 34% max / Colocviu* 26% max / Testare curentă și prezență (13 cursuri x 2 puncte max / curs ↔ 0 / 1 / 2) 15% max / Eseu ** / predare 08 12 2011 Pentru Max 66% = 66 puncte / Verificare pe parcurs • • • 25% max / Referat ** / predare 12 01 2012 Notă* : Pentru acceptarea la Colocviu se vor acumula minim 33 puncte în sistemul de verificare pe parcurs; un subiect de examinare va fi din Bibliografia indicată (Obligatorie şi Recomandată), celălalt din cursurile/2011-2012 ale disciplinei Structură şi compoziţie urbană Notă** : Pentru realizarea Eseului și Referatului (ambele obligatorii) fiecare student va alege două titluri din Bibliografia obligatorie indicată pentru aceasta disciplină - exceptând, pentru aceste situaţii, titlul: ”BERZA, V M (oct 2011-ian 2012) – prelegeri și proiecții digitale, Structură și compoziție urbană, Facultatea de Arhitectură - Universitea „Spiru Haret”, București” ● Bibliografie Obligatorie • ALEXANDER, C , ISHIKAWA, S , SILVERSTEIN, M , JACOBSON, M , FIKSDAHL-KING, I , ANGEL, S (1977), A pattern language: Towns, buildings, construction, Ed Oxford Univ Press, New York • BERZA, V M (oct 2011-ian 2012) – prelegeri și proiecții digitale, Structură și compoziție urbană, Facultatea de Arhitectură - Universitea „Spiru Haret”, București • BERZA, V M (2008), Risc și dinamică urbană, Ed Universitară ”Ion Mincu”, București • CHING,F ,D K (2007), ARCHITECTURE – Form, Space & Order, The 3rd Edition, Ed John Wiley & Sons, US • KOSTOF, S (1993), The City Shaped: Urban Patterns and Meanings Through History, Ed Paperback, Londra • KRIER, R (1979), Urban space, Ed Rizzoli, New York • LYNCH, K , HACK, G (1984), Site Planning, Ed MIT Press, Cambridge • *** (2000, 2003), A Companion to the City, Blackwell Publishers Ltd , Ed by Gary Bridge and Sofie Watson, Oxford, UK 139 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA Recomandată • BACON, E , N (1976), Design of Cities, Ed Paperback - Penguin Books, Londra • CERASI, M (1976), Lo Spazio Collettivo della Città, Ed Mazzotta, Milano • DITTMANN, L (1967), Stil Symbol Strukture, Ed W F Verlag, Munchen-Aachen; Rom : Dittmann,L (1988), Stil, simbol, structură, Col Biblioteca de artă – Artă și gândire (trad Amelia Pavel); Ed Meridiane, București • GORDON, D , SINKEVICIUS, L , SLAVINKSI, T , BERZA, V-M , TERZIEV, P , RAFAILOVA, G , VALKANOV, Y , MIHAYLOVICH, L , SEGKOUNI, M , PALA, L , PAPANIKOLAOU, M (2007), North-South Interface - PolyMETREXplus RINA; Seria: Strategic Urban Planning Division Reports, Ed Gordon D , City of Helsinki • JACOBS, J (1961), The death and life of great American cities, Ed Vintage Books, New York • KUHN, T S (1970), The Structure of Scientific Revolutions, Ed Univ of Chicago Press, Chicago • LYNCH, K (1984) Good city form, Ed MIT Press, Cambridge • SANDU,Al (1975), Teoria Sistemelor Urbane – partea I-a, Curs, Ed: Institutul de Arhitectură „Ion Mincu”, Bucureşti • SANDU, Al (2007), Sâmburele care face să crească / The Kernel that Makes it Grow, Colecția Arhiva de idei - 01, Ed Arhitext, București • SANDU, Al (2007), Sub semnul paradoxurilor / Under the Sign of Paradoxes, Colecția Arhiva de idei - 02, Ed Arhitext, București Conf Dr Arh Victoria-Marinela BERZA 140 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA DISCIPLINA: STRUCTURĂ ŞI COMPOZIŢIE URBANĂ (Semestrul 1; 2 credite) Exemple subiecte - TEST SCRIS pentru sesiuni restanță: august-septembrie și RR-examinare INTRODUCERE: Cei doi termeni ai echilibrului urban general – MODUL DE VIAȚĂ și CADRUL DE VIAȚĂ – suscită o înțelegere globală, pentru că aparțin unui conținut unitar care se adresează atât spiritului, cât și materiei, având, simultan, conotații abstracte, dar și concrete TEMĂ: Denumiți elementele morfologice de VIAȚĂ URBANĂ și de CADRU URBAN identificate în alcătuirea urbană delimitată în planul prezentat, cu care studentul în anul IV al Universității „Spiru Haret” este familiarizat; argumentați succint, în caseta marcată VARIANTA 1 Durata: 10 min 141 STRUCTURĂ ŞI COMPOZIŢIE URBANĂ-No t e d e c u r s /2011-2012 - Con f D r Ar h V i c t o r i a-Mar i n e l a BERZA 142 INTRODUCERE: Cei doi termeni ai echilibrului urban general – MODUL DE VIAȚĂ și CADRUL DE VIAȚĂ – suscită o înțelegere globală, pentru că aparțin unui conținut unitar care se adresează atât spiritului, cât și materiei, având, simultan, conotații abstracte, dar și concrete TEMĂ: Denumiți elementele morfologice de VIAȚĂ URBANĂ și de CADRU URBAN identificate în alcătuirea urbană delimitată în planul prezentat, cu care studentul în anul IV al Universității „Spiru Haret” este familiarizat; argumentați succint, în caseta marcată VARIANTA 2 Durata: 10 min 